text:
電筒
電筒,係手提式,扐得出外面,用來照嘢嘅架生.算係燈嘅一種,裏面有燈膽或者 LED 等嘅電子零件.
一支典型嘅電筒由電池畀電粒燈膽,放一塊透明玻璃或膠響燈膽前面保護佢,聚焦反射鏡聚焦燈膽發出來嘅光,反射成一束光,仲有著燈熄燈嘅掣,通常防水嘅殼,有啲電筒有揸手用嘅柄.
雖然電筒設計相當簡單,但係要等倒電池同燈膽發明咗,電筒響19世紀尾尾先有,因為早期嘅電池電力唔夠,因此英文叫佢做 "flashlight",意思眨一眨嘅燈咁解.
發光二極管改
最近越來越多嘅電筒改用發光二極管(LED),取代傳統燈膽.發光二極管已經發明咗幾十年,響1999年,位於美國加州聖荷西Lumileds公司發明咗白色高能量嘅鹵素發光二極管.2001年,Arc Flashlight 公司將呢種鹵素二極管用響電筒度.
發光二極管可以用較少電量發出更強嘅光,因此佢比傳統燈膽更慳電.喺啲細火數嘅 LED 電筒,電池比較耐用,有百幾個鐘咁耐.大火數 LED 嘅效率就比較低一啲.
發光二極管其他好處包括唔易撞爛,一般撞爛燈膽嘅情況之下,LED 都唔會撞壞.
以為發光二極管唔發熱係錯嘅.細火數 LED 產生好少熱,大火數 LED 都幾熱嫁,啲大火數嘅 LED 電筒用鋁造外殼,方便散熱.
其他電力來源改
有啲電筒嘅電力來自太陽能,日頭擺個電筒響太陽光之下,裏面嘅電子零件就會將光能變電能,叉嚿電.
有啲電筒嘅電力來自動能,喺搖支電筒嗰陣裏邊嚿磁石滑嚟滑去,側邊嘅線圈產生感應電流(Faraday's Principle of Induction),草[1]埋草埋響電容度,整著粒 LED.
有啲用細細部嘅手動發電機,好似動能燈咁.用手撳下撳下整郁個飛輪,產生動能,裏邊嘅發電機就會將動能變成電能,整著粒 LED.
睇下改
用途改
註改
- ↑ 「儲」嘅意思


c: text/html

text:
cool牙週期點解咁長
cool牙最令人苦惱嘅事情莫過於週期漫長,一般需要1-2年,大有愚公移山嘅感覺.cool牙週期點解咁長?要解釋清楚呢個問題,我哋先要了解一下牙齒系點樣生長喺牙槽骨中嘅,以及牙齒系點樣郁嘅.
——同牙齒郁有直接關系嘅系?
牙齒力量強大,能咬碎很堅硬嘅食物.甚至有人能用牙齒盪秋千,拉車仔.呢D都讓人們誤以為牙齒系直接長喺牙槽骨中紋絲唔動嘅.其實喺牙根周圍.牙根與牙槽骨之間有一層薄薄嘅軟組織,叫做牙周膜.
牙周膜中有大量嘅纖維韌帶,纖維韌帶嘅一端埋喺牙根表面嘅牙骨質中,另一端埋喺牙槽骨中,牙齒實際上系通過纖維韌帶懸吊喺牙槽骨中嘅,而纖維韌帶有一定嘅彈性,因此牙齒喺牙槽骨中系有一定嘅動度嘅,喺牙齒咬硬物時能夠起到一定嘅緩沖作用,避免牙齒與牙槽骨硬碰硬導致兩敗俱傷.
喺牙周膜中有兩種細胞分別叫做成骨細胞和破骨細胞,佢哋與牙齒嘅郁有直接嘅關系.矯正牙齒陣,醫生通過矯治器加力推或拉牙齒郁,呢時,喺牙槽骨受牙根擠壓嘅一側,牙周膜內嘅破骨細胞開始活躍,佢哋就像拆遷隊一樣,將前方阻擋牙齒郁嘅牙槽骨拆除掉,即造成骨質吸收,而喺牙槽骨受牙根牽拉嘅一側,牙周膜內嘅成骨細胞開始活躍,佢哋就像建築隊一樣,喺牙齒郁後留下嘅間隙內建設新骨,即造成骨質沉積.一側骨質吸收一側骨質沉積,結果系牙齒喺牙槽骨中郁,牙槽骨睇似冇變化,但實際上卻喺不斷發生着破骨與成骨嘅效應,只之不過呢兩種效應能夠達到平衡啫.
——正常生理狀態下,牙齒也喺唔停地郁
實際上,牙齒除咗喺矯治力嘅作用下郁外,喺正常生理狀態下,牙齒也喺唔停地郁.牙齒相鄰嘅兩個面喺不斷地磨損,但正常情況下牙同埋上牙之間仍然接觸緊密,就系牙齒喺咬合力向前嘅分力作用下不斷前移嘅結果.兩側牙齒都向前郁,結果,幾十年嘅使用過程中,人嘅牙弓會逐漸變短,從十幾歲牙齒萌出到五十歲時牙弓嘅長度已縮短約2cm.
唔管系矯正過程中嘅牙齒郁,仲系正常生理狀態下嘅牙齒郁,機制都系一樣嘅,都需要破骨細胞嘅拆遷工作和成骨細胞嘅新建工作,拆遷和新建,都有佢自己嘅節奏,都需要一個過程,反應到牙齒矯正嘅療程上就會顯得時間比較長.
——如果加大矯治嘅力量能否使牙齒郁得更快,從而縮短矯治療程?
答案系否定嘅.牙齒矯正並非力量越大郁得更快,相反,力量太大牙齒可能會唔郁,也可能會發生牙根吸收,牙齒過度松動,甚至牙齒脫落,等等.
——如果就診頻率高D,比如一個月兩次,抑或每周一次,能否縮短療程?
答案也都系否定嘅,牙齒郁到一個新嘅地方後,需要休養生息,需要等待新骨形成,否則牙齒可能就會過度松動甚至脫落.另外,如果就診過於頻繁,有可能上次就診時喺弓絲上加嘅力還冇嚟得及有效釋放,咁呢次再更換弓絲就系毫無意義嘅.呢就好比接力賽,一個選手跑累了換另一個選手可以加快速度,如果一個選手剛起跑就換另一個選手,速度未必能快.
總之,牙齒嘅郁系有其自身嘅規律嘅,必須嚴格遵守,切不可急於求成.否則就會欲速則唔達.昵D就系cool牙周期點解咁長嘅解答啦,如果你仲有其它問題,歡迎通過whatsapp咨詢我哋嘅專家.
牙科小Tips:
相關推薦:
《箍牙要幾耐?箍牙要幾長時間?》
《深圳牙齒矯正後點樣護理》

robotstxt: allowed

filter: keep


text:
市轄區
市轄區(粵拼:si5 hat6 keoi1)係中文入邊,對城市所設嘅一種行政區劃類型嘅指稱.一般簡稱爲區.
中國大陸嘅市轄區改
喺中國大陸地區,按照憲法,「市轄區」係直轄市同埋較大嘅市嘅城區劃定嘅行政分區.實質上絕大部份嘅地級市都有設區.喺中國大陸法律度有個術語叫做「設區嘅市」,就係指設有市轄區嘅建制市(直轄市除外).
雖然有啲市轄區屬於直轄市,有啲屬於地級市,但所有嘅市轄區喺政區層級上屬於縣級行政區.直轄市嘅市轄區同地級市嘅市轄區之間嘅區別在於,管佢嘅上頭係省級定係地級.目前中國有兩個副省級市轄區(上海嘅浦東新區,天津嘅濱海新區),佢哋都重係縣級政區,只不過佢哋地位特殊,權限接近省級.市轄區以下嘅行政分區係鄉級行政區,大城市同埋發達地區嘅市轄區管轄嘅區域以街道為主,呢啲街道係區政府嘅派出機構,直屬於上頭,無自己嘅政府;工業化,城市化發展過程中嘅城市以鎮,鄉為主,鄉,鎮有自己嘅政府.
市轄區同其他縣級行政區相比,顯著嘅特點就係佢係城市主體嘅一部分;人口密度大,流動人口集中;居民以城鎮人口爲主或佔有好大比例;文化,經濟同埋貿易發達. 不過有啲市轄區有廣闊嘅郊區,鄉下.
一般來講啲市轄區嘅政區名係喺地名之後加個「區」字,不過縣轄區亦以「區」字收尾,佢同市轄區唔同,市轄區係縣級政區,縣轄區係鄉級政區(高過一般嘅鄉級政區).
臺灣嘅市轄區改
喺二戰後嘅中華民國,區為直轄市(又稱「院轄市」,目前有五個:台北市,高雄市,新北市,臺中市,臺南市)同埋省轄市嘅下級行政區域,相當於縣以下嘅鄉, 鎮,縣轄市層級,英文翻譯係「District」.
喺中華民國嘅地方行政區劃當中,只有直轄市同埋省轄市之下先有「區」嘅單位,而且只可設區. 台北市喺1968年由省轄市升格為院轄市嘅改制過程入邊,幾箇原屬臺北縣嘅鄉,鎮併咗入臺北市,而且都改為區,之後喺1990年又有整併,形成咗今日台北市十二個區嘅編制.另外,南部嘅高雄市,同埋基隆市,新竹市,嘉義市呢三個省轄市,亦各自有佢哋自己嘅區.台灣嘅區同鄉,鎮,縣轄市一樣,都係以公所(區公所)為行政辦事單位,之下轄里,里之下又轄有鄰. 區長由市長指派,四年一任.


text:
大約由小學四年班開始,我發現上堂睇唔清楚黑板,搭巴士望唔到係幾多號車嚟緊.過咗一段時間同啊媽講返,由佢帶我到眼鏡鋪驗眼先發現我有二百幾度近視.我仲好記得由戴上副眼鏡嗰刻開始,除咗有啱啱戴眼鏡睇嘢暈暈地嘅感覺,仲有眼前所有事物都變得好清楚嘅畫面.
戴住眼鏡就可以睇清楚眼前所有嘢,唯獨香港嘅未來,我望唔透.
有手足因為暴動坐四年,但最初嘅五大訴求唔係就包括撤回暴動架咩?點解成日識講五大訴求缺一不可嘅政黨冇出嚟為依位手足奮戰?反而喺立法會比人拉低嘅慢必就即刻籌廿幾萬去告人?定係依五大訴求就同屌你老母一樣,只係一句口號,已經冇人諗住實行?
最近再次有人喺商場行街,但最後做到咩結果出嚟?我都唔想噉講,但如果出嚟行係唔會對黑警,對政府造成傷害,反而會落得更多同路人被拉,甚至被殺.依個活動嘅意義係咩?要成功係要有犧牲,但如果為行個商場而死,值得咩?
監警會垃圾報告,港鐵甩骨閉路,考試題目唔政治正確被照肺,港台生存空間愈嚟愈少.打壓從未停止,每日變本加厲,港共同黑警嘅目的顯然易見.但一大班同路人由槍口對外變成鬥黃,怪你冇幫襯哂所有黃店,怪你唔捐100%生意額出嚟.請問依個係咩鬥爭?我食碗拉麵可以換嚟一個黑警死無全屍?捐夠一萬林鄭就短一年命?我撐黃色經濟圈依個Concept,但依個唔係抗爭唯一要注意嘅事.我地要Make sure同路人可以有生活到落去嘅經濟,同時都要確保我地有未來.如果你黃色經濟圈搞得好好睇睇,結果輸咗個香港,你會唔會話自己贏咗,大勝緊五比零?
我睇唔清唔係因為香港而家好黑暗,而係所謂嘅黃絲愈嚟愈唔清楚自己最初嘅目標.你要推翻暴政係定改變立會?你要黑警死全家係靠你努力實現定每日一願望?你行出街係想對抗定鳩行?就算你願意付出性命,你想力戰至死定乖乖比人拉去差館打死再扔落街扮自殺?
如果你都唔知自己想點,你仲點解會自稱黃絲?我諗唔明,更加睇唔透.


text:
以前地產商發大財嘅年代,廣告公司接一個地產公司嘅合約,可能已足夠養起一team全年.不過相對地產客嘅要求亦都好高,一本樓書設計要精美不在講,相片要指定名模由某某名攝影師操刀,就連印刷嘅用料都極之講究.Art team 做好mockup去見客,第二日打電話嚟要求「試試有無其他options」,當時公司剛剛換咗部多功能 打印機,好快就變成地產team嘅私家機!無時無刻接收最高像素嘅TIFF檔,而且要去唔同嘅美紙品鋪,只要部機承受得起,就咩紙都放入去試印:牛皮紙,畫咭甚至藤席都試過!幾乎將部多功能打印機嘅全部功能都用盡晒為止.
亦因為咁樣長期消耗,jam紙閒過食飯,有時個超巨型print file卡死咗個queue兼jam機,剷唔走又郁唔到真係欲哭無淚!當年唔似今日有專門IT 外判服務咁方便,維修熱線最多都係叫你熄機然後開機,唔似今日嘅IT外判服務可以remote diagnosis 或者雲端recovery救急扶危.跟住就會見到art director 哥哥四處向鄰team雪地跪求借printer應付三小時後嘅presentation.今日科技進步,做mockup已經無以前咁痛苦,但係同樣已經無咁多需要太複雜手工嘅印刷job,一擲千金嘅大豪客,更加已變成傳說…


text:
今次介紹一下廣洲夜生活,唔再係去地標式既廣州塔,當然要去一下酒吧.
琶醍係一條酒吧街,同時都係一個創意藝術區.原來琶醍以前係珠江啤酒嘅工廠,所以入面保留左一個好有特色嘅啤酒博物館,大家有機會黎嘅話,記得入去參觀下.琶醍酒吧街有多過30間嘅酒吧同埋特色餐廳,網上好多人都推介人氣餐廳清漫餐吧,今日佬小編就帶大家一齊睇下入面有啲咩咁特別啦!
清漫餐吧係結合左音樂廳同酒吧,同時以時尚風格,難以抗拒嘅美食,成功打造成一個年輕人嘅天堂.平日嘅清漫餐吧都已經好多人,假期嘅話仲要等一陣先可以入去,建議如果星期六,日黎,都係打電話book定位先會好啲.餐吧有室內同室外嘅位置,最好提早少少黎到,選擇返自己鍾意嘅位置.
一入到去清漫餐吧,你會發現成個裝修都係好用心,好似有好多花花草草,亦有浪漫氣球,閃爍燈飾,真係好岩打卡呃like.佬小編最欣賞嘅就係台上嘅駐場歌手唱歌好好聽,任何類型嘅歌曲都可以輕易駕馭到.9點前唱歌就會偏向民謠歌曲;9點後會變成酒吧live band,當日佬小編仲聽到幾首粵語經典歌,好有親切感.
食物方面都令我覺得好有驚喜,例如招牌香雞,咖哩蟹,酸菜魚都令我地好滿意,而且價錢唔貴,每人成餐飯都係用左$100左右,又抵又好食.清漫餐吧仲提供左唔同嘅調酒飲品,都好好飲,外形仲好靚,物超所值呢!
去廣州玩,一定要試下呢間清漫餐吧,佢仲營業到凌晨兩點,好岩夜晚先出動嘅朋友呢!
地址: 新港東路磨碟沙大街118號琶醍B區二樓
營業時間:星期一至星期日 17:00pm-02:00am
交通:地鐵廣州塔A出口,再搭電車到琶醍站


text:
愈嚟愈多 CCTV 引入智能辨識技術,而且辨識率高,速度又快,令唔少人都擔心自己嘅個人私隱存在風險.的而且確,生物特徵唔係話改就改,如果採集嘅機構外洩咗你嘅私隱,一旦落入罪犯手上,就有可能用嚟進入一啲你用生物特徵做驗證嘅帳戶,包括你部手機,銀行戶口等等,最慘係除非你整容,更換指紋,否則你係改唔到外洩咗嘅生物特徵,所以千祈唔好以為唔關你事. 既然有人唔想俾 CCTV 認出,自然有人諗辦法破解.來自美國東北大學,麻省理工同埋 IBM 嘅研究員,就合作研究咗一款專門用嚟對付智能辨識技術嘅 T 恤出嚟,呢件 T 恤嘅特別之處,唔係有連身面罩俾你遮樣,而係透過衫上嘅萬花筒 pattern,干擾辨識系統嘅神經網絡(Neural Network),令到系統將你判斷為「非人」或其他物件,咁就唔會被記錄在案,難以被事後搜索返出嚟. 今次團隊用嚟研究嘅神經網絡,主要係專門用嚟做智能辨識訓練嘅 YOLOv2 及 Faster R-CNN,而團隊就要搵出有乜嘢「圖案」可以用嚟干擾辨識.相比起干擾靜態圖像辨識技術,團隊話今次難度高好多,因為 CCTV…
Search Results: YOLOv2 (1)
2022 - wepro180 All Rights Reserved.


text:
趁住我還記得上一部超長預告片嘅劇情,趕緊完成埋超長預告片第二集.相對於以鋪墊世界觀架構為主題嘅第一集,呢次主題明顯要明確很多,能延續優良畫質之餘,亦唔單隻作為點綴,可以全面展開.但顯然本片還系未擺脫預告片嘅定位,還未完全進入戲肉.
上一集被大吹特吹嘅機械哥斯拉終於登場,但唔系以機器人嘅形式,而系化身一座2萬年間自動增殖嘅機械都市登場,腦洞真心夠大.但離唔開預告片嘅屬性,機械哥斯拉無論如何進化,電影集數決定咗佢無法戰勝哥斯拉本尊.最後,外星人靜靜劇透咗終集嘅對手——基多拉,還系大怪獸打大怪獸嘅節奏,可以繼續小小期待下.
本片話“很多星球的文明發展到最後,都會孕育出怪獸”,雖然放系故事中嘅地球,因為環境汙染變出一堆大怪獸嘅背景非常牽強,但換個角度,還系發人深省嘅.所有自恃為大自然主宰者嘅生物對其他生靈都系怪獸,被統治嘅生命,與其話敬畏,倒不如講系恐懼主宰者.與惡龍搏鬥,終將變成惡龍.從前,人類文明落後嘅時候,我哋對大自然嘅恐懼創造出咗怪獸嘅概念,到今日,人類終於戰勝怪獸,獨居大自然峰頂嘅時候,我哋其實亦默默接過咗怪獸嘅身份.冠冕堂皇講人類為生存而戰,但其實更為果份放唔低嘅種族驕傲而拼死抵抗.
睇咗180分鐘預告,靜候正片登場.繼續中二,所以不推薦,不收藏.
動畫信息
原 名:GODZILLA 決戦機動増殖都市
又 名:哥斯拉:決戰機動增殖都市 / GODZILLA 第二章
首 播:2018-05-18(日本)
IMDb:tt8015080


text:
政府檢查係咪冇葉酸比架?除左葉酸之外,仲有冇其他藥要食? 邊度有得買葉酸?
小黃豆意見:
無架, 除非你係驗到有事, 佢先會開葉酸俾你,無特別牌子, 黃色一粒粒果D就係啦, 我自己就食materna, 係多種維他命, 好多媽咪都食緊, 裡面有葉酸同埋其他孕婦所需既營養, 約1xx-2xx一樽, 可以食3個月左右, 藥房或者屈銀紙嗰D都有得賣
macvn123意見:
政府唔俾架, 私家就會俾, 但計返你藥費囉,我自己去藥房買咋, 同佢講大肚婆食果D淨葉酸就得,我屋企附近果間藥房賣$0.5一粒, 我買左100粒…點知後尾醫生話我有地中海貧血隱性基因, 最好食葉酸食到生為止, 所以又買多左黎食……一日食一粒就夠架啦!materna好多媽媽食, 但有D人話食左之後痾唔到, 我諗反應因人異議
我係一個女人意見:
我都係有隱性地貧呀, 但我上一胎私家醫生都係開藥俾我食到4個月就唔駛食, 政府就話無得俾; 但今次第二胎政府好主動開咗3個月俾我, 仲叫我食完出聲再開, 可能就算一樣係政府, 但唔同健康院/醫院都有唔同做法!
shilingfa意見:
其實葉酸喺計劃懷孕時最好食定, 食到有左三個月左右就唔駛食都得……不過如果本身媽媽身體有小小問題既, 好似我及以上幾位媽媽咁, 都係有隱性地貧…醫生通常都會建議食到生bb為止!我嗰時係食m字頭嗰隻孕婦維他命+葉酸, 到左後期就再食埋鈣片, 一路到生都仲食緊! (因為我有左之後成日流牙血,,所以先要食鈣片)
sheung1126意見:
我嗰時去私家照超聲波個醫生問我要唔要葉酸,我話要,佢好似冇計我錢架,仲開d維他命俾我添,不過嗰時我都成4個幾月,睇書好似話太遲食葉酸都冇用,話頭3個月食對個胎唔知腦部定咩生長好d,不過我都有照食埋佢,而鈣片我就買小童食嗰d,每日食2次每次2粒,一來可以當糖咬冇咁苦 (我最憎食藥架),二來醫生話食成人鈣片會好難便便架,我食左3日即刻屙唔出(平時日日都有),跟住即刻停左食返小童既,雖然可能冇大人既鈣片咁好,不過對唔鐘意食藥既我黎講總好過冇食(成人既好大粒架),我生完到而家都冇流牙血同牙痛過


text:
大學畢業之後搬咗出嚟住,日日返工放工早出晚歸,而家放假至少想有一日留係屋企,Lalamove教你用有限預算 (Budget) 整靚間屋!上網搵齊資料買埋材料自己DIY裝飾擺設,用埋手機App搵貨車,司機幫你送嘢返屋企,今個週末留係屋企同Roommate一齊發揮慳家創意!
1. 木框同牆身
如果你住嘅單位係租,木框架同油漆係你嘅好朋友!搵時間同Roommate睇吓旺角新填地街嘅五金建材舖頭,你會搵到好多超靚木框鑲起你嘅珍藏版Poster,襯埋自己親手揀嘅油牆漆,舖頭老闆一定幫你揀到最靚最平嘅選擇!
2. 地毯與窗簾布
成日見到時裝設計系學生去深水埗布行搵材料做Project?全香港最靚最齊款嘅布料批發就喺呢度啦!窗簾同地毯材料質素好,訂造價錢公道,家庭式親切服務令你屋企添上幾分溫暖,順手買埋枱布同茶几布,你會從此愛上深水埗!
3. 工作檯加座檯燈
搵唔到啱自己嘅工作檯?除咗大型連鎖傢俬舖,工廠大廈樓上舖都啱你要求,首選觀塘工廠區!款色多,價錢合理,揀埋座檯燈分分鐘平過買現成傢俬套裝!工廠區大廈夠密集,買嘢慳番好多時間同腳骨力啊!
4. 輕鬆收納空間分隔
想擁有舒適又合心意嘅居住環境,揀啱傢俬裝飾擺設之餘,都要識簡易收納術同空間分隔,善用有限嘅家居面積為營造氣氛!放工去一去沙田同九龍灣嘅大型連鎖傢俱店,係預算範圍揀收納箱同層架,用顏色同分隔功能管理家居空間,搵嘢方便咗之餘又乾淨企理咗,生活質素大大提高!


text:
前港姐蔡思貝憑借《踩過界2》奪得「最佳女主角」榮升視后,當日上臺直言連自己都「唔鍾意自己」,入行7年就可以攞到視后,佢嘅唔單演藝事業有突破,感情生活都好精彩.
2019年尾,蔡思貝多次畀斷正影到同胡鴻鈞行街拍拖,雖然佢哋未有公開承認,不過胡鴻鈞人前人后大讚女友「好勤力,正面兼靚女」.
而胡鴻鈞更將親家姐嘅保時捷借畀緋聞女友蔡思貝開,舊年母親節,蔡思貝又跟住緋聞男友胡鴻鈞,胡媽媽一齊食飯慶祝,顯然已經成功融入胡家.
不過,據悉胡鴻鈞終于遇到「對手」,有指自從舊年蔡思貝拍完洗米華旗下集團嘅金飾廣告之后,蔡思貝馬上畀老板之一嘅阿Sam睇中力追.
呢位阿Sam名副其實係有錢佬,佢經常喺社交平臺炫富之外,最令網民嘩然嘅係,佢試過用限量版LV名牌箱裝滿一億現金.
另外佢嘅公司更加係TVB頒獎禮指定贊助商!
據悉,有米Sam嘅追求攻勢屬全天候,由舊年年尾開始,佢就貼身照顧女神蔡思貝,任由女方用自己嘅7人車同司機出入.
至於拍拖同蔡思貝一年半嘅胡鴻鈞,呢排佢同蔡思貝嘅關係似乎大不如前,蔡思貝攞到視后嗰晚,有記者問佢哋會唔會一齊慶祝,佢表示兩個人唔同范疇,一個音樂一個做戲,唔應該混為一談. 蔡思貝之后補鑊話佢哋係朋友,一定會約埋慶祝,胡鴻鈞由好朋友降為朋友,更畀強調屬「唔同范疇」嘅人,相信有米Sam追到女神機會都好大.
Like MisshkNews Facebook!不出门也能知天下事~


text:
「嘗試」
其實想做網上教學都一段時間,只係無真係好認真同投放資源去再做好啲.當然今次嘅疫情推動咗唔少嘢,而大家都應該成就解鎖咗好多嘢,當然包括視像會議.以前係大公司其實嚟類嘅會議大把,日日如是,所以都已經好習慣個模式.雖然今次係分享,純粹乜都講啲,試下大家嘅反應.不過始終係第一次,所以總有啲嘢甩漏.就算事前試好晒所有嘢,最後都係賴嘢!
「直播」
凡事都有第一次,係屋企做直播真係一大挑戰!個挑戰就係當你有兩個小朋友係屋企,一個要瞓覺而另外一個就會同你講嘢.不過今晚大致上都算順利,只係開頭唔知點解突然開始嘅時候 Zoom 同 Facebook 連接唔到,最後搞咗十分鐘先至開始.不過真係有啲甩漏,唔記得介紹自己,因為應該唔係個個都知道我係邊個.之後應該睇返有啲乜嘢位要執.希望下次再做好啲啦!
「反應」
雖然唔知大家嘅反應,睇返數據好似唔係太多人真係睇晒,要再研究下 Facebook 啲數,因為唔係太理解到某啲定義.一個小時嘅直播有可能真係對好多人嚟講長咗啲.而我又長氣,所以下次試下四十五分鐘睇下點.真係貴精不貴多!依家希望一星期可以做日兩次,不過啲時間真係要再諗諗.如果你有睇過我嘅直播,希望可以俾多啲意見,等我可以再做好啲.


text:
「氣候」
大家經常聽到氣候變化,地球暖化,而嚟啲變化會直接影響到地球生態,甚至有機會令我哋人類滅亡.大家都話天氣反常,年年都有唔同嘅自然災難,其實都係因為我哋每日消費緊地球嘅資源.雖然現今科技發達,但係有啲嘢其實係唔可能逆轉.真係一去不返!當然係希望有一日科技可以改變到嚟個情況,但係嚟一日蒞臨之前大家其實係唔係應該盡我哋所能去保護地球村嘅所有嘢呢?
「反常」
今個聖誕節啲天氣真係估佢唔到,又熱又濕又凍,真係乜都齊.唔知以為自己去咗墨爾本,一日四季.如果你話地球嘅氣侯無變嘅話咁點會係十二月尾都仲可以著短袖衫出街呢?真係有啲變態!以前就話係澳洲返嚟過放暑假,所以唔覺得香港凍,可以短袖出街,啲人仲會用一啲奇怪嘅眼光望住你.但係回流返嚟已經好幾年其實已經習慣咗.不過咁熱嘅聖誕節真係第一次.
「消失」
因為地球暖化,已經令好多野生動物面臨絕種.有啲動物甚至已經開始一反常態,為咗生存已經諗辦法去開始進化.雖然有好多陰謀論話有啲病毒係生化武器,但係有冇諗過,嚟啲病毒嘅出現係同地球暖化有關係.以前或者唔會出現一啲新嘅病毒,甚至有嚟啲病毒已經消失係地球表面,不過慢慢因為氣候嘅改變而重現.所以有時唔好以為地球暖化唔關自己事,就算係都關你哋下一代嘅事!
Also published on Medium.


text:
(野餐隨行)小西灣角落港式下午茶 鬆軟夾餅拼金黃雞蛋仔粒粒飽滿
小西灣離柴灣有一小段距離,恍如自成一角,但區內食店唔多,就只有寥寥幾間,除咗西式嘅日常小館之外,重有一間家庭式嘅港式小食店,可以拍拖兩個人到海旁角落自製一個港式下午茶,當中雞蛋仔,格仔餅水準不俗.
位於富景商場入口旁邊嘅家之味小食店,以港式小食為主,店面殘舊,門口車仔嘅招牌飯餐字跡與圖片都已經褪色,連頂頭嘅賣點雞翼都無得賣,現時可見只有幾款小食,例如魚蛋,燒賣$7/5粒,腸粉$9/4條,粉果$9/2隻,價錢上適合學生哥,上述都算係不過不失嘅小食,肚餓會食,但唔會專登搵嚟食.另外,一端亦有撈麵,三文治,細心啲會見到以前原來有款叫魚翅撈麵$25,只係已經被劃去,咁而家到底有乜係好食?
要步行至小西灣海濱公園,相信識得去龍躍徑,黑角頭燈塔嘅讀者一定唔陌生,小公園唔等同海濱長廊,只有一個小角落,一端正對海面,可眺望將軍澳工業邨,東龍島,鯉魚門三家村.
海旁的確比較寧靜,令人心曠神怡,但若然想搵位野餐嘅話,海旁附近有一個小涼亭,不過通常都會係阿伯專用,或者放棄海景,稍移玉步到遊樂場一端,正對藍灣半島,嗰邊座椅會比較少人坐,亦更方便大家之後嘅行程.
當中,要選比較出色嘅小食,一定係雞蛋仔$15,夾餅$15,兩者都係本地傳統嘅街頭小食,尤其雞蛋仔可追塑至50年代,最初只係雜貨舖將有裂痕嘅雞蛋自行與麵粉,牛油混合,形成蛋漿,再放入模具,烘焗後就變成粒粒雞蛋仔,雞蛋仔同夾餅分別在於夾餅內有餡料,含有牛奶,煉奶,砂糖,花生醬.夾餅即係格仔餅,只係以一個圓形模具印出一個個格仔,並分成四份,一般格仔餅除咗有麵粉,雞蛋,都會混合淡奶,砂糖,而小店竟然寫明加入牛奶,而非淡奶,到底有咩分別?
格仔餅烤成金黃色,上手時已經對摺成兩個半圓形,並放於小紙袋內,砂糖,煉奶,花生醬夾於中間,一啖入口,格仔餅好鬆軟,麵糊略帶微甜,確實有少少奶香味.而砂糖,花生醬,煉奶份量唔算多,故此唔會太甜膩.
而雞蛋仔烘烤過後,同樣呈金黃色,只不過分別在於呈現蜂巢狀,頂端有塗抹適量牛油,對摺放於小紙袋內.一粒粒雞蛋仔搣開放入口,外脆內軟,表皮香脆,而內裏又有小蛋糕嘅柔軟,細心啲會發現雞蛋仔內一半中空,另一半紮實而有飽滿感,包含軟綿蛋漿,充滿雞蛋香味,令雞蛋仔內唔會太空虛,都算係街坊價錢而做出水準嘅,每一份都係新鮮烘出嚟,唔會預先整好.
E.A.Tips﹕
❷ 套餐雙併$23,可以配熱奶茶或咖啡.
❸ 小公園為寵物共享公園.
❹ 唔少人會跨過圍欄走出去亂石邊,我哋就唔建議啦.
❺
家之味
- 柴灣小西灣道18號富景商場地下12號舖
小西灣海濱花園
- 小西灣小西灣道28號


text:
睇到呢一篇報導嘅時候小編不其然諗起兩套港產喜劇.第一套係幾乎人人都知嘅《少林足球》,諗起少林足球隊岩岩成軍嘅第一場波,其中對面嘅隊長係自我介紹果陣時跌咗枝士巴拿出黎,然後就同人講佢係一個汽車維修員.而另外一套就相信比較少人識,叫做《港督最後一個保鏢》,諗起嘅原因係因為劇情入面講因緣際會下,係英國做緊廚師嘅羅家英無啦啦比人搵咗去做一個月港督.而以下呢篇報導,的確同呢兩套戲有幾分似.
圖片來源:電影《少林足球》
係非洲,有一個男人佢叫做Céphas Bansah,特別之處唔係佢個名,而係他有呢兩個身份:第一個係德國嘅汽車修理員,而另一個就係非洲霍霍埃部落(霍霍埃為加納其中一個城市)嘅國王.
係40年前,佢仲住係加納嘅一個地區. 果陣時非洲嘅教育程度比較低,Céphas嘅阿爺就鼓勵佢去外國留學讀書,而係果個年代可以留學嘅多數都非富則貴,而佢阿爺就係加納霍霍埃地區嘅國王.
去到德國之後,Céphas努力讀書,最後成功修讀到兩張德國工匠證書.慢慢就係德國落地生根,娶咗個德國女人做妻子,仲生埋小朋友.係德國開咗一間車房.就做佢嘅汽車維修員.
平時落手落腳做野果時,真係睇唔出原來佢係國王黎架!
不過,係十幾年之後(1987年)佢收到一份傳真. 傳真嘅內容好短,但係非常重要,因為內容係同佢講佢爺爺已經過咗身,所以要佢接任做國王.
睇到呢度,可能大家會好疑惑:「點解唔搵佢老豆或者阿哥去做?論資排輩點都未論到佢啦.」原因就係因為,佢阿爸同阿哥原來都係左優仔,係佢地國家,左優仔係一種不祥嘅表現,所以因緣際會之下就由佢繼承王位
不過繼承王位嘅佢,並無放棄到自己嘅事業,反而仲將自己係德國嘅事業擴張,除咗同其他部落首領管理內政之外,同時都係佢車房汁邊開咗一間舖頭賣啤酒搵錢.所謂真人不露相,係你身邊行過一個唔見眼嘅人,隨時真實身份嚇你一大跳.你地又有無識類似嘅朋友?一個唔起眼人,後尾先發現原來佢係好有來頭.


text:
默劇
默劇(英文:Mime artist)係一種以身體表演嘅藝術,演出者基本唔用文字同語言,只用自己身體嘅形體動作,表現出唔同嘅情緒,情節同故事. 喺好多現代默劇表演之中,演出者甚至唔用任何道具,只以動作畀觀眾感受幻想中嘅無形道具. 有啲默劇表演者為咗令觀眾注意力集中喺佢嘅身體而唔係面部表情,會戴上素白色嘅面具演出[1].
歷史[編輯]
默劇開始進入劇場演出係喺古希臘時期,當時期嘅默劇演員所演出嘅內容係用複雜嘅動作同手勢來描述每日生活嘅片斷.嗰陣時嘅默劇演出原則係建立喺動物行為學上,以教化人心,端正品格為主. 從希臘羅馬時代發源嘅默劇,其實一直存活喺正式劇場演出嘅邊緣,以諷刺或者滑稽嘅方式呈現喺觀眾眼前.
默劇娛樂大眾嘅最高峰係喺中世紀16世紀嘅意大利,為意大利即興喜劇,喺街市或者市集嘅地方演出.街頭演出者開始帶個誇張古怪嘅面具,以彌補技能不足.劇團會離開家鄉到外地去巡迴,傳播至歐洲各地.默劇藝術喺法國廣為流傳時期,好多傳統默劇手勢同默劇動作變得更加廣為人知.
模仿模式[編輯]
- 狀況中嘅模仿
模仿一件事情發生,呢個係喺默劇中最常見嘅模仿方式,例如:拉繩,摸牆,爬梯等.
- 舞蹈中嘅模仿
喺舞蹈動作之中,模仿事情嘅發生.
- 單純嘅模仿
意思即係同戲劇或者舞蹈冇任何關連,只係單純噉利用身體描述事件本身,唔存在任何固定嘅形體作為模仿嘅對象.


text:
2018年「環保飲品手提袋」快速竄經,成為個人消費者,公司禮物製作新選擇.唔單止喺有名嘅網絡購物平台中搜尋量增加到快10倍,攻佔搜尋排行第1名,環保飲品手提袋銷售亦都有明顯嘅成長.
不過呢個現象目前淨喺台灣發酵.嚴格嚟講,呢個咁方便嘅設計發明係為咗因應台灣喺2018年元旦起開始實行嘅擴大限塑政策:禁止特定業者免費提供膠袋畀消費者.其中,最令台灣民眾感覺到嘅變化就係買嘢飲/咖啡嗰陣,店家唔再主動提供免費膠袋,對被稱之為手搖杯飲料天堂嘅台灣,係一個好大嘅改變!
唔想每次都「自費」買一堆付費垃圾袋番屋企?秉持著呢個初衷,結合杯套同提繩設計嘅環保飲品袋就咁就誕生啦.唔同以往常見全包式有封底嘅手提袋,專門放保溫瓶或者水壺,輕身方便可以折,可以重複使用,可以用喺上寬下窄手搖飲品杯嘅半截式環保飲品手提袋係當前台灣最hit嘅款式.好多嚟自國外嘅朋友一開始睇唔明呢個奇異嘅設計,但係實際用上手,都好驚訝當中嘅設計.
點解會令外國人嘖嘖稱奇呢?其實係因為喺其他國家手搖杯飲料嘅店家比台灣少,而且多數一買就直接喺街上飲,唔會長時間邊走邊飲(例如:日本).至於飲品外帶,基本都係用透明膠袋裝住;手拎熱飲會加多個杯套隔熱,防止辣手.所以環保飲品袋嘅出現同流行真係可以算話台灣特有嘅飲料文化所引起呢!
下次如果有禮贈品需求或者有外國朋友嚟,不妨送個訂造環保飲品手提袋,順便帶佢哋試下台灣嘅手搖飲品啦!


text:
女士們朝朝早返工都要同時間競賽,要用最快速度梳洗,襯衫,化妝,於是 化妝枱 總會搞到亂糟糟咁,各類化妝品同護膚品亂咁放,又多又亂……大家不妨學習一下簡單嘅收納整理技巧,保持 化妝枱 整整齊齊,咁化妝時要搵起嘢上嚟都輕鬆容易得多!
1)重新檢視自己有幾多化妝品
喺下定決心要整頓自己嘅化妝枱之前,唔好咁衝動走去買收納盒或化妝箱住.你先要重新審視一下自己到底有幾多化妝物品,加加埋埋有幾多個樽,幾多支嘢;除咗化妝枱上嘅,仲要計埋其他收收埋埋嘅貨.你先要知道自己有幾多化妝品,先可以安排夠用嘅空間,否則你求其買咗啲收納盒都係放唔晒.
2)按季節和有效日期分類
好多姐妹會趁大減價時入定好多化妝品,護膚品.建議你要根據季節做優先分類,春夏適用同秋冬適用要分開擺放.同時,又要根據你嘅使用量去分類,邊啲係日日都要用,就要放在化妝枱上.
注意有效日期.就快過期嗰啲,應攞定出來放在方便使用嘅地方,以免收埋咗一角過咗期就浪費了.
就係咁樣,你就可以將一啲枱上常用,開咗樽會用,就快過期嘅化妝品同護膚品,Keep住放在化妝枱上;而一啲未開封,唔多用,唔啱季節嘅,就可以收埋入收納箱.
(溫馨提示:屋企唔夠位放?你可以考慮租番個迷你箱暫時儲起佢哋,有專人上門收件,到轉季時需要攞番,都係打個電話就安排到送番上門!即搵Boxful幫手啦!)
3)按使用順序區分化妝品
而家你可以將要放在化妝枱上嘅化妝品同護膚品整理,但唔單止係放得整齊咁簡單,而係要根據自己嘅需要,安排位置.
建議你,按照使用順序去區分呢啲一樽二樽,咁樣你喺使用嘅時候,就更容易搵到自己要用邊樽.如果早晚嘅步驟唔一樣,又可以再分早妝區同晚妝區;例如你喺夜晚先會用到嘅面膜,面霜等,就可以歸為一類放置.
4)善用合適嘅收納盒
收納盒最緊要係啱你自己心水,令你好清楚啲化妝物品同護膚品放喺邊.例如你可以將護膚品分成兩大類,啲液體類同化妝棉就放一邊,另一邊就放啲乳狀,乳霜類嘅產品.又例如,你可以按照化妝方法去分類放置,其中一個隔層放晒啲「清爽型護膚品」,另一個隔層就存放「簡易派化妝品」.
化妝枱上嘅物品愈多,就要認真考慮點樣放置,同埋用邊種收納盒.你甚至可以利用層架,旋轉收納盒等去增加空間.最緊要就係你好清楚啲嘢放喺邊.
5)養成用完放回原處的習慣
最後就係最大嘅秘訣:每次用完化妝品後都放回原處.有咗呢個好習慣,你嘅腦潛意識會知道去邊處搵到需用嘅物品而根本唔使記住,以後你就唔會搵唔到嘢.
做齊呢5樣,相信你嘅化妝枱好快就有另一番光景,再唔會係一樽二樽亂咁放嘅重災區,而係一張又整潔又企理,又可以添加個人特色嘅化妝枱.
在處理雜物方面,也許你會需要額外儲存空間,咁就不妨搵Boxful幫你手!無論你需要迷你倉服務,定係更彈性嘅迷你箱,Boxful都可滿足到你嘅需要!
——
延伸閱讀:(天寒地凍要保暖)家居 電暖爐 選購攻略
延伸閱讀:馬上學習德國人「無意識打掃法」15式
緊貼Boxful Blog同Facebook Page,獲取更多家居生活貼士!


text:
呢幾日唔少店舖陸續啟市,唔知新一年香港嘅市道好定唔好呢?咁啱喺沙田馬場見到做移民顧問嘅關景鴻話相信香港經濟仍會向好,對市道有信心,事關佢話同一四年「佔中」發生之後嘅兩年相比,舊年嘅移民人數減少咗,而且好多人移民嘅原因都係覺得現時嘅香港校園風氣有礙仔女學習,並唔係因為經濟唔好,反而近年查詢移民東南亞地區嘅人數多咗,例如去泰國,新加坡,台灣等地區投資移民,可見香港經濟唔單止冇變差,仲係愈嚟愈好添啊!
除咗多咗人想投資移民,零售業方面似乎都有唔錯嘅表現,做化妝品生意嘅葉俊亨就話對自己公司嘅產品充滿信心,特別係喺過去嗰幾日,公司嘅生意額都有明顯增長,有唔錯嘅成績.問到點睇成個行業嘅發展,佢話至少喺佢本行,即化妝品行業應該會發展得愈嚟愈蓬勃.
轉頭見到中華總商會選任會董王庭聰,佢就話留喺香港過年,得閒就行吓街,同朋友飲茶,實行全力振興香港經濟.佢話農曆新年外遊嘅話,周圍都係香港人,去到邊都覺得好逼,所以除咗以前父母鍾意返鄉下過年,會陪佢哋返去外,其實都鍾意留喺香港過年,除咗覺得舒服啲,仲可以留港消費,一舉兩得咁話!
香港愛馬女士協會主席葉思貝就話習慣每年新年都會外遊,今年就同老公去咗意大利玩足十二日,本身諗住喺西西里島享受陽光與海灘,但嗰邊天氣比較凍,結果同預期有啲出入,但佢話唔緊要,因為佢喺旅程尾站米蘭大肆Shopping補番數,仲話呢個先係旅程嘅重點.見佢消費力咁強,仲唔係因為香港經濟好嘅成果.
卓妮


text:
(彼女點睇 — 購物之達人)
彼女我可能每個星期(或者每隔幾日)就會有嘢要買/想買,真係無計㗎有時,總有啲嘢係會用完,加上差不多日日打個 Facebook 都見都有新產品推出,搶女人錢就係咁簡單.
學生時代無辦法之下有嘢想買唯有死慳死抵,食少餐為咗儲啲零用錢買吓文具(彼女中學係齊哂P牌嘅熒光筆同原子筆嘅所有顏色……);到咗大學,開始自己搵吓錢,知道搵錢係辛苦嘅,所以更加要買嘢獎勵自己啦~係咪先?化妝品同香水就變咗收藏嘅 Target;到咗出嚟做嘢,化妝品買少咗,反而係投資喺衫同護膚品度:返工唔可以再好似大學咁著吓頹 Tee 踢對拖就出門口,而且唔想隔幾日就重覆著返同一套衫,真係無辦法;而護膚品,更加係人越大越要重點課金嘅地方啦!
其實彼女一路都唔覺得咁樣洗錢有咩問題,直至識咗彼氏.
彼氏同彼女完全相反,除咗食飯搭車,平日基本上係無洗費.衫褲鞋襪每樣有五件左右就話夠,彼女嘅白眼真係反到後腦!不過見到彼氏咁樣,彼女真係有反思吓其實係咪真係咁多樣嘢係「需要」.久而久之,彼女會問准彼氏先買嘢,而且學埋彼氏啲衰嘢,買一樣嘢之前都諗返少則三五七日,多就兩三個月先買.買少咗咁多嘢係有少少心理唔平衡,但係當儲吓錢囉唯有.
到真係好想洗錢嘅時候,仲有一招絕招,就係買嘢比彼氏喇!雖然成日話唔駛唔駛,明明收到就好開心:)
P.S. 彼女見彼氏有新 Macbook 用咁開心,送咗隻老鼠仔賀吓佢~
彼女
八月十一日


text:
性愛姿勢多花款,梳化浴室隨你換
大家好呀!小編又返到嚟同大家傾下計喇~上一期就講到適合各位「性愛小白」嘅情趣卡牌遊戲「遊慾 前戲篇」,唔知道各位初嘗禁果嘅情侶又或者想重拾性趣嘅老夫老妻試完之後有咩感想呢?係咪覺得好似慢慢已經搵返當年青春無敵嘅時候嘅激情浪漫,小情侶們又係咪有比對方訓練到越來越大食,開始欲求不滿咁呢?如果係咁嘅話咁我相信唔單止係各位身經百戰嘅男女,就連你哋都可以試吓接住落嚟嘅呢一款產品.今日就一於直入主題,唔講咁多前設,直接埋牙啦!
做愛要玩微床遊 做足一日唔夠喉
呢一款卡牌遊戲同上一個同系列嘅產品差唔多,只不過係進階版.上一個系列講到點樣用唔同嘅方式同埋體位去滿足同埋挑逗你嘅伴侶,從而令到大家都性致勃勃,拋開平時嘅矜持同埋枷鎖盡情咁享受激情浪漫嘅一夜!而接住落嚟呢一款產品將會為大家打開性愛嘅新玩法!
好多時候,大家係唔係覺得喺 AV 場景裏面嘅一啲性愛姿勢又或者激戰嘅場面係太過不切實際,又或者係需要有超人咁嘅體力先至做得到嘅呢?喺呢一度我可以話俾你聽:係㗎!但係就算唔使做到咁盡,都可以玩得更high,唔畀佢 dry!靠嘅就係場景,氣氛同埋新意!喺呢一副卡牌遊戲裏面,你將會見識到 9 個場景,10 種互動同埋 25 種性愛姿勢,一共超過 225 個排列組合,等情侶們可以感受過從來未見識過嘅做愛情景同埋刺激感!
話俾你哋聽啊,就算係身經百戰嘅渣男渣女都未必試得晒咁多種性愛場面㗎:有冇試過喺酒店裏面打開窗簾,要求女伴貼住窗邊,而你就握緊佢嘅雙手,利用站立式盡情咁樣攻擊佢嘅嫩穴,喺室內都可以享受到完全露出嘅羞恥感呢!?一種快感並唔係普通嘅基本傳教士可以做得到㗎!當然呢一個只係冰山一角啦,想知道更多?買盒返嚟試吓咪知囉!
姿勢唔駛日日變 有齊氣氛一樣掂
好喇!相信大家會睇到嚟呢度都係想為自己嘅性生活增添一點刺激感,又或者係提高更加多嘅樂啫.咁你哋又有冇諗過究竟有乜嘢方法可以令自己嘅性生活更加美滿,又或者喺情侶之間唔會造成性愛倦怠呢?當然性愛姿勢就已經係一大重點.正如上面提及到,嘗試一啲從未試過嘅姿勢,又或者喺唔同嘅地方,例如梳化,浴室裏面進行咁樣就已經可以為平平無奇嘅性生活增添更多嘅樂趣,甚至唔需要仿效一啲 A 片裏面嘅性愛姿勢,例如超人式咁.
根據調查,有五個性愛體位係可以令女士得到更大嘅快感並且更加快高潮,分別係:六九式後騎馬式,瑜伽拱橋式混狗仔式,女上男下,側入式同傳教士布娃娃式.聽我就咁講係咪唔係好明呢?唔緊要,上面嘅卡牌正正就可以作為你打開性愛姿勢大門嘅鎖匙,嚟啦~小編喺門嘅另一邊等緊你㗎~~
除此之外,其實做愛之前嘅前戲同埋氣氛都係好緊要㗎!如果喺開始之前可以喺浴缸裏面有一個溫暖而又纏綿嘅浸浴嘅話,相信雙方對於性愛嘅熱情都會大大提高.而喺前戲嘅時候最好亦都可以燃點香薰,製造一個浪漫同埋神秘嘅環境,滿足一下雙方嘅儀式咁呀嘛!
食粒朱古力 做愛更夠力
講多個小技巧俾大家聽,就係做愛前食朱古力係可以令到女士們嘅性趣有所提升㗎!咁係因為朱古力裏面所含有嘅可可鹼同埋苯乙胺可以為人帶嚟戀愛般嘅歡愉感覺,而朱古力裏面嘅色胺酸喺合成血清素之後可以令情緒會更加穩定,心情亦都會比較好同比較放鬆,從而打開性慾引擎!記得唔好咁甜,亦都唔需要太苦,75% 就啱啱好喇!
今次小編就介紹咗比大家更加刺激更加面紅心跳嘅情趣卡牌遊戲,亦都將壓箱底嘅一個秘密小技巧仲有性愛姿勢傳授咗俾咁多位~希望大家睇完之後可以學有所成,喺之後嘅連場激戰裏面可以發揮到 120% 嘅實力啦!


text:
我嘅第一次就係發生喺十幾年前嘅Boxing Day.
嗰一年我中五,識左初戀男朋友.以我讀女校黎講,中五初戀唔算早,都唔算遲.個男仔同我住同一個屋苑,朝朝早等巴士返學都見到佢.佢只係高我少少,但個樣係我鍾意嘅類型,眼細細鼻高高,側面睇有啲似周國賢(周國賢第一隻碟溫室氣球個封面嗰個樣).除咗個樣啱我口味,因為我等巴士條隊喺佢條隊後面,所以我仲留意到佢著住校褲都顯得個蘿幾立體(利申:基).
至於我點樣識到佢,其實有啲複雜.簡單黎講就係佢係籃球健將,日日都落樓下打籃球,而我就會喺附近離遠咁睇佢打籃球.有一日佢着住校隊波衫打波,俾我見到佢件波衫後面有佢個全名, 於是就好似哥倫布發現新大陸咁興奮打上Xanga(我嗰個年代係興緊Xanga,唔知係咩嘅後生仔女當係打電報啦下!)點知果條友居然會上網search自己個全名(其實幾自大先會咁做?)結果佢就睇到我Xanga,輾轉之下我地就識咗啦!
OK!終於可以入正題!話說嗰時識左兩三個星期,都未正式話一齊,但不時會約喺放學見面,大家都知互相有啲好感.適逢大家都中五要預備會考,聖誕假期梗係溫書啦!而我屋企又成日無人,真係好適合孤男寡女一齊「溫書」.我間房好亂,基本上係得張床先有位可以坐低「溫書」,當然喺張床度坐左冇耐,我地就開始溫Bio.
首先就係學習人類口部嘅結構.我哋嘅嘴唇分上唇同下唇,擘大口入面有牙肉牙齒,最重要係舌頭.舌頭嘅用處有好多,例如:lam額頭,lam黑頭,lam膊頭,lam膝頭……(下略,提我遲啲寫返篇「舌頭在床上的運用」)總之喺我哋探索緊彼此口部結構嘅時候,我就係不斷taste到佢響屋企樓下啱啱食完嗰個咖喱豬扒米線嘅味.所以我要回憶初吻嘅味道,去食碗咖喱豬扒米線就OK.
上文講到佢係籃球健將,基本上我睇佢打籃球嘅時候已經見識到佢強勁嘅臂彎,仲有佢着住校服都顯得非常立體嘅股肌,估唔到佢兩舊胸肌同埋六舊腹肌發育非常健全.對方頭胸腹都有齊,而本人就可以話係要嗰樣無嗰樣,無波無腰無蘿無腿(無長腿得火腿!),真係非常失禮!所以由除衫嗰一刻,我已經覺得蝕抵嘅係佢唔係我!
面對着手臂胸肌腹肌同埋股肌,嗰刻我絕對有選擇困難症,對手同對眼已經忙到不得了.相反對方對手應該好得閒,所以佢一隻手已經開始探索地底下嘅洞穴,並且想發掘新嘅水源.而佢另一隻手,就引導我去檢查佢嘅洞穴鑽探機嘅長度,粗度同埋堅硬程度.
所有嘅感知同體驗對我黎講都係第一次.對於一次過有極多嘅外來資訊同埋自身感覺嘅衝擊,我嘅腦部應接不暇,只能夠跟隨住對方嘅推進而行.
終於到咗最緊要嘅時刻,洞穴鑽探機已經準備好想進入地底下嘅洞穴,但突然對方發現前方有阻礙,並且立刻要求增援!「可唔可以幫幫手?」佢同我講.對於冇經驗嘅我黎講,嗰一刻真係唔知應該要做啲咩先幫到佢,同埋講衰啲,其實嗰時我連下面有幾多個窿我都唔知,所以嗰刻真係呆撚左.
其實對於十幾歲嘅我黎講,一直對第一次充滿咗期待,但同時都充滿左驚恐,因為總係有好多小說情節,電影橋段,或者警訊案件重演都係會話俾你知女人嘅第一次係處女膜會裂開,會好痛,會流血,總之成件事就好似一定係好暴力同好血腥咁.去到我呆撚咗個一刻,呢一份嘅驚恐終於戰勝左我嘅期待,「不如下次先啦,唔好咁急…」雖然對方應該係萬分不願意,但勉強無幸福,所以嗰一日就就此作罷.
雖然喺Boxing Day嘅第一次扑嘢唔係咁成功,但「革命尚未成功同志仍需努力」,結果第一次都係俾咗初戀男友,至於真確嘅日期就真係唔太記得.但鑒於喺Boxing Day扑嘢實在太過合理,所以我就將我自己嘅第一次假訂喺Boxing Day,方便一年一度懷緬一下當時嘅嗰一份純真同青澀.完.


text:
由鄭嘉穎同胡杏兒主演嘅《怒火街頭》叫好又叫座,無綫趁勢原班人馬開續集.不過,由於之前劇中演索腿天后嘅陳敏之已經魂歸天國,無綫惟有搵另一女角嚟襯男主角之一嘅李璨琛.
有傳無綫有意搵同嘉穎拍過拖嘅佘詩曼襯李璨琛,陳敏之亦開晒口建議翻生做索腿天后孖生細妹,但其實無綫早排已密斟劉心悠演出.只係劇本斟好晒,劉心悠方面亦度好晒期,點知無綫臨時要劉心悠簽一年藝員合約,劉心悠唔甘心拍一部劇就俾無綫綁足一年阻住銀,所以最終都係拉倒;與劉心悠拉倒後,馮仁昭聽聞近日無綫已同卸任港姐亞軍張秀文試戲,搵張秀文嘅話,點都好過要李璨琛硬啃「豬扒港姐」陳庭欣同莊思明嘅.
陳敏之喺《怒火》同李璨琛係情侶,但劇情要佢意外身亡,無綫惟有幫李璨琛另覓對像.
劇照
上屆港姐亞軍張秀文有機接替陳敏之演《怒火 2》.
不想簽一年約
日前馮仁昭打電話向劉心悠經理人王小姐求證,佢承認無綫斟劉心悠拍《怒火 2》.王小姐話:「佢哋有搵過心悠,基本上傾過故事大綱,劇本大家 OK,做嗰個有興趣, TVB又有興趣搵呢個人,但一講到合約條款就 kick咗喺度.我哋唔會覺得 TVB無理,始終 TVB有自己政策,但合約會有好多掣肘,要拍呢個劇簽一年未必做得到.不過,大家絕對冇不愉快,今次合作唔到,都希望將來有機會再合作.」


text:
2019年5月25日星期六
(開心聚一聚)PizzaExpress食大餐
24 MAY 2019 (FRI)
每個星期五都係小小豬嘅Happy Day,因為佢最愛嘅兩位姨姨都會嚟我地屋企食飯兼陪豬仔玩.不過今日我就唔舒服,所以都唔係好想煮,但小小豬又唔想見唔到姨姨們,就係咁我地就約左出街食好嘢~
先嚟一杯新推出嘅西瓜檸檬特飲,清甜嘅西瓜入口又帶點香茅,薄荷同檸檬再加上梳打水,感覺又真係幾清新呀~
先嚟西瓜菲達芝士沙律,將西瓜加上菲達芝士再配以羽衣甘藍,食落又幾清新哦~
我個人就比較鐘意依個芒果莎莎蟹肉薄脆包,芒果莎莎再埋淡淡蟹肉同埋蛋黃醬一齊食,味道酸酸甜甜真係非常開胃~
當然唔少得每次必叫嘅雞肉凱撒沙律,小小豬就最鐘意食佢嘅脆脆麵包粒,加埋啲雞肉粒粒一齊食,唔覺唔覺依隻豬仔食左大半碟呀~
Daddy就叫左一個意式凍肉拼盤,入面有火腿,辣肉腸,煙三文魚,蕃茄,單睇賣相都已經好吸引啦~
新豬肉蒜香長通粉,依個豬肉其實係純素嚟,而佢嘅味道質感都係同真豬肉好相似,啱晒追求健康人仕.佢嘅味道其實都唔錯帶有蒜蓉同辣椒碎,所以食落都好醒胃~
花語薄餅係一款素食PIZZA嚟,以烤茄子,蘆筍,車厘茄再加入白汁同菲達芝士,入口有一陣陣清香味道,感覺好清新,真係食多幾塊都唔會好邪惡添~
由於小小豬唔辣得,所以我地就叫卡邦尼忌廉意粉俾佢食.佢一個人可以食晒一整碟就唔洗多講佢有幾鐘意啦~
今日小小豬真係食得何其多嘢,又非常開心呢~
有兩位至愛姨姨陪,又食左咁多好味食身,又點會唔開心呢...哈哈哈!
訂閱: 發佈留言 (Atom)


text:
有好一段時間,某糖成日講呢句說話.如果,你唔識身邊嘅嗰個人,你好難真心信任佢,交個背脊俾佢.唔講到呢步,呢個世界有樣嘢叫默契,唔使出聲,乃至一個眼神都唔使,你就會基於經驗與假設,以己度人咁樣猜測對方嘅行為,繼而作出(if true情況下嘅)合適反應,採取恰當嘅行動.
如果好似某糖咁樣自摺自閉,哪怕唔係好似某糖咁樣表達自己方面做得唔係好夠,無足夠嘅能力去做得夠表達自己呢件事都好,就算你幾咁有真知灼見,唔講就無人知,唔解釋就無人知你點諗.
成王敗寇嘅世界入面,革命一定係成功嘅,失敗嗰啲叫暴亂.革命嘅過程或者浪漫,但革命呢種事,無可避免破壞日常生活嘅安穩;捨棄安穩,投身動蕩,據說目的都係尋求自己想要嘅安穩,就算原因係幾咁之負面,係幾咁之唔中意依家嘅日常都好,追求理想生活嘅終極目標始終如一.
無一條必然成功嘅方程式,但係有好多嘢可以做,令件事容易少少進行,有大啲啲機會得到一個好結果.某糖會覺得,請客食飯會係一個好方法.同唔同嘅人有多啲嘅接觸,就算知道最後難免一戰,必定反面,都會互相理解得到此時此刻有一個共同目標,大家只係對方嘅次要敵人,可以暫時停戰,直至主要敵人被消滅之後再算.
而更重要嘅係,隨住接觸自會發現同呢個次要敵人,處於咩嘅關係,究竟係你死我亡不容妥協嘅敵我矛盾,定係有事可以慢慢傾,可以有制度支援「有時限嘅合法獨裁」,用一個大家都唔滿意但都可以接受嘅方式商量嘅人民內部矛盾呢?
進有時,退有時;戰有時,和有時.當需要最大公因數時微積分割席,無異於飲鴆止渴,腦袋入水.或者會有一時嘅浪漫,但終歸難免隨住失敗,而變得毫無意義.
成功嘅係革命,失敗嘅係暴動.
咁你話喇,革命係唔係就係請客食飯?
大道之行也,天下為公,選賢與能,講信修睦.──《禮運.大同》


text:
“吸煙15年的肺黑點的痛楚沒有了,心肺功能提高了!腎強壯了,竟令57歲的我回復30多歲時的晨勃再出現!” - 謝景煌,商人,171217
詳細文字版
我姓謝(景煌)的, 係一個做生意既人.
依家我想講吓武當既五臟內養功我練左之後的體驗. 咁五臟內養功係固名思議啦, 就係練心肝脾肺腎, 咁呢五個臟腑最主要就係練, 強化左呢五個臟腑既力. 咁我練左我學左四個月左右,我就係個肺個度呢, 有明顯反應. 因為我開始練果陣時呢, 因為我以往我就係食左15年既煙, 咁跟住我結左婚之後呢, 1997年我就開始戒左喇. 咁始終個肺, 我自己都知道既, 唔好既野, 啲黑點呀照X光都睇到架, 一點一點一點已經係藏左係個肺到架喇, 呢個係永不磨滅架! 咁我呢個五臟內養功尤其是個肺, 每一次練, 都有針”吉”的痛, 都唔係話好小痛, 都一種痛既感覺都好辛苦既, 每一次都咁樣. 咁練到近排我再係五個月度喇, 已經, 咁開始個痛楚開始慢慢慢慢咁減退, 咁近來, 我跑步個時個心肺功能呢係比以前好左好多, 同埋呢肺的活量我覺得係大左既, 咁就係我練肺的體驗.
另外一個臟腑就係腎. 咁腎呢, 腎為先天之本丫嘛. 咁腎的體驗我最明顯呢就, 我今年57歲喇, 我已經未試過, 係近呢十幾年裡面呢, 已經未試過晨勃的現像, 咁我大概練左4個月度呢, 就開始慢慢每一朝早瞓醒覺起身, 都有晨勃的現象, 而且每一朝早都可以維持到一啲時間, 咁呢, 我覺得已經好得意喇, 因為點解, 因為以前晨勃的現象個果係三十幾歳好後生果時先有, 我今年57歲, 我依家都可以有返呢個咁既機能, 強化左呢個咁既機能的效果出黎, 咁一定係歸呢個五臟內養功, 即係練呢個效果係練得非常之好, 同埋呢就, 令到生機勃勃呀, 所以呢個就係我自己最好的體驗!


text:
自由鳥毛公仔限定登場
2D嘅自由鳥平時就見得多,今次自由鳥跳出手機框框,變成3D立體毛公仔同大家見面,仲要有「無腳嘅雀仔」同「有腳嘅雀仔」兩個版本!每套包括一大,一細嘅自由鳥毛公仔同特別版萬字夾 (定價HK$200),仲免運費配送至全港Alfred Locker智能櫃.限量版毛公仔套裝只限自由鳥用戶購買,數量有限,要買就快啲登入Birdie Mobile App搶啦!
自由鳥除咗無合約之外,一直都為用戶搜羅至抵嘅獨家商戶優惠,無論係食住玩都有,放長假就唔怕無嘢做!除咗請飲賞茶,喺「賞茶」門市購買任何正價飲品有HK$7折扣優惠之外,四月第一個「Birdie Friday」仲有火熱限定嘅麥當勞「煙燻麥炸雞」,詳情記住留意Birdie Mobile App嘅公布.想暫時遠離煩囂,好好享受一個悠閒假期?自由鳥用戶凡透過指定優惠碼入住帝京酒店客房一晚,就可以免費享用花月庭自助午餐(兩位用),藍莓芝士蛋糕 (半磅)同紅酒.呢個四月就可以同摰愛或者朋友好好輕鬆下!
同時,自由鳥亦明白額外嘅健康保障對上班一族嘅重要性.自由鳥特別聯乘Bowtie推出嘅投保優惠繼續加碼,成功投保任何「Bowtie自願醫保」計劃或「Bowtie危疾保」計劃並輸入獨家優惠碼,就可以享有30GB本地數據獎賞及高達HK$2,000 Bowtie Cash,就算足不出戶都可以買到一份安心!
自由鳥每個月都推出唔同嘅優惠,為用戶送上唔同嘅驚喜.未上台嘅就快啲叫埋親朋好友一齊上台.登入Birdie Mobile App,緊貼最新嘅「商戶優惠」同「Birdie Friday」,有著數齊齊enjoy!仲點少得「數據P2P」,有數據齊齊用.


text:
樂韻飄飄處處「淫」
2022年09月22日 23:00
東網電視更多新聞短片
好多人都話音樂可以陶冶性情,但音樂同淫聲浪語結合埋一齊,會唔會變咗激發性慾?透過今次推介嘅四仔,你就會搵到答案,甚至獲得前所未有嘅快感.
意式合奏
意大利歌劇舉世聞名,但一般港人好少接觸,若然灑埋鹽花,會唔會令身為門外漢嘅你更有共鳴?呢套由Pink'o製作嘅《Glamour Dolls #16》,就係講緊喺歌劇院發生嘅情慾故事,由4位外形優雅嘅美女Cherry Kiss,May Thai,Martina Smeraldi同Malena Nazionale孭飛,各人喺劇院入面有唔同身份,有人彈琴,有人唱歌,但一上到床就會放飛自己.劇情講述佢哋一直醉心於歌劇事業,點知團隊突然嚟咗幾位高大有型嘅男新人,令呢顆寂寞嘅心泛起陣陣漣漪,一場情慾大合奏亦隨即展開.
怨女獨奏
美國四仔界有個不成文規定,只有人氣極高嘅脫星先有條件獨自擔正,由此可見Macy Meadows嘅號召力有幾勁!呢套由New Sensations出品嘅《The Sexual Desires Of Macy Meadows》,正正係佢嘅Solo演出.故事講述Macy係一位空虛又寂寞嘅音樂家,喺台上迷倒眾生,卻飽受枕邊無人嘅鬱悶,而喺機緣巧合下,先後遇到5個男人,令佢喺床上得到極大嘅滿足,最終邊個能夠得到佢嘅芳心?作為新一代脫界潮吹女王,Macy Meadows唔止水頭十足,外形更加係一流,難怪深得一班四仔迷嘅歡心.
狂野結他
對古典音樂零興趣?咁狂野Band Sound又啱唔啱你心水?呢套有力喺四仔頒獎禮問鼎最佳配樂獎項嘅《Dirty Intentions #20》,由Reality Kings炮製,正正係一套以強勁電音,激烈呻吟交織而成嘅佳作!故事講述Ember Snow,Molly Mae,Layna Landry等靚女係一支全女班地下樂隊嘅成員,本嚟打算招攬一名男主音,卻因為對方又型又好唱得,兼且兵器精奇,引到佢哋流晒口水,結果為爭仔搞到面阻阻.究竟呢場爭風呷醋嘅事件會點樣收科呢?


text:
頭先飲可樂嘅時候,突然諗返起點解全世界只有兩個品牌獨大,分別係可口可樂同埋百事,而係冇比第三個比較出名嘅可樂品牌.有人會話因為可樂條配方係秘密,所以冇人複製到,呢個係佢嘅「護城河」.Well, yes and no啦,我覺得獨特嘅配方只係一開始構成品牌獨大嘅原因,但唔係現時守住護城河嘅主要因素:
一嚟其實有唔少公司抄佢嘅味道都抄到七七八八,二嚟即使係可口可樂本身,喺唔同地方嘅味道都有唔同(當年弩飛係analyst嘅時候,分別問過內地嘅可口可樂同埋金莎製造商點解香港同大陸唔同味,佢哋話雖然配方一樣但係原材料唔同,已經有分別),所以味道嘅獨特性已經唔係最大原因.
其實當中最大嘅護城河係成本優勢,過往有好多新冒起嘅可樂品牌(例如非常可樂)嘗試挑戰可口可樂同百事嘅地位.但最後會發現自己嘅成本價一直高於可口可樂同百事嘅零售價,所以係品牌唔夠強,但係價格更貴嘅情況下,其實好難搶到市佔率.
呢個令我諗翻起美團(3690)嘅情況,一開始Groupon興起嘅時候,毛利率去到40%,吸引咗好多公司去抄佢嘅生意模式,但係高毛利率所帶來嘅競爭,最後會影響返個毛利率.美團反而一開波就壓低毛利率,由一開始就不停增加efficiency,以量取勝.到咗而家,已經形成一個難以複製嘅生態圈.想挑戰美團嘅對手,同挑戰可口可樂一樣,efficiency同成本唔夠龍頭爭,而當中嘅「護城河」隨着時間越來越強.
In a nutshell,普遍對「護城河」嘅概念係一間公司有獨有嘅技術,令到佢嘅優勢難以被複製,因此可以享受高毛利(例如茅台),但係其實可樂同美團所擁有嘅護城河,唔一定係伴隨着高毛利率.


text:
呢排,袁偉豪同張寶兒聯名買入6500萬清水灣豪宅,連隨畀大肆報道,指袁偉豪靠有米女友升呢.其實,「TVB世紀渣男」鄭俊弘情況同袁偉豪差唔多,都畀人「夫憑妻貴」嘅感覺.
今年11月即將迎娶富家女何雁詩嘅鄭俊弘,為咗符合富貴駙馬爺身份,由昔日揸日產車,升呢揸波子,仲唔係「夫憑妻貴」?
鄭俊弘同何雁詩并非門當戶對,加埋人人都知道鄭俊弘個底花,所以傳聞何爸爸本來唔鍾意鄭俊弘,直到後尾先改觀仲公開贊:「呢個男仔幾好,又唔多聲氣,覺得佢幾孝順.」
鄭俊弘喺2013年憑借《星夢傳奇》爆紅嘅時候,佢喺TVB捱咗12年,月入六千蚊嘅辛酸史畀大肆宣揚,仲要靠遠在加拿大嘅媽咪接濟,當時連媽咪都建議佢返加拿大當差好過.
唔單止咁樣,未紅嘅鄭俊弘更被傳媒影到,同舊愛姜麗文同埋秦沛到餐廳食下午茶,最後拎出銀包埋單嘅係秦沛,鄭俊弘貧困潦倒形象從此深入民心!
鄭俊弘同何雁詩差天共地,負面新聞一單接一單,包括成名之後即撇陪佢捱窮嘅姜麗文.
鄭俊弘就算同何雁詩相戀之後,又收埋拍拖3年嘅未婚妻阿Beebs,更加傳出攬啜女模Bebi,葬送「星夢一哥」地位.
好彩,何雁詩仲係不離不棄,連何爸爸都開綠燈批準鄭俊弘升呢做駙馬,真係要講翻句「做好呢份工」,第日莫講話二手波子,隨時可以揸住勞斯萊斯,賓利,法拉利,成為何雁詩嘅御用「柴可夫司機」都仲得.
Like MisshkNews Facebook!不出门也能知天下事~


text:
呢排見到宜家傢俬大減價,仲話貨品最低減至四折,咁啱前日又去九龍灣教琴,咁就梗係順便走去打個 round 啦,話唔定會有意外收穫呢!
入到去已經迫滿好多人,好墟冚,比平時多好多人呀!咁我就一於唔理咁多,衝過哂啲人群,直向目的地前進,費事喺度慢慢同人迫!! 到咗目標 "景點" 後,即刻周圍搜索,睇吓有冇心目中想要嘅嘢.哈,真係俾我搵到喎,當然勁開心啦!!
就係呢樣喇!你哋估唔估到係乜嘢嚟呢?
之唔係一隻大方形碟囉!
我想買呢隻碟好耐 o架喇!之前睇中咗都唔捨得買,雖然唔係好貴,原價都只係 $29.9 啫,但係見又未用住,真係唔想無無謂謂又嘥錢買嚟擺喺屋企.我份人有一樣好,就係孤寒,所以好忍得手 o架,每次見到想買嘅嘢時,都會同自己講唔好咁快買住,等減價先買,如果到時無哂貨或斷貨都唔緊要,反正又唔係必須品.但居然十次有九次又真係俾我等到喎,呵呵!! 呢次 IKEA 都喺呢件貨品個架上貼上「勁減貨品」,只係 $19.9 咋,即係 67 折囉,咁我梗係買都買唔切啦!之前 Winnie 都陪我去 JUSCO 搵過呢類方形碟,一來好少有,二來勁貴囉,成四,五十蚊隻,我覺得無必要囉,又唔係無咗呢隻碟就食唔到嘢,而且仲無 IKEA 呢隻咁合心水 o添!
點解我會咁想買呢隻碟?睇吓下面幅相 ………
唔駛講都明啦!咁你話係咪好啱用喇!
至於呢隻碟就只係搭單買嘅啫,並唔係我之前一早睇中.因為真係好平,咁大隻都只係賣 $7.9,喺 JUSCO $10 店有九折都唔得啦!我一向都唔係好好綠色,不過呢隻碟嘅綠色真係綠得好靚 ( 不過真實顏色同相片有少少出入 ),係好 soft 嘅 wasabi 色.其實同一款式仲有另一隻顏色都係減價,但係就唔係咁討好,所以全場人都係揀買呢隻色喇.
其實仲有好多靚靚餐具都有減價,自己都好想買,不過一來買咁多的話,屋企無位放,二來啱啱由今個月開始,每個月會少咗 $3000 收入,都係唔好亂洗錢啦,要開源節流先得喇!
P.S. 遲啲去九龍灣呢間 IKEA 就無咁方便啦,因為會由德福呢度搬落去 Mega Box,要行多段路喇,Motonako.A 妳下次返嚟香港,要去 IKEA 買嘢就要行多啲路啦,無依家行落樓下咁方便 lu,不過唔緊要啦,反正妳返嚫嚟香港都會勁食,行多啲路會幫到妳唔駛帶返咁多磅返美國囉!


text:
現年46歲嘅前港姐向海嵐呢幾年北上大陸做嘢,自從十月尾隔離完14日之后,佢就馬不停蹄開始做嘢,見到佢呢次返大陸主要以接商演為主.
呢排向海嵐同周海媚出席活動,二位女神難得同場梗係唔少得合照,不過喺冇濾鏡嘅情況下,竟然曝露咗周海媚真面目,恐怖樣貌嚇親網民.
眼見向海嵐喺社交平臺上曬出嘅合照,見到周海媚嘅整體著裝優閑時尚係冇問題,但妝容就似乎出咗問題,而且佢嘅眼紋好嚴重,眼袋下垂.唔少網民表示完全唔認得係周海媚,實在係歲月催人老.
其實講到周海媚,當年佢係1985年香港小姐選美出道,都係無線電視1980年代末至1990年代末的當紅花旦,期間佢飾演過多套經典劇集,如《流氓大亨》,《倚天屠龍記》.
周海媚用咗4年時間證明自己,1989年憑《義不容情》李華一角一炮而紅,成為當紅花旦.
人紅是非多,周海媚當年拍劇嗰陣搭上呂良偉,并喺美國拉斯韋加斯秘密注冊結婚,結婚短短五個月以離婚收科.
之後周海媚做小三,插足人夫永瀨正敏,導致夫妻離婚.
喺周海媚眾多追求者中,有唔少大富豪,比如迪生集團執行董事伍士榮.
2000年,周海媚畀爆出同曾任職亞視助導周家文展開姐弟戀并同居,但兩年后亦系分手收科.而最長久嘅一段戀情就係同建築師男友劉先生,相戀六年最後都係分手收科.
多段戀情無果,可能係因為冇仔生,周海媚曾經自曝過無法生育,因為天生血小板過低.
唔理點樣,希望周海媚拍多D戲,快D度過難關,快樂又開心緊面對一切.
Like MisshkNews Facebook!不出门也能知天下事~


text:
「負面」
究竟香港依家發生咗啲乜嘢事?每日睇到嘅新聞都係比較負面,不論係早前警察自殺,途人無故被斬,店員俾刀插胸,不過最令我最痛心嘅係每日都見到有學生放棄佢哋自己嘅生命.究竟依家香港個社會變成點?其實點解年青嘅一代情願放棄自己嘅生命?係唔係正如媒體所講因為學業咁簡單?當然我絕對唔認同,因為香港社會永遠要等問題嚴重到某個地步先至會去面對!況且好多時候只會互相推卸責任!
「輕生」
其實係唔係今時今日我哋嘅下一代先至有輕生嘅問題?係唔係所有嘢只可以歸咎於教育問題?其實矛頭指向邊度都好,問題係在於社會環境.因為個個都話要自己嘅下一代讀名校,希望佢哋成為專業人士,搞到個個就算唔係怪獸家長都變成怪獸.小朋友根本無佢哋應有嘅童真,日日不斷返學同去興趣班,為嘅就係配合依家嘅社會風氣.其實大家有無諗過係我哋自己嘅問題?我哋係唔係有強迫症?我哋所謂嘅老一輩係唔係應該要反省下呢?
「聆聽」
今日我寫嚟編文章其實係想提醒自己,為人父母除咗希望自己嘅小朋友有好嘅將來之外,我哋亦都應該顧及佢哋嘅感受.當然我同意養兒一百歲長憂九十九嚟個道理.但係對於小朋友嚟講,父母就係佢哋嘅最後防線,再大嘅難題都希望搵父母去傾訴.如果連父母都唔去聆聽佢哋嘅問題,而只係不斷將自己嘅期望強迫佢哋去跟從,以為咁樣係為佢哋好,其實係害咗佢哋.到最後當佢哋無辦法承受壓力,萌出輕生嘅念頭,到時真係恨錯難返,後悔都無用.所以一定要學曉聆聽!


text:
豪遊HOTravel
豪遊日本HOtravelJapan
travelogue destinations / osaka
名古屋風鰻魚飯三食
遊記 25/08/2017
鰻魚飯點為之好食呢?又肥又大塊囉!呢個係我以前嘅定義.但係人大咗,同一碗飯同一個口感食20啖已經滿足唔到我.喺大阪大商場Grand Front Osaka南館就有一間發源自名古屋嘅鰻魚飯店ひつまぶし備長,可以品嚐到炭烤鰻魚飯三食!
唔駛去名古屋.前菜先食醬燒鰻魚肝同鰻魚玉子燒!鰻魚飯可以就咁食丼或者試3食,每款仲可以揀鰻魚量,我呢個1.5倍鰻魚一打開已經金光閃閃,聞到好香木炭烤嘅味呀.
鰻魚係切好咗一條條手指咁粗,成set野ready你將個飯分4份食.第一份就咁食,雖然件鰻魚睇落唔係好厚,但係食落絕對又肥又香,薄薄地反而焦脆好食!第二份就加蔥花同wasabi食,少少辣令件事冇咁肥膩,等你可以預備第三食:加高湯!嘩,啲鰻魚汁同油溶哂入個飯,好正呀!
(咁第四份呢)可以俾我食.
(🙄)或者你鐘意邊種就encore囉~
ひつまぶし備長
大阪府大阪市北区大深町4-20 Grand Front Osaka 南館7階
豪遊映畫 HOtravel VIDEO


text:
我哋綜合咗一啲有效使用ecostore洗手液以及點樣避免有害嘅化學品嘅建議. 1.記住,少少嘅分量已經可以足夠用好耐,只需要一兩泵嘅洗手液就可以徹底清潔雙手. 2. 如果噴嘴堵塞,用溫水快速沖洗下,用指甲或者細刷清除噴嘴下面積聚嘅硬塊(牙刷喺呢個情況非常有用). 3.重複使用個樽總係好過將佢回收再造,呢個亦都係我哋有500ml 5L補充裝嘅原因. 4.基於衛生理由,最好喺倒入新嘅洗手液之前沖洗個泵.只需將泵放入溫水入面,輕輕刷下噴嘴,拎走任何乾咗嘅洗手液,再沖水幾次. 洗手洗走令人討厭嘅化學物 – 定期洗手係良好衛生嘅習慣之一,但如果你曾經感覺到洗手後皮膚有刺痛感覺,可能會對你皮膚造成傷害多於好處.咁係因為某啲洗手產品中用咗化學品,例如月桂醇硫酸鈉(SLES),椰油酰胺丙基甜菜鹼,椰油酰胺DEA / MEA,係已為人知嘅皮膚刺激物,會去除皮膚嘅天然保護油層而導致雙手乾燥.長遠落去會導致更嚴重嘅問題,例如濕疹同皮膚炎. 我哋嘅洗手液含有豐富嘅潤膚精華 – 可以防止皮膚乾燥.我哋嘅洗手液由溫和嘅天然成分製成,例如油酸甘油酯,即係代表你可以每日多次洗手,而唔會洗去皮膚上嘅天然保護油層.皮膚需要修復同再生去保持健康,而呢個過程係需要水分,咁正係潤膚精華大派用場嘅地方.潤膚精華幫助皮膚吸收同保持水分,喺皮膚上提供保護層去密封水分並防止水分蒸發.佢哋仲可以增加皮膚嘅持水能力,並將水吸入皮膚,令手感更加平滑.我哋有4種香味嘅洗手洗:香橙廣藿香,玫瑰天竺葵,椰子香草,檸檬草,仲有無香料嘅防敏配方. 保持泵嘅良好狀態 – 洗手液中一啲植物提取物嘅成分因為暴露喺空氣中往往會變乾同結成硬塊,最終會導致噴嘴堵塞.其中一個主要成分係Guar Gum,佢來自瓜爾豆,係一種天然穩定劑同增稠劑.但我哋認為用瓜爾膠同油酸甘油酯等天然成分去代替化學物係絕對值得.我哋正努力改善呢個情況,與此同時,如果你按照上面嘅建議,咁你應該會冇問題地保持泵嘅運作! We’ve compiled some advice on using ecostore handwash soap effectively and about how to avoid some nasty chemicals. 1. Remember, a little goes a long way, one or two pump’s worth of soap is all you need for a thorough clean. 2. If …
充分利用我哋嘅洗手液嘅Tips | Tips for getting the most out of our handwash soap. Read More »


text:
就讀學校 (Required) 請選擇 香港島-中西區-樂善堂梁銶琚書院 香港島-中西區-聖保羅書院 香港島-中西區-聖保羅男女中學 香港島-中西區-聖嘉勒女書院 香港島-中西區-聖士提反堂中學 香港島-中西區-聖士提反女子中學 香港島-中西區-聖瑪加利女書院 香港島-中西區-聖若瑟書院 香港島-中西區-聖類斯中學 香港島-中西區-英皇書院 香港島-中西區-英華女學校 香港島-中西區-高主教書院 香港島-南區-余振強紀念第二中學 香港島-南區-保良局慧妍雅集書院 香港島-南區-嘉諾撒培德書院 香港島-南區-嘉諾撒聖心書院 香港島-南區-培英中學 香港島-南區-弘立書院 香港島-南區-新會商會陳白沙紀念中學 香港島-南區-明愛胡振中中學 香港島-南區-明愛莊月明中學 香港島-南區-港大同學會書院 香港島-南區-滬江維多利亞學校 香港島-南區-聖伯多祿中學 香港島-南區-聖公會呂明才中學 香港島-南區-聖士提反書院 香港島-南區-香港仔工業學校 香港島-南區-香港仔浸信會呂明才書院 香港島-南區-香港真光書院 香港島-南區-香港航海學校 香港島-東區-中華傳道會劉永生中學 香港島-東區-中華基督教會桂華山中學 香港島-東區-中華基金中學 香港島-東區-伊斯蘭脫維善紀念中學 香港島-東區-北角協同中學 香港島-東區-嘉諾撒書院 香港島-東區-培僑中學 香港島-東區-寶血女子中學 香港島-東區-嶺南中學 香港島-東區-嶺南衡怡紀念中學 香港島-東區-庇理羅士女子中學 香港島-東區-張振興伉儷書院 香港島-東區-張祝珊英文中學 香港島-東區-慈幼英文學校 香港島-東區-明愛柴灣馬登基金中學 香港島-東區-東華三院李潤田紀念中學 香港島-東區-港島民生書院 香港島-東區-漢華中學 香港島-東區-炮台山循道衛理中學 香港島-東區-福建中學小西灣 香港島-東區-筲箕灣官立中學 香港島-東區-筲箕灣東官立中學 香港島-東區-聖公會李福慶中學 香港島-東區-聖貞德中學 香港島-東區-聖馬可中學 香港島-東區-蘇浙公學 香港島-東區-衛理中學 香港島-東區-金文泰中學 香港島-東區-閩僑中學 香港島-東區-顯理中學 香港島-東區-香港中國婦女會中學 香港島-東區-香港文理書院 香港島-灣仔區-中華基督教會公理高中書院 香港島-灣仔區-何東中學 香港島-灣仔區-佛教黃鳳翎中學 香港島-灣仔區-嘉諾撒聖方濟各書院 香港島-灣仔區-孔聖堂中學 香港島-灣仔區-玫瑰崗學校 香港島-灣仔區-瑪利曼中學 香港島-灣仔區-皇仁書院 香港島-灣仔區-聖保祿中學 香港島-灣仔區-聖保祿學校 香港島-灣仔區-聖公會鄧肇堅中學 香港島-灣仔區-鄧肇堅維多利亞官立中學 香港島-灣仔區-香港真光中學 香港島-灣仔區-香港華仁書院 香港島-灣仔區-香港鄧鏡波書院 九龍區-九龍城區-中華基督教會基道中學 九龍區-九龍城區-九龍塘學校 九龍區-九龍城區-九龍真光中學 九龍區-九龍城區-五旬節中學 九龍區-九龍城區-何文田官立中學 九龍區-九龍城區-何明華會督銀禧中學 九龍區-九龍城區-余振強紀念中學 九龍區-九龍城區-保良局顏寶鈴書院 九龍區-九龍城區-勞工子弟中學 九龍區-九龍城區-協恩中學 九龍區-九龍城區-喇沙書院 九龍區-九龍城區-嘉諾撒聖家書院 九龍區-九龍城區-基督教女青年會丘佐榮中學 九龍區-九龍城區-德蘭中學 九龍區-九龍城區-拔萃男書院 九龍區-九龍城區-新亞中學 九龍區-九龍城區-旅港開平商會中學 九龍區-九龍城區-東華三院黃笏南中學 九龍區-九龍城區-民生書院 九龍區-九龍城區-瑪利諾修院學校 九龍區-九龍城區-禮賢會彭學高紀念中學 九龍區-九龍城區-聖公會聖三一堂中學 九龍區-九龍城區-聖公會蔡功譜中學 九龍區-九龍城區-聖匠中學 九龍區-九龍城區-聖母院書院 九龍區-九龍城區-華英中學 九龍區-九龍城區-賽馬會官立中學 九龍區-九龍城區-迦密中學 九龍區-九龍城區-鄧鏡波學校 九龍區-九龍城區-陳瑞祺喇沙書院 九龍區-九龍城區-順德聯誼總會胡兆熾中學 九龍區-九龍城區-香港兆基創意書院 九龍區-九龍城區-香港培正中學 九龍區-九龍城區-香港培道中學 九龍區-油尖旺區-世界龍岡學校劉皇發中學 九龍區-油尖旺區-中華基督教會銘基書院 九龍區-油尖旺區-九龍三育中學 九龍區-油尖旺區-九龍華仁書院 九龍區-油尖旺區-伊利沙伯中學 九龍區-油尖旺區-嘉諾撒聖瑪利書院 九龍區-油尖旺區-基督教香港信義會信義中學 九龍區-油尖旺區-天主教新民書院 九龍區-油尖旺區-官立嘉道理爵士中學 九龍區-油尖旺區-循道中學 九龍區-油尖旺區-拔萃女書院 九龍區-油尖旺區-李國寶中學 九龍區-油尖旺區-港九潮州公會中學 九龍區-油尖旺區-真光女書院 九龍區-油尖旺區-聖公會諸聖中學 九龍區-油尖旺區-聖芳濟書院 九龍區-油尖旺區-麗澤中學 九龍區-深水埗區-英華書院 九龍區-深水埗區-中聖書院 九龍區-深水埗區-中華基督教會銘賢書院 九龍區-深水埗區-九龍工業學校 九龍區-深水埗區-佛教大雄中學 九龍區-深水埗區-保良局唐乃勤初中書院 九龍區-深水埗區-保良局蔡繼有學校 九龍區-深水埗區-匯基書院 九龍區-深水埗區-地利亞修女紀念學校(吉利徑) 九龍區-深水埗區-地利亞修女紀念學校(百老匯) 九龍區-深水埗區-基督教崇真中學 九龍區-深水埗區-天主教南華中學 九龍區-深水埗區-寶血會上智英文書院 九龍區-深水埗區-廠商會中學 九龍區-深水埗區-德貞女子中學 九龍區-深水埗區-德雅中學 九龍區-深水埗區-惠僑英文中學 九龍區-深水埗區-東華三院張明添中學 九龍區-深水埗區-瑪利諾神父教會學校 九龍區-深水埗區-聖母玫瑰書院 九龍區-深水埗區-聖瑪加利男女英文中小學 九龍區-深水埗區-莫慶堯中學 九龍區-深水埗區-路德會協同中學 九龍區-深水埗區-長沙灣天主教英文中學 九龍區-深水埗區-陳樹渠紀念中學 九龍區-深水埗區-香島中學 九龍區-深水埗區-黃棣珊紀念中學 九龍區-觀塘區-中華基督教會基智中學 九龍區-觀塘區-中華基督教會蒙民偉書院 九龍區-觀塘區-五邑司徒浩中學 九龍區-觀塘區-仁濟醫院羅陳楚思中學 九龍區-觀塘區-佛教何南金中學 九龍區-觀塘區-匯基書院東九龍 九龍區-觀塘區-呂郭碧鳳中學 九龍區-觀塘區-地利亞修女紀念學校(利瑪竇) 九龍區-觀塘區-地利亞修女紀念學校(協和) 九龍區-觀塘區-地利亞修女紀念學校(月華) 九龍區-觀塘區-基督教聖約教會堅樂中學 九龍區-觀塘區-天主教普照中學 九龍區-觀塘區-寧波公學 九龍區-觀塘區-寧波第二中學 九龍區-觀塘區-慕光英文書院 九龍區-觀塘區-梁式芝書院 九龍區-觀塘區-瑪利諾中學 九龍區-觀塘區-福建中學 九龍區-觀塘區-聖傑靈女子中學 九龍區-觀塘區-聖公會基孝中學 九龍區-觀塘區-聖公會梁季?中學 九龍區-觀塘區-聖安當女書院 九龍區-觀塘區-聖若瑟英文中學 九龍區-觀塘區-聖言中學 九龍區-觀塘區-聖道迦南書院 九龍區-觀塘區-藍田聖保祿中學 九龍區-觀塘區-觀塘功樂官立中學 九龍區-觀塘區-觀塘官立中學 九龍區-觀塘區-觀塘瑪利諾書院 九龍區-觀塘區-順利天主教中學 九龍區-觀塘區-香港布廠商會朱石麟中學 九龍區-觀塘區-香港聖公會何明華會督中學 九龍區-觀塘區-香港道教聯合會青松中學 九龍區-觀塘區-高雷中學 九龍區-黃大仙區-中華基督教會協和書院 九龍區-黃大仙區-中華基督教會基協中學 九龍區-黃大仙區-中華基督教會扶輪中學 九龍區-黃大仙區-九龍文理書院 九龍區-黃大仙區-五旬節聖潔會永光書院 九龍區-黃大仙區-佛教孔仙洲紀念中學 九龍區-黃大仙區-佛教志蓮中學 九龍區-黃大仙區-保良局何蔭棠中學 九龍區-黃大仙區-保良局第一張永慶中學 九龍區-黃大仙區-可立中學 九龍區-黃大仙區-國際基督教優質音樂中學暨小學 九龍區-黃大仙區-天主教伍華中學 九龍區-黃大仙區-彩虹?天主教英文中學 九龍區-黃大仙區-德愛中學 九龍區-黃大仙區-德望學校 九龍區-黃大仙區-救世軍卜維廉中學 九龍區-黃大仙區-李求恩紀念中學 九龍區-黃大仙區-樂善堂余近卿中學 九龍區-黃大仙區-樂善堂王仲銘中學 九龍區-黃大仙區-潔心林炳炎中學 九龍區-黃大仙區-聖公會聖本德中學 九龍區-黃大仙區-聖文德書院 九龍區-黃大仙區-聖母書院 九龍區-黃大仙區-香港神託會培敦中學 九龍區-黃大仙區-龍翔官立中學 新界區-元朗區-中華基督教會基元中學 新界區-元朗區-中華基督教會基朗中學 新界區-元朗區-中華基督教會方潤華中學 新界區-元朗區-中華基督教青年會中學 新界區-元朗區-伊利沙伯中學舊生會中學 新界區-元朗區-伯特利中學 新界區-元朗區-伯裘書院 新界區-元朗區-佛教茂峰法師紀念中學 新界區-元朗區-元朗信義中學 新界區-元朗區-元朗公立中學 新界區-元朗區-元朗商會中學 新界區-元朗區-元朗天主教中學 新界區-元朗區-元朗裘錦秋中學 新界區-元朗區-十八鄉鄉事委員會公益社中學 新界區-元朗區-博愛醫院鄧佩瓊紀念中學 新界區-元朗區-可道中學 新界區-元朗區-天主教培聖中學 新界區-元朗區-天主教崇德英文書院 新界區-元朗區-天水圍官立中學 新界區-元朗區-天水圍循道衛理中學 新界區-元朗區-天水圍香島中學 新界區-元朗區-宏信書院 新界區-元朗區-張?昌中學 新界區-元朗區-新界鄉議局元朗區中學 新界區-元朗區-明愛元朗陳震夏中學 新界區-元朗區-東華三院盧幹庭紀念中學 新界區-元朗區-東華三院郭一葦中學 新界區-元朗區-東華三院馬振玉紀念中學 新界區-元朗區-湯國華中學 新界區-元朗區-聖公會白約翰會督中學 新界區-元朗區-賽馬會毅智書院 新界區-元朗區-趙聿修紀念中學 新界區-元朗區-路德會西門英才中學 新界區-元朗區-鄧兆棠中學 新界區-元朗區-金巴崙長老會耀道中學 新界區-元朗區-陳呂重德紀念中學 新界區-元朗區-順德聯誼總會翁祐中學 新界區-元朗區-香港管理專業協會羅桂祥中學 新界區-元朗區-香港青年協會李兆基書院 新界區-北區-上水官立中學 新界區-北區-中華基督教會基新中學 新界區-北區-保良局馬錦明中學 新界區-北區-基督教香港信義會心誠中學 新界區-北區-宣道會陳朱素華紀念中學 新界區-北區-新界喇沙中學 新界區-北區-明愛粉嶺陳震夏中學 新界區-北區-東華三院李嘉誠中學 新界區-北區-東華三院甲寅年總理中學 新界區-北區-田家炳中學 新界區-北區-粉嶺官立中學 新界區-北區-粉嶺救恩書院 新界區-北區-粉嶺禮賢會中學 新界區-北區-聖公會陳融中學 新界區-北區-聖芳濟各書院 新界區-北區-鄧顯紀念中學 新界區-北區-風采中學 新界區-北區-馬錦燦紀念英文中學 新界區-北區-鳳溪廖萬石堂中學 新界區-北區-鳳溪第一中學 新界區-大埔區-中華聖潔會靈風中學 新界區-大埔區-佛教大光慈航中學 新界區-大埔區-南亞路德會沐恩中學 新界區-大埔區-圓玄學院第二中學 新界區-大埔區-大埔三育中學 新界區-大埔區-大埔官立中學 新界區-大埔區-孔教學院何郭佩珍中學 新界區-大埔區-恩主教書院 新界區-大埔區-救恩書院 新界區-大埔區-新界鄉議局大埔區中學 新界區-大埔區-港九街坊婦女會孫方中書院 新界區-大埔區-王肇枝中學 新界區-大埔區-神召會康樂中學 新界區-大埔區-羅定邦中學 新界區-大埔區-聖公會莫壽增會督中學 新界區-大埔區-迦密柏雨中學 新界區-大埔區-迦密聖道中學 新界區-大埔區-靈糧堂劉梅軒中學 新界區-大埔區-香港教師會李興貴中學 新界區-大埔區-香港紅卍字會大埔卍慈中學 新界區-大埔區-馮梁結紀念中學 新界區-屯門區-中華基督教會何福堂書院 新界區-屯門區-仁愛堂田家炳中學 新界區-屯門區-仁愛堂陳黃淑芳紀念中學 新界區-屯門區-仁濟醫院第二中學 新界區-屯門區-佛教沈香林紀念中學 新界區-屯門區-保良局百周年李兆忠紀念中學 新界區-屯門區-保良局董玉娣中學 新界區-屯門區-加拿大神召會嘉智中學 新界區-屯門區-南屯門官立中學 新界區-屯門區-可藝中學 新界區-屯門區-妙法寺劉金龍中學 新界區-屯門區-宣道中學 新界區-屯門區-宣道會陳瑞芝紀念中學 新界區-屯門區-屯門天主教中學 新界區-屯門區-屯門官立中學 新界區-屯門區-屯門裘錦秋中學 新界區-屯門區-崇真書院 新界區-屯門區-廠商會蔡章閣中學 新界區-屯門區-恩平工商會李琳明中學 新界區-屯門區-新會商會中學 新界區-屯門區-新生命教育協會平安福音中學 新界區-屯門區-明愛屯門馬登基金中學 新界區-屯門區-東華三院辛亥年總理中學 新界區-屯門區-東華三院邱子田紀念中學 新界區-屯門區-東華三院鄺錫坤伉儷中學 新界區-屯門區-浸信會永隆中學 新界區-屯門區-深培中學 新界區-屯門區-聖公會聖西門呂明才中學 新界區-屯門區-譚李麗芬紀念中學 新界區-屯門區-路德會呂祥光中學 新界區-屯門區-迦密唐賓南紀念中學 新界區-屯門區-釋慧文中學 新界區-屯門區-鐘聲慈善社胡陳金枝中學 新界區-屯門區-青松侯寶垣中學 新界區-屯門區-順德聯誼總會梁銶琚中學 新界區-屯門區-順德聯誼總會譚伯羽中學 新界區-屯門區-香海正覺蓮社佛教梁植偉中學 新界區-屯門區-馬可賓紀念中學 新界區-沙田區-五旬節林漢光中學 新界區-沙田區-五育中學 新界區-沙田區-仁濟醫院董之英紀念中學 新界區-沙田區-佛教覺光法師中學 新界區-沙田區-佛教黃允畋中學 新界區-沙田區-保良局朱敬文中學 新界區-沙田區-保良局胡忠中學 新界區-沙田區-博愛醫院陳楷紀念中學 新界區-沙田區-台山商會中學 新界區-沙田區-培僑書院 新界區-沙田區-基督書院 新界區-沙田區-天主教郭得勝中學 新界區-沙田區-宣道會鄭榮之中學 新界區-沙田區-德信中學 新界區-沙田區-啟新書院 新界區-沙田區-明愛馬鞍山中學 新界區-沙田區-曾璧山中學 新界區-沙田區-東莞工商總會劉百樂中學 新界區-沙田區-東華三院邱金元中學 新界區-沙田區-東華三院馮黃鳳亭中學 新界區-沙田區-東華三院黃鳳翎中學 新界區-沙田區-林大輝中學 新界區-沙田區-梁文燕紀念中學(沙田) 新界區-沙田區-樂善堂楊葛小琳中學 新界區-沙田區-樂道中學 新界區-沙田區-沙田培英中學 新界區-沙田區-沙田官立中學 新界區-沙田區-沙田崇真中學 新界區-沙田區-沙田循道衛理中學 新界區-沙田區-沙田蘇浙公學 新界區-沙田區-浸信會呂明才中學 新界區-沙田區-港九潮州公會馬松深中學 新界區-沙田區-潮州會館中學 新界區-沙田區-王錦輝中小學 新界區-沙田區-聖公會曾肇添中學 新界區-沙田區-聖公會林裘謀中學 新界區-沙田區-聖母無玷聖心書院 新界區-沙田區-聖羅撒書院 新界區-沙田區-賽馬會體藝中學 新界區-沙田區-陳震夏中學 新界區-沙田區-青年會書院 新界區-沙田區-香港神託會培基書院 新界區-沙田區-馬鞍山崇真中學 新界區-沙田區-馬鞍山聖若瑟中學 新界區-沙田區-馮堯敬紀念中學 新界區-荃灣區-仁濟醫院林百欣中學 新界區-荃灣區-何傳耀紀念中學 新界區-荃灣區-保良局姚連生中學 新界區-荃灣區-保良局李城璧中學 新界區-荃灣區-可風中學 新界區-荃灣區-廖寶珊紀念書院 新界區-荃灣區-梁省德中學 新界區-荃灣區-王少清中學 新界區-荃灣區-聖公會李炳中學 新界區-荃灣區-胡漢輝中學 新界區-荃灣區-荃灣官立中學 新界區-荃灣區-荃灣聖芳濟中學 新界區-荃灣區-路德會呂明才中學 新界區-葵青區-中華傳道會安柱中學 新界區-葵青區-中華傳道會李賢堯紀念中學 新界區-葵青區-中華基督教會全完中學 新界區-葵青區-中華基督教會燕京書院 新界區-葵青區-佛教善德英文中學 新界區-葵青區-佛教葉紀南紀念中學 新界區-葵青區-保祿六世書院 新界區-葵青區-保良局羅傑承(一九八三)中學 新界區-葵青區-圓玄學院第一中學 新界區-葵青區-天主教慈幼會伍少梅中學 新界區-葵青區-天主教母佑會蕭明中學 新界區-葵青區-嶺南鍾榮光博士紀念中學 新界區-葵青區-明愛聖若瑟中學 新界區-葵青區-李惠利中學 新界區-葵青區-東華三院伍若瑜夫人紀念中學 新界區-葵青區-東華三院吳祥川紀念中學 新界區-葵青區-東華三院陳兆民中學 新界區-葵青區-棉紡會中學 新界區-葵青區-樂善堂梁植偉紀念中學 新界區-葵青區-樂善堂顧超文中學 新界區-葵青區-獅子會中學 新界區-葵青區-皇仁舊生會中學 新界區-葵青區-石籬天主教中學 新界區-葵青區-聖公會林護紀念中學 新界區-葵青區-荔景天主教中學 新界區-葵青區-葵涌循道中學 新界區-葵青區-葵涌蘇浙公學 新界區-葵青區-葵涌裘錦秋中學 新界區-葵青區-迦密愛禮信中學 新界區-葵青區-陳南昌紀念中學 新界區-葵青區-順德聯誼總會李兆基中學 新界區-西貢區-仁濟醫院王華湘中學 新界區-西貢區-仁濟醫院靚次伯紀念中學 新界區-西貢區-保良局甲子何玉清中學 新界區-西貢區-保良局羅氏基金中學 新界區-西貢區-優才楊殷有娣書院 新界區-西貢區-匯知中學 新界區-西貢區-圓玄學院第三中學 新界區-西貢區-基督教宣道會宣基中學 新界區-西貢區-天主教鳴遠中學 新界區-西貢區-寶覺中學 新界區-西貢區-將軍澳官立中學 新界區-西貢區-將軍澳香島中學 新界區-西貢區-張沛松紀念中學 新界區-西貢區-播道書院 新界區-西貢區-啟思中學 新界區-西貢區-新界西貢坑口區鄭植之中學 新界區-西貢區-景嶺書院 新界區-西貢區-東華三院呂潤財紀念中學 新界區-西貢區-港澳信義會慕德中學 新界區-西貢區-真道書院 新界區-西貢區-西貢崇真天主教學校 新界區-西貢區-迦密主恩中學 新界區-西貢區-邱子文高中學校 新界區-西貢區-鄧英喜中學 新界區-西貢區-順德聯誼總會鄭裕彤中學 新界區-西貢區-香海正覺蓮社佛教正覺中學 新界區-西貢區-馬陳端喜紀念中學 離島區-離島區-佛教慧因法師紀念中學 離島區-離島區-佛教筏可紀念中學 離島區-離島區-保良局馬錦明夫人章馥仙中學 離島區-離島區-可譽中學 離島區-離島區-明愛華德中書院 離島區-離島區-智新書院 離島區-離島區-東涌天主教學校 離島區-離島區-港青基信書院 離島區-離島區-長洲官立中學 離島區-離島區-靈糧堂怡文中學 離島區-離島區-黃楚標中學 其他
如為自修生,請選擇「其他」


text:
「四季」
以前嘅香港,四季分明,但係近年就好似無咗春天同秋天咁.話熱就突然熱,話凍就突然凍.太陽落山雖然開始早,六點鐘已經開始黑,但係天氣就好似夏天咁.記得以前細個返學係會教春夏秋冬,而家啲教科書係唔係已經唔需要再教春秋嚟兩個季節呢?如果繼續咁落去,相信香港真係好快再唔會有春秋,只會有冬夏!雖然話鍾意夏天啫,但係今年真係太熱了!
「秋天」
今年香港真係好熱,天氣真係非常反常.都已經係十月中,天氣仲係非常炎熱,熱到好似夏天咁.天文台仲可以發出酷熱天氣警告!真係人都癲,都過咗中秋節,點解仲咁熱嘅呢?但係嚟兩日天氣又突然轉涼,朝頭早出去嘅時候突然覺得涼浸浸,終於都有返啲秋天嘅感覺.不過啲天氣真係奇怪到一個點,啲季節越嚟越唔明顯,話變就變,真係唔病就有鬼了!
「換季」
除咗夏天之外,自己最鐘意嘅就係秋天.因為香港嘅秋天一般都比較乾爽,氣溫又啱啱好,去行山就真係一流!不過自從郭大少出世之後就好耐無去行山了.雖然話香港十月都有機會打風,但係好似近年多咗.今日又打風直係唔知想點!真係俾啲天氣玩死!時熱時凍,時晴時雨,真係好易病!而家反而想冬天快啲到,最起碼知道著啲乜嘢衫先啦!出門口都係帶返件外套好啲!
Also published on Medium.


text:
香港人口講粵語,手寫華文,看似獨特,但係原來唔少地方都有呢種「雙層語言」(diglossia)嘅現象!
古今中外,有啲文化會言文不一,有啲就會根據語境,選用唔同嘅口語.到底仲有咩「玩法」?喺邊度又會揾到呢啲現象?其實正式,日常語言嘅分野,又算唔算係雙層語言嘅一種?
喺YouTube收聽
多謝Patreon嘅支持者,首次投票選出本集主題!
成爲會員除咗有足本逐字稿,仲有得投票,參與Discord添!
Continue reading
過去呢個星期一(2021-05-24),一年一度嘅Polyglot Gathering圓滿結束.
今年活動原定喺波蘭進行,但係同舊年一樣,因為疫情仍然肆虐,所以轉為網上活動,真人聚會再順延一年.
所以今日想同大家介紹一下Polyglot Gathering呢類型嘅活動,我今年嘅感想,同埋點解你都應該參與.
預先同大家講定先:今年十月嘅Polyglot Conference都一樣會喺網上進行,如果你比較難親身飛嚟飛去,記住捉緊機會,報名參與!
咩係語言迷(Polyglot)活動?
如果你少接觸西方嘅語言迷網上羣體,可能冇乜聽過polyglot呢個詞.Polyglot喺希臘文解「多種語言」(「語言」同「脷」係同一個詞,好多語言裏面都係噉),個字喺過去十年左右喺網上普及化,最常見係喺YouTube講好多語言嘅人.
Continue reading
電影《波斯密語》(Persian Lessons / Persischstunden)正如原著嘅書名噉,講述一個虛構語言嘅誕生.原來歷來唔少嘅電影,小說,都有特登請人設計人工語言.
Continue reading
亦都有語言係為現實生活而設計,畀某啲羣體,甚至全世界作為共通語言.
其實點先為之人工語言?我哋本身嘅語言又有冇人工成份?一齊嚟傾下啦!
喺YouTube收聽
成爲 Patreon 會員除咗有足本逐字稿,仲有以下額外嘅獨家內容添!
片中字幕:粵文書面語
Continue reading
YouTube字幕:粵語逐字稿 transcript


text:
佛 頂 尊 勝 咒
南無尊勝幢菩薩摩訶薩(三稱)
拿摩拔嘎乏得 得籟羅割牙 缽喇底 維希世打牙 菩達牙 拔嘎乏得
打笛牙他 嗡 維旭達牙 維旭達牙 灑嘛灑嘛 三蠻打 乏拔灑
司怕喇拿 嘎底 嘎哈拿 司乏拔乏 維須迭 阿毗勝佳 都曼 蘇嘎打
乏喇乏佳拿 阿彌里打 毗曬蓋 嘛哈 蠻得喇 叭臺 阿哈喇 阿哈喇
阿瑜 三達喇尼 旭達牙 旭達牙 嘎嘎拿 維須迭 烏失尼捨 維戛牙
維須迭 灑哈司喇 喇吸彌 三舉題得 灑爾乏 打他嘎打 乏囉嘎你
捨得叭喇蜜打 叭里 布喇尼 灑爾乏 打他嘎打 赫里達牙
提世打拿 提世帝得 嘛哈 母德咧 乏及喇 嘎牙 三哈打拿
維須迭 灑爾乏 乏喇拿 拔牙 徒爾嘎底 叭里 維須迭 缽喇底你
乏爾打牙 阿瑜 須迭 三嘛牙 提世帝得 嘛尼嘛尼 嘛哈嘛尼
打他嘎打 蒲打戈帝 叭里須迭 維司蒲打 菩提須迭 戛牙 戛牙
維戛牙 維戛牙 司嘛喇 司嘛喇 灑爾乏菩達 提世帝打 須迭 乏及里
乏及喇 嘎爾別 乏及覽 拔乏都 嘛嘛 (稱自己或他人名字及六道眾生)
夏里覽 灑爾乏 灑得乏難 佳嘎牙 叭里維須迭 灑爾乏 嘎底
叭里須迭 灑爾乏 打他嘎打 吸佳美 三嘛吸乏灑 牙姆多
灑爾乏 打他嘎打 三嘛吸乏灑 提世帝得 菩提牙 菩提牙
維菩提牙 維菩提牙 箔達牙 箔達牙 維箔達牙 維箔達牙 三蠻打
叭里須迭 灑爾乏 打他嘎打 赫里達牙 提世打拿 提世帝得
嘛哈 母德咧 梭哈
短咒
嗡 (ㄓㄨㄣ\) 梭哈 嗡 阿彌里打 阿由達地 梭哈


text:
「歷史」
真係估佢唔到,因為一條文憑試嘅問題,竟然掀起一場風波.所有歷史係有值得探討嘅原因!當然歷史係無辦法改變,亦無爭議嘅餘地.只不過題目係考學生嘅理解同辯論能力,咁點解問是否同意「1900-45年間,日本為中國帶來的利多於弊」會有問題?點解教育局局長楊潤雄要要求考評局取消該試題?相信無人會唔知第二次世界大戰日本對亞洲各國所帶嚟嘅影響,只不過係問「是否同意」,咁有乜嘢問題?
「問題」
香港嘅教育係唔係已經去到一個腐爛嘅地步?由幼稚園開始就已經好扭曲,考小學更加為家長同小朋友帶嚟沉重嘅壓力.教育係希望將人類咁多年所認知嘅知識傳授俾下一代,希望佢哋除了解已知,亦都希望佢哋可以用已知去探索未知.如果連討論嘅空間都抹煞嘅話,咁人類又點會進步呢?就好似人類係好耐以前認為地球係平嘅,如果無人去質疑嘅話,大家今日點會知道地球係一個球體呢?
「取消」
一個教育局嘅局長提出嘅要求係因為怕傷害中國人嘅感情?其實點樣損害?佢係唔係覺得學生會覺得「日本真係為中國帶來的利多於弊」?一條試題嘅影響真係咁大?大到要考評局消該試題?老實講我就真係諗唔到有啲乜嘢利!如果唔係美國最後都唔需要用原子彈去炸日本啦!咁係唔係討論一啲更敏感嘅歷史問題就要取消整個考試?如果香港嘅學生連咁簡單嘅黑與白都唔識分嘅話,真係十分之抵打!其實係唔係佢自己對香港嘅學生無信心,定係整個香港教育無信心?


text:
近期一堆人都講緊 步頻步距 ,每個人都會有自己嘅方法去改善,訓練法五花百門,同姿態跑步法一樣分黨分派,喺現今一切都講求科學嘅年代,做每個訓練都要有科學證據,嘅然係咁,點樣改善步距步頻先最符合運動科學呢?
1.要練身,先練心:
其實早喺二十世紀初,已經有唔少教練同運動員利用依種方法提升技術或學習新技術,使用方法相當簡單,只要喺比賽及練習前先預想一次動作,可以因應學習進度,慢慢將想像畫面諗得更細緻,久而久之,想像畫面會演變成潛意識,到練習時就可以一步步將動作實現,最後成功學習到新技術或者改善原本不良嘅動作.
2.分清楚做緊咩類型訓練:
長跑運動基本上無任何工具可言,最多只有對鞋同一隻手錶,不過長跑運動主要有分三種路型,平路,上斜,落斜,依三種路型正正代表三種訓練法,無阻力訓練,阻力訓練,輔助訓練,當中阻力訓練同輔助訓練,喺整個改善步頻嘅操作重點,一般亦會用依兩種方法嚟設計訓練計畫,所以了解自己練緊咩同要改善啲咩先係最重要嘅.
3.阻力訓練=跑山嘅感覺:
無錯,跑上山嘅原理同其他阻力訓練都一樣,喺你跑動緊嘅時候會有唔同阻力防礙你向前,上山主要運用到地心吸力作為工具,另外有用到摩擦力,風阻,人力等,物理性方法達到阻礙前進依個目的.如果要改善步距,主要會用到阻力訓練,因為人喺有阻力阻礙前進時,會偏向用大步前進,就好似行山嘅時候通常會行得大步啲,時間練耐咗可以有效改善步距.
4.輔助訓練=落山嘅感覺:
同上山原理相反,輔助訓練利用各種方法協助身體前進,例如利用地心吸力,人力拉動作等,因為要令人體加速比減速更困難,所以要利用輔助訓練操作上比較複雜,而且更應該考慮到安全上嘅問題,一唔小心就好易整傷.而輔助訓練係用嚟改善步頻嘅,步距好大程度上受腳長影響,總會有到達極限嘅時候,所以人需要加速時會偏向跑多幾步,而輔助訓練喺對訓練者施加比平常快嘅速度,令身體必需用更多步頻應付依種速度,屬於神經教育方法,當神經慢慢適應後效果就會出現.
參考資料:
NSCA-Essentials of Strength Training and Conditioning 4th Edition.
NSCA-Essentials of Personal Training, 2nd Edition


text:
「時間」
唔經唔覺郭大少話咁快已經五個月大!時間真係過得好鬼快,而依家佢越嚟越多表情,但係最安慰嘅係佢都算係一個開心嘅小朋友.我相信除咗自己個仔之外都好少見到咁開心嘅小朋友.因為佢基本上好鍾意笑,除咗有要求,但係只要你同佢玩,一般佢都會俾返一個好燦爛嘅笑容俾你.有時出街嘅時候,有啲陌生人見到佢同佢笑,佢都會唔執輸咁俾返個招牌笑容人哋.
「長大」
好多時啲人話細路仔大得好快,真係完全冇錯.依家睇返郭大少啱啱出世嘅時候啲相同依家比較真係唔同晒.啱啱出世嘅時候真係好的骰,不過最好笑嘅係佢表情多多,成日古靈精怪.湊一個小朋友真係唔簡單,上年嘅今日仲係老婆個肚入面,今年已經五個月人仔.時間真係過得太快喇!有時希望佢快啲長大,但係又好矛盾地想佢停留係呢個咁得意嘅階段.父母嘅思想真係好難捉摸.
「樂天」
郭大少啲得意嘢真係數之不盡,有時雖然搞到我哋兩公婆一頭煙,但係只要佢開心,只要佢健康就得.夜晚瞓覺好甜嗰樣,到朝頭早一起身見到佢搵你然之後同你笑個樣,真係乜都唔記得,乜都忘記晒.希望郭大少繼續咁開開心心,做個快樂同樂天嘅小朋友.始終希望佢有一個快樂嘅童年,健健康康咁成長.做人父母我諗應該都係盼望小朋友咁啫!
Also published on Medium.


text:
今日要講既呢個地方對我哋一D都唔陌生,因為我哋住喺元朗將近10年,幾乎每週都會去這個地方一次或以上,就係元朗公園!
元朗公園好大
而且這9年間在這裡影過好多相
所以真係講極都講唔哂!
先介紹最近去咗呢個百鳥塔
百鳥塔算係元朗公園既地標
離遠已經可以望到塔頂
可能講你哋都唔信
Hysan同芊芊從未上過去塔頂!
所以今日希望喺搬屋之前完成呢個心願!
入口有個旋轉門
當自己去咗大酒店咁轉入去
之後要過呢個鐵鏈陣(防止雀仔飛出嚟)
原來呢度有一隻了哥好出名!
反而我嚟過咁多次今日第一次見識到佢
佢一開口真係嚇親我哋
當然佢識講嘢唔出奇
但係我以為係好似變聲器咁壓低把聲講嘢
點知佢直程係一部錄音機
好似真人係你側邊講嘢咁
而且仲有男聲女聲!!
我哋停留咗喺度超耐.......❤
睇完雀仔上多兩層之後就向塔頂進發
再一次經過鐵鏈陣沿住樓梯轉上去
兩個細路每行上一層就嗌「仲有?!」
都唔知轉咗幾多個圈
終於嚟到最高既塔頂啦!
超好風超涼爽超舒服!
我直程覺得俾D風吹完有種好乾爽既感覺
可以日日上嚟俾風吹唔駛沖涼呀!
老婆仲用 iPhone 影咗個圈!
跟住講吓元朗公園另一邊的大草地
呢度係我哋最常到既地方
我最鍾意見到佢哋係度跑跑跳跳
喺草地上執吓呢樣執吓嗰樣!
又可以吹Bubble, 踢波, 踩單車, 打韆秋....係唔可以放風箏啫!
很多時我哋就拎埋佢哋既單車落嚟踩
圍住草地有一條跑道
可以跑步又可以踩單車
好多時我都會同哥哥落嚟踢吓波!!
無論熱天或冬天盡量有機會都會落去做吓運動
其實呢度都留低咗我哋一家人唔少腳毛
由Hysan啱啱出世既時侯
我哋會得閒落去散步
到呀芊出世!
有陣時佢哋係個草地度執到各種花或者樹枝
都已經好開心好好玩
其實小朋友最需要係空間感
俾佢任意發揮創意自由活動
係大草地隔離有個小小的康樂設施
不過都係D練習吓手指靈活性既小遊戲
XXOOXOXO, 迷宮等
芊芊都好鍾意行上去玩架!
當然仲有芊芊最鍾意既韆秋啦
嚟到隔離有一個小樹林仔
佢哋最鍾意喺度玩伏匿匿
匿埋喺D樹後面
呢度有個大人玩的單槓!
當然BB的Hysan都想玩吓啦
喺韆秋呢個位置向百鳥塔方向行上去
有一個大斜草坪
天氣好既時侯都有好多人會喺度野餐
中秋節既時侯直程多人到爆
斜草坪中間位置都有一個搖搖板
不過佢哋兩個仲鍾意就係企係搖搖板中間
因為佢哋未夠重坐喺兩邊玩
其實成個公園都有好多地方可以玩
特別有好多又闊又大的斜路
可以喺度玩Scooter架!
(當然要注意安全啦)
然後在百鳥塔向山腳行落去會見到一個上水池
同埋一個小瀑布
行到落去公園的另一邊
係一個中國式湖心亭
呢個湖裡面有好多魚同龜
仲周不時聽到蛙蛙叫
對開仲有個單槓
旁邊有個池塘同一個涼亭
呢度有好多魚同龜,青蛙其實都有,不過只係聽到佢嗌見唔到佢哋
呢度寫住唔俾人餵魚同龜架記住唔好呀
沿路向足球場方向行
會見到一個噴水池
會到有一個休憩區
好多老人家會喺度打牙交
同埋喺度耍太極同耍劍
Photo by CANON 5D Mark III, Len | EF 35mm f/1.4L USM
呀劍評語: 這個地方記下了我們有好多好多的回憶, 由我們結婚到Hysan出世, 再到芊芊出世, 我們到今天都常常到這公園走走, 每年中秋更會到這裡一起賞月及玩燈籠!
元朗公園 簡介
元朗公園位於元朗市中心西南的水牛嶺,於 1991 年落成,佔地 7.5公頃.公園依山而建,遍佈 800 多棵樹木.公園除設有草坪,園景花園外,亦設卵石路步行徑,草地門球場,兒童遊樂場,足球場等康樂設施,可謂老少咸宜.
元朗公園設一座 30 米高的百鳥塔,各位可在其中近距離欣賞雀鳥,又或到高層的眺望台,眺望元朗或天水圍,也是一樁賞心樂事.
開放時間24小時百鳥塔:約8:30am - 5:30pm(暫停開放時間:星期三 12pm - 3pm,農曆年初一)
1. 水邊圍輕鐵站 需時:10 分鐘
2. 朗屏西鐵站轉乘K68 元朗公園站落
電話24734959 / 24736511


text:
模型,文具,郵票,戲飛……唔少人都以收集不同類型嘅物品為嗜好.不過當你收集太多,搞到成間屋都放滿你嘅收藏品時,咁表示你可能已經有儲物癖,患上囤積病.想知自己有冇中招?立即睇以下呢個 儲物狂 8大徵兆自我測試,睇下你有幾多題會答「是」?
1)你屋企是否收埋一大堆冇用冇價值嘅物品?
每個人收集嘅物品各有不同,好似郵票,玩偶,藝術品同古董等,不過有儲物癖嘅人通常收集大部分人眼中已失去用途或價值嘅嘢,例如過期報紙分雜誌,罐頭,盒,甚至係紙皮箱,汽車零件等廢物等.
2)你收集物品是否漫無目的?
每個人收集嘅物品各有不同,好似動漫公仔,襟章,明星產品,影碟同錢幣等,都係出於個人喜好而收集嘅.有時或會係為咗個人回憶留作紀念,有時則係為咗投資增值.不過如果你只係因為自覺好似有需要而漫無目的咁收集物品,例如見到免費派發嘅小冊子,得意嘅空瓶空罐空盒等,都忍唔住拎返屋企,咁就可能係有儲物癖喇!
3)你是否唔捨得丟棄物品?
有儲物癖嘅人會覺得啲物件將來可能會有用,而且覺得丟棄物件可能會棄掉了一件有用或有價值的物品而感到焦慮同緊張,所以無論物品價值高低都唔捨得丟掉或清理.
4)你家中擺設是否雜亂無章?
收藏家一般都好珍重自己嘅收藏品,所以會將物品分門別類,擺放得井井有條,甚至特意購買展示櫃,儲物盒,防潮箱等以便妥善收藏,但儲物狂往往只將收藏品隨便堆放,甚至放到一房一地都係.
5)你家中物品是否多到明顯影響生活空間?
由於收藏家一般會將物品妥善收納好,所以數量再多都冇咁大影響.相反,如果收藏品亂放,而數量又已經多到連床上,桌椅上,梳化上等都上堆到冇晒位,喺家中移動都有困難,咁就要小心喇,你好可能已經患有儲物癖喇!
6)你是否不大願意同其他人分享你的收集物品?
好多收藏家不但享受收集物品嘅過程,仲會為自己嘅收藏品自豪,樂意同其他同好一齊分享.不過如果係有儲物癖嘅人就剛好相反,反而為自已嘅收藏品感到尷尬,而且唔多願意俾親朋好友或者其他訪客參觀.
7)你是否經常為雜物和家人爭吵?
如果你成日因為一屋都係雜物而同屋企人吵架,咁就係一個警號,表示你嘅儲物行為已經過火,而且仲影響你同家人嘅關係添!
8)你的儲物行為是否有造成鄰居困擾?
一般物品只要小心收藏好,係唔會對其他人有乜影響嘅,但如果你堆積太多雜物,搞到有大塵有異味,甚至惹來蛇蟲鼠蟻,咁就分分鐘仲會對鄰居造成困擾.
自我評分:
(每答一個「是」為1分)
1 – 3分(輕度儲物狂)
其實你本身都有收藏家嘅基因,只不過可能有少少過咗火位,要開始學習貴精不貴多嘅道理,儲嘢要儲得精啲,儲到一屋都係未必係最叻.
4 – 6分(典型儲物狂)
唔使狡辯,你絕對係個儲物狂,儲物成癖已經開始對你生活造成一定影響,例如你屋企嘅見光地板係買少見少……係時候好好檢討,收一收手,幫下自己幫下家人.
7 – 8分(病態儲物狂)
8個字:病入膏肓,無藥可救!你可能需要尋求適當嘅輔導同埋幫助!
其實呢,真正收藏家係唔會將所有珍藏品都堆積在家中,而有更佳更理想嘅收藏空間.而且香港寸金尺土,一般人又點可能在區區幾百呎家居中,收納到咁多珍藏呢?筆者都有超過40箱珍藏書籍儲在迷你倉之中……
係喇,講起迷你倉,絕對係香港收藏家一族必須借助的好幫手!如果你決定要將家中嘅收藏品,轉移到其他合適空間儲存,咁不妨搵Boxful幫你!假設你只需要小幫忙,要儲存嘅收藏品只係三幾箱,可以好好利用Boxful嘅迷你箱服務,逐箱計,冇咁貴!但如果你真係有好多好多物品,以至係大型收藏品,Boxful一樣有提供迷你倉服務!
——
延伸閱讀:(收納小貼士) 防潮 吸濕用品不可少
緊貼Boxful Blog同Facebook Page,獲取更多家居生活貼士!


text:
6 SEPTEMBER 2020(SUN)
星期日要帶小小豬出去上興趣班,所以都要出太子一轉.難得係太子依個旺區都搵到個咪錶位,咁就當然借機行多一陣,順便就食埋午餐先返屋企.
很咪錶位附近就搵左一間好似坐得幾舒服嘅店舖食日本嘢,咁小小豬又嘈住話肚餓,咁就入去食啦~
由於限聚令關係,只可以兩人一枱,其實都真係好唔方便,不過冇計啦...唉~
坐定定就睇menu時先睇到,原來佢地係規定每一位客人都要order一個set餐,咁以平日小小豬嘅食量係唔可以自己一個人食唔曬成個餐,但我地又已經坐底左,所以都費時走唯有照叫啦!(不過...其實又點解要有依個條例呢?咁即係唔建議小朋友入內進餐?定想我地大人食多啲嘢呢?)
我就order左一個壽司烏冬定食,啲魚生都係新鮮嘅,不過個烏冬就真係太少了,兩啖就已經KO晒啦~
小小豬嘅牛肉定食,普普通通冇乜特別,個肉汁都比較少~
老公嘅冷麵定食,老公話都唔錯,啲麵都算彈牙,不過都係同一問題,佢嘅份量都係比較少啦囉~
某程序啲食物都叫可以接受,不過我就最唔鐘意店內嘅服務態度,我地已經唔長氣,快手快腳落單,但問多一句那位女店員嘅態度就好串串地回答,仲要完全冇望住我地嚟講,真係好有問題呀~
三個人咁就依左三百幾蚊,我個人真係覺得好唔值,所以依間都係唔會有下次了!


text:
「日本」
去日本咁多次都係同老婆一齊去,之前郭大少未出世嘅時候就去咗冲繩,老婆陀住佢嘅時候就去咗東京同富士山,之後佢出咗世就去咗次冲繩,九州.而同嚟位小朋友去旅行基本上要去一啲可以自駕遊嘅地方,因為最起碼佢玩完信瞓覺都可以係車入面瞓.當然而家去旅行比起之前佢細個嘅時候好好多,最起碼帶嘅嘢少咗,而每次佢都覺得啲嘢好新奇,樣樣嘢都好似好好玩咁.
「旅行」
今日一家大細終於出發去北海道!嚟個旅行其實係老婆好早已經安排咗,因為佢一直都好想去睇薰衣草田,而且我哋兩個都無去過北海道.原本係六月尾出發,之後因為怕啲薰衣草未開所以整個行程改遲咗兩個星期.希望我哋今次嘅旅程可以一嚐所願,睇到盛開嘅薰衣草田!最最最緊要嘅當然係要好天,事關今次係郭大少返學前嘅最後一個旅程,相信之後好難再話去旅行就去旅行.
「興奮」
由香港去北海道嘅機程係五個鐘頭,而郭大少一去到機場就已經好興奮.去到閘口見到啲飛機睇到唔捨得走,之後上到飛機就一直睇窗外面嘅飛機.當然要佢坐定定就好難,不過整體都還可以,事關今次係我哋飛得最遠嘅一次.落機之後我哋就去攞車,去到酒店之後放低行李就去食飯,因為實在太肚餓.一家人食完人生第一次嘅蟹宴之後,行咗陣街就返去酒店休息準備之後嘅旅程.
Also published on Medium.


text:
SA 極力推介比我媽媽王牌cream, 即刻試吓.之前用佢肌底液同精華,香味好舒服,依隻乳霜就冇乜特別香味嘅.質地比一般嘅cream會稀啲水啲, 所以我不自覺用咗幾多.感覺好水潤,但查完佢塊面係會令立立,反光嗰隻,未必個個鍾意.第二朝起身仲feel到有啲cream嘅滋潤.SA話推介俾媽咪,緊致效果有待觀察 顯示更多
20.09.2022
好補水,滋潤得黎有彈性買set入面有呢支精華,好開心,我先用佢支紅水肌底液,再上呢支精華,一開聞到陣味真係好舒服,質地好容易推開,吸收快,即時覺得好水潤卜卜地.一開始掂落塊面度佢係有少少笠嘅, 但我反正之後都用面霜所以冇所謂. 我依支細size 7 ml, 幾好用但係正常size有啲貴😂 顯示更多
20.09.2022
水潤有彈性, 果然係王牌產品第一次試Glycel, 見佢個package好抵, 基本上佢王牌產品每樣都有啲,我覺得幾好,唔會硬加啲唔等洗嘅嘢入去.洗完面用依支紅水,比我想像中杰啲,但係吸收得超快,味道好香好舒服.之後用手指掂下塊面係幾潤,同好有彈性,真係唔錯.之後我再用佢其他產品,吸收得好好.今次我依支細支裝15ml 顯示更多
20.09.2022
呂 防脫髮精華素我本身唔係經常用護髮素,驚會越得越多.而家用緊佢嗰隻防脫髮洗頭水,就用埋呢個精華素睇吓個效果.我每次唔敢用太大pat,同埋會避開唔好掂到頭皮.用完的確係順滑,冇咁Frizzy,吹完頭個頭髮都好滑,同埋唔覺得會塌咗.大大支應該有排用. 顯示更多
16.09.2022
遮瑕度高嘅粉底試左果然遮瑕度高,其實用完粉底基本上都遮得晒, 我自己眼下面會加少少concealer. 用美妝蛋上粉平均又貼服,keep得幾耐又唔會多出油.我自己係上網買嘅,佢分好多個顏色,每個色仲有三個tone, 分warm, neutral, cool, 所以都係建議大家去門市試下先,有時上網會有折扣 顯示更多
13.09.2022
好用👍highlighter中嘅至愛呢枝真係堅好用,化完妝hi少少上去效果已經好靚,好自然唔誇,個人認為容易控制過粉狀嗰啲 (我比較懶),個妝即刻精神咗.睇上去唔係好大支,其實每次需要用少少,可以有排用,抵👍 顯示更多
12.09.2022
唔…有啲質疑🤨最近上網買咗依支花水,見係天然又多好評.但係我一開嚟用噴一噴,支花水個味好古怪,一定唔係玫瑰味,亦都唔係香味,真係要形容我覺得up up 地.我試過再噴下喺手俾第二個聞,都話個味奇怪.係咪得我一個覺得係咁㗎 ?我用出面網站check 過個批次,未過期喎.我本身應該去門市試清楚先😞 顯示更多
12.09.2022
非常鍾意依枝淨膚水😍通常朝早用清水洗完面之後就用佢,感覺好乾淨,塊面光亮左,同埋夠快好方便.以為用完皮膚會乾啲,其實唔會仲有啲滋潤,之後再用其他產品會吸收得好啲.我習慣屋企食完飯都會洗洗塊面,而家就倚賴咗佢用黎抹一抹,因為太方便啦,見到張化妝綿有啲污糟好開心.至於佢個卸妝功能,我就冇試過因為自己用開落妝油.大大枝幾抵用 顯示更多
12.09.2022
幾潤一向都有用開Claris 嘅產品,晚霜就第一次試.呢隻查上去唔覺得好笠同厚,成晚開着冷氣第朝都覺得仲幾潤, 抗皺效果我暫時唔覺得太明顯,可能再睇耐啲.味道好香,我個人ok,但未必人人都鍾意咁香.晚霜來講佢個價錢都算比較平, 整體唔錯 顯示更多
12.09.2022
Kiss Me 眼線筆 fanskiss me眼線筆呢已經用咗好多年,價錢又平,好易上色,顏色夠實,好longlasting. 最鍾意係佢好容易卸妝 今次試吓支幼啲嘅,好用,有時想簡單啲淨係畫下啲眼尾咁好方便. 真係性價比高, 我覺得好用過啲大牌 顯示更多
09.09.2022
呂 RYO 防脫髮洗髮露呂呢個牌子嘅洗頭水,我好多年前用過,印象中係中規中矩. 今次想試吓用呢隻,因為自己個頭髮越嚟越薄同幼, 甩頭髮都唔少.我用咗幾日,感覺係好清潔乾淨,我本身頭髮都幾容易出油,佢係幾乾爽嘅.佢個人蔘味我覺得OK嘅,個防脫功效我諗要再用耐啲先可以知道, so far 都算滿意. 顯示更多
16.09.2022
NARS - 胭脂 BehaveNARS d 胭脂顏色真係超多,有選擇困難😂好多人推介最出名嘅orgasm色,但我唔係成日用胭脂,對我來講behave個顏色會啱自己啲,佢自然啲帶少少淡粉, orgasm隻珊瑚色就出啲, 我少用技巧麻麻,所以behave色最穩陣🤭 顯示更多
07.09.2022
質地唔錯嘅潤唇膏之前喺新加坡買咗佢哋一盒一set嘅潤唇膏,有幾枝迷你版.用咗之後都覺得幾潤,ok.顏色就唔會好出,算自然色.我嗰盒係聖誕set 裝,但如果單買一支正常size我覺得價錢偏貴,比其他牌子貴 顯示更多
07.09.2022
超鍾意呢盒 eye palette 😍顏色配搭好靚,好容易用,質地好滑.之前掙扎緊買佢定pillow talk 嗰盒,最後揀咗呢隻exagger eyes,啲顏色會百撘啲,Pillow talk 嗰隻我覺得係偏紅少少.睇相望落去好似好閃,其實用上眼一啲都唔誇張.overall 真係好正,我買果陣仲要有折, 好彩入咗手✌ 顯示更多
07.09.2022
一隻唔錯嘅眼霜之前喺Clarins買嘢送咗啲sample比我,用完之後覺得呢隻紅色 total eye lift 唔錯.我本身隻眼好容易攰,眼窩望落去會好暗.用咗呢隻之後個效果都唔錯,第朝起身覺得隻眼精神啲同埋冇咁灰黃.個人覺得好過佢另一隻 eye double serum. 缺點係個樽,個泵唔好用,好難控制份量 顯示更多
07.09.2022


text:
每逢周末,相信各位車迷要諗一個半天既輕鬆遊車河路線都相當頭痕,深淺赤石都遊過曬都真係悶悶地.不過大家有無留意係石澳揸過去赤柱個陣會經過一個水壩頂呢?其實呢個就係擁有多年歷史,係法定古蹟之一既大潭篤水塘水壩啦.今次小編就帶大家由壩頂碌到壩底,見識一下水壩磅礡氣勢.
遊車河路線
港島遊車河路線最熟路既就係深淺赤石啦! 今次我地由筲箕灣出發, 香港仔做終點, 以下就係會途經既地方, 大家可以自己click 下其他順路既遊車河地點 :
筲箕灣出發→ 石澳→ 港島大浪灣→ 大潭篤水塘→ 赤柱→ 舂坎角公園→ 淺水灣 → 深水灣 → 香港仔終點
各位朋友如果由香港仔出發, 調番調行亦得, 但要留意以上泊位唔係太多, 要停車既話一日之內應該難D去曬所有地點; 所以簡3至4個地點就可以剛好玩足一日啦!
沿海小路,欣賞海旁美景
如果大家係筲箕灣出發,就可以首先經過大潭篤水塘壩頂,欣賞兩旁風景.要注意既係呢條路太窄,如果對頭有大車/巴士經過,就要先讓一讓車啦.
係過橋之前會見到有幾們路牌提醒大家讓路
係經過壩頂既時候都可以見到大潭篤水塘既美麗景色啦!
各位車友係往赤柱方向既時候過左壩頂再行多一陣,就可以係左面斜路落去大潭水塘道,向水塘出發啦!
落到去海邊一直沿海既馬路走就會到大潭篤水塘壩底嫁啦.呢度係單線雙程行車,但避車處比較少,所以各位車友要注意啦!值得一提既係,係香港島真係好少港灣小路,遇上風和日麗既時候,開住窗,吹住海風,欣賞恬靜既景色,呢度真係一個遊車河既好地點.
泊車方面,我地都係碌到去盡頭既小型足球場前既一個平地地泊車,其實都唔知呢度可唔可以泊車 lol, 所以各位車友要自己執生.不過都見到在場有幾架車泊左係度,放係度一陣應該問題不大,而未到呢個平地之前都有幾個避車處可以選擇,不過臨走前記住留低聯絡方法啦.
泊完車就會見到前面有一條小路行入去大潭篤水塘壩底嫁啦
生態,古蹟一齊遊
原來大潭篤水塘係大潭水務文物徑既其中一部分; 呢條文物徑包含廿多個歷史建築物,而呢條水壩就係1917年建成.由壩頂望落壩底,係美麗既海大潭灣海景,抬頭望上去百呎高既壩頂,見住一架架小汽車係頂上經過,又係另一番景色.當遇上雨季,係壩底重可以見到流水湧出,好似瀑布既美景,令人目不暇給.
係呢度都見到好多遊人係度影相, 睇黎係一個攝影發燒友必去之處.重有既係原來好多新人都會選擇係呢度取景,唔知呢度既資訊會唔會令你都想黎影埋一份呢?
其實路既左面係水壩,右面係港島唯一既紅樹林,泥灘上面重可以見到小蟹爬行添.不過要行到紅樹林,要留意天文台既潮漲/退時間.
由壩底望上去,加埋晴朗既天氣,影既相都特別多呀!
係大壩旁邊會見到一個介紹大潭水務文物徑既牌,如果想深入了解呢條文物徑,可以睇下呢兩個網站既介紹:
古物古蹟辦事處
水務署(PDF file)
呢條路再向上行,就可以見到文物徑既其他景點,需時大約三小時.其實文物徑既其他景點都非常吸引,但要留意呢條徑並唔係兜一圈既路段,有揸車黎就要行返轉頭拎車啦.附上水務署提供既地圖一張.
-
總結
大潭水塘遊車河真係好舒服,因為呢度海天一色,加埋茂密既植物,令人relex之餘都可以同親朋瘋狂集郵影相,又可以帶埋自己寵物黎到散步,真係一個短途兜風既好地點.係網上面都見到好多圖文並茂介紹大潭水塘重有好多好靚既風景;可惜小編要睇住架車既關係只能係壩底同附近留影,如果來睇埋既話各位車迷記住繼續留意啦!(笑)
-
如何前往
前往大潭水塘壩底
-
泊車
小型足球場旁平地及附近避車處
-
揸車注意事項
-
落到呢個分叉位個陣記住要靠左落斜呀!
-
交通工具
- 新巴14號(赤柱炮台(閘口)-嘉亨灣)係大潭道「大潭水塘(北)」落車
- 小巴 16A(柴灣站-舂坎角慈氏護養院), 16M (柴灣站-舂坎角), 16X(柴灣站-赤柱)係大潭道「大潭水塘」落車.
沿住水壩方向再樓梯落去(下圖)即可直達.


text:
政壇:超級區會選舉 公文袋先出局
立法會五個區議會超級議席下年即將誕生,由於佢哋嘅選民基數高達三百萬,邊個做到超級議員,就可以挾民意以令天下,聲勢唔比下屆特首低.泛民嘅白鴿黨同民協都虎視眈眈,唯獨公文袋諗住打退堂鼓,咁咪即係提早出局囉!
超級議席一定要係現任民選區議員至可以參選,但區選過後,好似陳淑莊等多位具知名度嘅公文袋中人,紛紛敗陣而回,連黨內稍有星味嘅第二梯隊郭榮鏗都輸埋.喺人才凋零嘅局面下,黨內本來討論過,由資深區議員陳琬琛或由「老外」司馬文披甲上陣,但兩人勝算唔高,分分鐘會拖累其他人選情.
面對三百幾萬選民
過到人選呢一關,都未必過到第二關,因為參選資格要十五個民選區議員提名,但佢哋現時得七個,點都要向其他泛民借票.白鴿黨唔一定肯借,民協亦自身難保,所以目標得番雄霸新界東嘅新民主同盟.同盟有八票,借畀公文袋啱啱好,但同盟係咪會放下身段幫公文袋抬轎,好視乎公文袋用乜嘢同佢哋交換.
最後一樣亦係最重要一環,就係「缺水」.超級議席要面對全港三百幾萬選民,普通地區直選經費上限約二百萬,但超級議席已跳升至六百萬經費上限,如果銀彈唔夠,好難做到全港性宣傳,屆時點都比對手蝕底好多.公文袋經過港珠澳大橋案同外傭居港權案後,民望同支持度大跌,吸金力已大不如前,所以黨內已有一股聲音講到明,唔想個黨踩隻腳落去超級議席,以免賠了夫人又折兵.咁又係呀,偷雞唔到蝕揸米,公文袋就更加萬劫不復.
設計圖片


text:
想知大阪環球影城 啱唔啱BB去呢?
#hutchgo資助旅費1000蚊
#寫出你遊歷 #說走就走 #親子遊
#老少平安遊大阪-Day3
是日景點推介: 大阪環球影城
酒店:神戶ANA皇冠假日
大阪環球影城係突然加插嘅環節,之前一直都計劃去 美山睇合掌屋,但係車程來回四個鐘,而且附近景點唔多,只有合掌屋影吓相,冬天嗰邊溫度實在太凍,最怕小朋友去到冇嘢玩,真係影兩張相就走.唔適宜一家大細.所以最終臨出發前幾日決定去環球影城.
本來一早都去 #環球影城 嘅,但係聽過好多朋友講,d遊戲唔啱小朋友.我再上網睇過,真係好多都有高度限制,而雷小囡好多都玩唔到.但最後因為臨時改變唔去合掌屋,諗嚟諗去最終都決定去環球影城!
就係咁,我喺出發前嘅三日訂左環球影城嘅飛.價錢平左之餘,最緊要係唔使排隊買換飛.因為當場買飛條隊真係好長,好彩我上網訂咗,用QR code入場,慳返唔少時間.
雖然話好多野都唔啱玩,但其實都唔係.首先有好多卡通影相,有佢哋超級鍾意嘅Minions,sloppy….等等大量可愛卡通人物.最估唔到嘅原來連Hello Kitty都有啊.真係連我的母親大人都即刻充滿童真.攬到實一實要同隻Kitty影相添!.
雖然BB好多都入唔到場,不過對我來講又冇乜影響嘅.因為我本身都唔玩機動遊戲!一家大細行吓影吓,玩下食下!都唔錯!
親子推介:Wonder Land
咖啡杯,小飛機,火車,旋轉木馬…..應有盡有!
推介Snoopy Land , 室內嘅,落雨都唔怕!裏面仲有一個 #室內迷你過山車.好玩又唔洗排!又有個啱細b嘅小公園.仲有好多小遊戲!
玩左幾樣一家大小都入得嘅:
推介回本節目,必睇 #水世界.
見識少嘅我開頭以為水世界就係類似睇大白鯊坐船仔.點知入到去係類海洋劇場嘅看台.未開場前仲驚會好悶呀,因為聽唔明日文吖嘛!點知原來非常極度精彩!真係值回票價!大量爆破場面,聽唔明都睇得明.連雷囡s都睇到好興奮!而且佢哋好識攪氣氛,一開始嘅時候仲搵咗觀眾開玩笑.溫馨提示:唔想全身濕晒,就千其唔好坐中間嗰牌第一行!俾佢揀中記得走人,有機會照頭淋,全身濕晒.睇到我地笑爆!
大白鯊:
類似迪士尼果個.但導隊姐姐非常入戲,令全程氣氛刺激緊湊,有啲位我驚到個埋眼,抱住小囡都要攬實佢心口,適當時候幫佢遮住眼睛唔好睇!氣氛好好!
(全程唔俾影相)
Hello kitty 屋:
入面有幾個打卡影相位,又有高踭鞋滑梯,.
俾小朋友放下電影吓相.最開心係完結嘅時候Hello Kitty會係最後一間房同你影相.Hello Kitty非常熱情,連婆婆都忍唔住要攬住佢影相啦!小朋友當然興奮到爆啦!
主題餐廳
中伏遊戲:4D劇場!
入門見佢仲有十幾分鐘開,就即刻衝入去啦,點知…..中伏!
以為係芝麻街一定啱小朋友睇啦,排完入場,去到大廳,要企喺度聽介紹.有啲似迪士尼嘅古老大宅咁.喺大廳聽一陣間介紹.但呢度嘅介紹係….介紹晒所有芝麻街十幾隻公仔嘅詳細資料…企到腳都軟埋!最終可以入場,一直期待佢嘅4D效果.點知….乜都冇發生嘅情況之下….「完」,計埋嘥左我成個鐘!
中伏景點:同蜘蛛俠(公仔)合照!
鍾意蜘蛛俠嘅朋友可能會影得好開心.但我就影到一肚火!工作人員會逼你擺指定動作!唔擺唔俾影!感覺好差!就算影完佢指定動作,想影多一張自己動作!都!唔!俾!
我明可能每人只能影一張,但後面完全冇人排隊都唔俾影.嬲嬲地.
最終結果:玩到人哋收工都唔捨得走啊!
當日都算人多,雖然我哋冇買到fast pass,但我地揀啲唔洗點排嘅景點順住玩.都唔算排好耐!
開頭對環球影城冇乜期望,所以都中午先出發.點知入到場即刻比個歡樂氣氛感染左.樣樣都想玩,樣樣都好玩,真係好後悔咁晏去.
雖然話BB好多嘢唔玩得姐,但三歲以下係免費架!諗返呢一點都唔算好蝕姐!🤣🤣
值得帶小朋友去見識下!好玩!


text:
自 2016 年 9 月首次被黑客用嚟攻擊澳洲銀行同埋金融業客戶,TrickBot 喺短短 4 年間,經過 N 段進化,次數已經超越《龍珠》入面嘅斯路加布歐.每次進化,呢隻 Malware 就更古惑,由起初一隻銀行木馬變成而家嘅萬能 Key,理所當然成為資訊保安平台重點監視對像.今次 N+1 段進化,TrickBot 學識去分辨入侵系統係咪 Virtual Machine (VM),如果係就立即停止運作,隱藏實力阻止研究人員分析戰鬥招數. 單純學識避過監察同分析,使唔使開個…
Browsing: VirtualMachine
踏入六月,各地疫情開始漸見好轉,以為係好開頭?不過對 Cisco(思科)嚟講就唔係咁順喇,除咗因為美國示威持續,令到本來六月頭舉行嘅線上年度大會「Cisco Live」要延期再搞.啱啱上個禮拜佢哋又發出一則安全公告,內容係話佢哋旗下一款產品Nexus switches (一款用嚟建立資料中心架構,為企業提供網絡資料同步,API 自動化同簡化運作等服務嘅產品),喺 NX-OS 軟件發現漏洞(CVE-2020-10136),遠端攻擊者可以利用呢個漏洞,繞過目標系統嘅保安限制,甚至導致服務中斷. Cisco 發現呢個漏洞係因為部分裝置喺未有隧道設定(tunnel configuration)嘅情況下,會將機器配置嘅 IP 地址收到嘅 IP-in-IP 數據包(Patch),意外地解封同處理,所以未通過認證嘅攻擊者,就可以傳送特製嘅 IP-in-IP 數據包去受影響裝置,導致網絡排程崩潰甚至要重啟,繼而俾佢哋有機會乘虛而入.IP-in-IP 隧道協議存在呢個嚴重漏洞,令到黑客可以繞過 Access Control…


text:
「電毯」
唔知道有幾多人會用電暖氈呢?我諗每個人一諗起冬天要瞓覺嘅時候,要跳上一張凍冰冰嘅床,仲要張被都係凍冰冰嘅時候,真係會凍到騰騰震!而如果你用過電暖氈嘅話,相信以後你就可以同張凍冰冰嘅床講再見!因為張電暖氈係鋪係張床褥上面,所以會令到張被都暖埋.就算出面凍冰冰,一跳上床就會暖笠笠,又唔怕夜晚凍親.只不過到咗第二朝要起身就有點兒難度!
「冬天」
今年香港真係特別凍,連續一個星期都低過十度.香港嘅凍真係唔同,因為相對比較濕而且好多地方都無暖氣,而好多屋企其實都唔會有暖爐或者暖風機.所以相比起一啲會落雪嘅地方,就算只係十度,其實已經好鬼凍.但係點解香港今年會咁凍?原因係全球暖化令北極嘅溫度不斷提升,擾亂咗大氣環流,所以有機會令北面寒冷氣流持續南下,令香港度過一個比較寒冷嘅冬天.
「選購」
其實用電暖氈係有好多好處.從用電量嚟講,電暖毯相比起暖風機或者暖爐所耗嘅電量係低二十倍!而暖風機同暖爐會將整間房嘅空氣加熱,除了浪費電力之外,仲會令到室內嘅空氣非常乾燥.不過每逢有寒流襲港嘅時候,好多人都會第一時間去買暖爐,但係當你收到電費單嘅時候就知道大鑊!不過買電暖氈要小心,最好揀一啲大牌子,因為有好多都未必符合規格.
Also published on Medium.


text:
有關三類組醫/藥選科+讀書移民問題
7月19日 18:44
我2018年grad 2019年係香港讀埋master 做咗幾年教育行業 係香港社會感覺生活得好壓抑 所以2019年後一直想移民 但我唔中意英加(去過 天氣問題) 美(種族歧視問題) 澳(未去過 但聽聞成日都要同蜘蛛一齊訓…唔想訓醒變蜘蛛俠🤣) 再加上COVID+家庭因素 猶豫咗幾年都仲未走 今年立定決心唔理 揀定下年想去台灣讀書移民! 所以係準備報名2023秋季個人申請/聯合分發前有啲嘢想問 1. 我DSE加權後分數大概33分 UST BSc UG gpa唔高 但MSc Distinction grad 個人唔介意國立定私立 (可能因為除咗學費外 我搵唔到佢哋有咩分別🤪 我爬過文知道加權後呢個分大概入到啲咩科系 但如果就未來畢業留台發展而言,三類組醫學系 / 中醫學系 / 藥學系邊個較好? 因為我夢想係做醫生,所以想追夢揀醫學系 但始終我有返咁上下年紀💩 讀書+PGY後應該已經三十頭/中 有冇師兄姐可以分享下台灣住院醫師生涯? 30幾歲先嚟做會唔會體力透支? 中醫師/藥師睇落輕鬆啲,work life balance多dd 但留台係咪會難啲? 2. 聽聞白色巨塔現象係台灣普遍醫院都存在… 台大醫學系以外的醫學系 真係都一樣? 港澳生畢業留台對唔係台大醫學系學生有困難嗎? 如果係中後段 或者 國立定私立醫學院畢業真係會嚴重被歧視 影響畢業搵醫院入職嗎? 即係好似香港咁 因為分數掛帥 gpa足夠高 三大與否其實都係其次…但唔知台灣係咪呢? 如果台灣真係好睇重校名,我會retake下年DSE博考高分少少…😔 3. 有冇人報過長庚大學醫學系個人分發 或者最後入咗長庚醫學系? 想問下長庚大學大概加權後收幾多分?因為我係網上搵唔到有人分享🥲 同埋個人分發佢寫高中成績表係必繳 但我真心老了 高中成績表堅係唔知去咗邊🥺 係咪真係必繳 唔可以用大學transcript代替? 最後祝入嚟睇我呢篇嘢嘅師兄師姐 前程似錦 考試一帆風順


text:
富士山,日本人眼中嘅神山,亦係來自全世界遊客都會想去一次嘅地方,不過如果想上富士山玩,特別係跟團玩嘅話,一般都係會先係山腳嘅山中湖過一晚.不過可能有人唔知道,其實山中湖有間酒店,係猛鬼到衝出國際XDDDDDDD
由於山中湖本身就冇幾多間酒店,所以睇緊呢篇文嘅你隨時都可能去過!
由於酒店仍然在營業當中,所以名就唔開啦(其實全名好易搵到XD),本文姑且稱為「某星酒店」啦.
其實呢間酒店係國外就出晒名啦,仲多次打入唔同傳媒嘅「猛鬼酒店排名」前列添.其實而家個氣氛已經相對冇咁恐怖,因為佢早10年左右重修過一次,重修之前酒店間間房都有塊「貞子娘親」嗰種大鏡同投幣式電視機,都咪話冇氣氛.(不過重修後都仍然有部分房有呢「雙寶」)
至於鬼故……真係你諗到嘅鬼都有人話見過! 由OL LOOK,長面,短面甚至冇面,由古代武士都二戰軍人到現代打扮都有目擊過案.
其中海外(因為日本係冇咩類似記錄.)一個頗為常見嘅講法,就係傳說好耐之前(話得好耐之前即係唔知幾耐之前啦XD)有個女導遊喺酒店自殺身亡,於是日後久唔久就會發生有住客喺半夜接近清晨嘅時段會被嘈醒.嘈醒嘅方式都唔少喎,由奇怪嘅拍門聲到電視,電器自己開著,再到真係有把女聲叫你都有.
當然傳聞會話係個女導遊盡責叫醒你……
亦有人試過見到半夜窗外有「人」(同得你講梗係唔係地下啦)望入房,而望入房嘅「人」都有好多款喎,由市民到軍人到武士都有人話見到過.甚至仲有人話俾「唔知咩嘢」搖床添.
香港或者華文地區都係會同你講「由於山中湖近樹海同精進湖(即係穿越樹海路徑嘅北面出口)都係自殺勝地嘅關係,所以好猛囉.」,其實都唔遠嘅,去南口30公里有找,行都係半打鐘之嘛.只要你唔問「點解河口湖冇事嘅?」成件事基本係講得通嘅.
所以你問日本人嘅話(本來某星酒店喺日本人之間又未去到街知巷聞,相信係因為某星只接待旅行團,同冇咩日本人去.),佢哋反而會覺得係同另一個靈異熱點有關,就係「三洋證券洗心寮跡」.
「三洋證券洗心寮跡」建於1992年,現在已經荒廢,以前係某證券公司XD嘅研修設施,自從嗰間公司於1997年破產之後,就一直荒廢至今.
「三洋證券洗心寮跡」先係山中湖一帶真正出名猛嘅猛鬼熱點.其中「山中湖Messina美術館」同地底嘅巨型金庫更加係重災區! 經常有去「探險」嘅朋友見到有一群又一群穿白西裝嘅「疑似靈體出沒」.當然係咪真係關事,就無從稽考啦.
影片來源:心霊気違/Pchanhikiuke YOUTUBE


text:
Day 4, 酒店 check out, 然後拖住行李去桔梗三明治嘆一個美味早餐. 連續兩日都食三明治? 放心, 呢度有其他歐陸早餐食的, 不過又食三明治做早餐又有乜問題呢? 哈哈哈.. 呢間舖喺條橫街, 所以環境都算清靜, 裡面裝修又有啲書卷味, 又有啲歐洲味, 感覺舒服.
而今日嘅重頭戲就係去 KidsAwesome奧森兒童博物館畀小朋友放電. 呢度就喺我哋今晚入住旅館嘅後面, 所以都好方便. 呢度好大, 有兩層定三層呢? 唔係好記得. 不過呢度好多嘢畀小朋友玩, 有超級市場畀小朋友做生果, 蔬菜, 肉類, 飲品嘅分類, 又有收銀機畀佢哋做收銀員; 仲有得玩吊繩, 水彩畫, 仲有泡泡玩, 真係玩唔停. 而我哋兩公婆, 當然可以抖下啦. 中午就去咗食 KIKI 麵. 食飽飽之後再返 KidsAwesome 繼續放電. 咁樣玩法, 都唔知亞女係咪頂得住. 玩到人哋收舖, 我哋就拎埋行李去旅館 Check in.
休息咗陣, 我哋晚上去鼎泰豐(總店)食個馳名嘅小籠包做總結. 鼎泰豐總店相距旅館只係兩三個捷運站, 所以每次我都會選這間旅館, 本身早餐好味道, 地點也很好. 今日遲咗去拎位, 要等咗差唔多一個鐘先可以坐低食嘢, 當然又係食返我至愛嘅小籠包啦…. 同第一日嘅京鼎樓相比, 其實又好似差唔多… 京鼎樓多啲肉汁, 香濃啲. 但係又好似食慣咗鼎泰豐嘅味道, 好難選擇….. 唯有每次兩間都去食啦!! 呵呵呵~~ 食飽飯就係附近嘅永康街行下, 散下步, 消化一下…
hea足一日,真係充實. 究竟我係hea定充實呢?又好似hea得嚟又充實,又得唔得呢.
桔梗三明治 (早餐) 店址: 台北市信義路三段150之2號一樓
Kiki 麵 Noodle Bar 店址: 台北市大安區信義路四段186巷17號
鼎泰豐信義總店 店址: 台北市大安區信義路二段194號
KidsAwesome 奧森兒童博物館 店址: 台北市大安區信義路三段No. 153號


text:
女仔除咗衣著,髮型同化妝外,指甲都一樣需要好好保養同打扮.除咗搽普通指甲油外,做光療Gel甲外,依家仲多咗選擇,可以用美甲貼紙同甲片,啱晒唔想俾咁多錢整Gel甲又想成日換款嘅人.(小編就係咁)
市面上有好多美甲貼片同貼紙,當中人氣最高嘅當然係嚟自韓國嘅Dashing Diva!今次小編就推介幾款美甲貼俾大家,可以係屋企輕鬆幫自己嘅手指仔扮靚~
美甲貼片
美甲貼片真係好易用,只要揀好啱自己指甲形狀嘅甲片,撕開貼紙,對準指甲就可以貼落去,咁就大功告成啦!成個過程5秒就都唔洗 ,方便程度有10粒星!甲片太長的話記住貼完要用指甲鉗修剪一下,咁就冇咁刮手同埋可以keep耐啲.不過美甲貼片嘅一大壞處就係唔持久😢 因為甲片上嘅黏貼啫喱只要濕水就會冇咁黏,所以建議臨瞓前先好貼甲片,俾一晚時間佢貼實你嘅指甲.以小編經驗,1個星期就會開始唔夠黏力,2個星期就甩晒嚕~
美甲貼紙
如果想避開洗幾次手就會甩嘅問題,小編就推介用美甲貼紙!(小編都係用緊美甲貼紙😚😚)同貼片用法一樣,度好啱嘅指甲size 就可以撕落嚟貼上指甲,然後用包裝附送嘅指甲剉磨走多餘嘅貼紙部分,建議搽多層透明嘅指甲油,咁就可以更long-lasting~根據經驗,咁樣用美甲貼片至少可以貼一個月都唔甩!(小編同事試過兩個月仲未甩 XD)


text:
狗狗嘅腳掌唔似得我哋人類有鞋同襪嘅保護,佢哋嘅肉墊就係與生俱來嘅「鞋仔」,唔好以為淨係會喺秋冬嘅時候,皮膚先會出現乾燥,「爆拆」,龜裂嘅問題呀,就算喺又熱又濕嘅夏天,我哋都好需要進行狗狗足部護理㗎!
每日我哋帶狗狗落街散步/跑步都會經過草地,滿佈沙石嘅路面,落雨之後仲可能會踩到「水氹」.行得多唔同嘅路面,久而久之佢哋嘅肉墊就會變得粗糙,龜裂.雖然佢哋嘅腳掌同腳趾甲比我哋人類嘅堅硬,但都有可能會俾路面上嘅玻璃,鋒利物件,砂石等割損.
萬一割損咗又無好好處理嘅話,任何污穢,細菌,化學劑,鹽,砂石等都可能會令佢哋嘅腳掌感染細菌,引致紅腫,發炎等問題.
要做好佢哋嘅腳掌護理就要留意以下三點:
- 散步後要立即洗腳或者用性質溫和嘅濕紙巾幫狗狗抺乾淨腳掌上嘅沙石同污穢.檢查腳趾之間嘅鏠隙,要特別留意狗狗露出嘅指甲部分,狗狗露出嘅指甲同鏠隙唔好好清潔,有可能會滋生細菌,真菌及霉菌.
- 用狗狗專用嘅腳掌護理產品.市面上有好多寵物護掌產品俾大家選擇,呢啲產品能夠幫助軟化狗狗腳掌上嘅硬皮,減少龜裂,消炎,抗菌等.使用方法好簡單,大家只要將狗狗腳掌按喺護掌膏上面,或者直接搽少少喺腳掌上面特別係容易龜裂,有硬皮嘅地方就得!
- 要留意狗狗有無經常舔或者咬自己腳趾.因為呢啲舉動好有可能係腳掌有傷口/發炎令狗狗覺得痕癢,所以見到有咁嘅情況一定要檢查吓呀!
參考資料
- 狗狗腳掌開裂怎麼辦?狗狗腳掌為什麼乾裂?寵物驛站
- 狗狗的趾間炎 PawzStore
- 狗狗不斷地舔咬自己的腳?這動作不可不慎,必須注意可能潛藏五大病因!聊話題
- 狗狗足部護理 防腳底肉墊受傷 寵物百科
- 狗狗腳掌肉墊怎麼護理?要注意什麼?童童寵物
- 狗狗腳掌開裂怎麼辦?狗狗腳掌為什麼乾裂?童童寵物
- 狗舔腳掌 易感染黴菌 趾間炎 蘋果日報
來源
此資訊由 PetNfans 寵物社交 App 提供.


text:
由Ken Ho 撰寫 (最新更新日期:二零一八年六月七日)
我哋語言項目嘅長遠目標:三大支柱
起我哋呢個語言項目(language project) 嘅網誌,你哋會睇到用唔同語言寫嘅文章.除咗中文(書面語同埋廣東話口語)(Standard Chinese and Cantonese) ,國際語言英文(English) 同埋荷蘭文(Dutch)之外,我哋啲文章仲會用唔同細小語言(minority langauges) 嚟寫.起呢一刻,我哋有利用嘅細小語言就有官方西弗里斯蘭語(Standard West Frisian)同埋泰爾斯海靈島東語(Aasters).有關注我哋由二零一八年五月十九日開始嘅語言挑戰(language challenge)嘅朋友們,又會知道我哋將會學埋欣德洛彭語(Hindeloopers)同埋斯希蒙尼克奧赫語 (Schiermonnikoogs)(有關呢個語言挑戰嘅詳情請按這裡).因此,起嚟緊嘅日子,我哋嘅網誌總會增添用上述兩個新嘅細小語言寫嘅文章添!
依家大家應該都會清楚我哋個短期目標係啲乜(例如話完成個語言挑戰).不過,我哋嘅長遠目標依然未向大家分享.呢個Post就係當大家分享我哋嘅長遠目標係乜.
我哋嘅長遠目標可以拆分為三大支柱,分別為:-
- 成為起不同細小語言(minority languages)嘅語言權威(language authority);
- 透過利用瀕危絕種嘅細小語言寫作嚟散佈新嘅知識,鼓勵大家積極使用呢啲語言;同埋
- 保育並且推廣細小語言.
我哋嘅中心思想係令到唔同嘅細小語言唔再局限起佢哋狹窄嘅使用環境.著名英國語言學家David Crystal係佢本由Cambridge University Press起二零零二年出版嘅「語言死亡(Language Death)」都有提及,語言瀕危死亡嘅其中一個特徵就係佢哋嘅使用範圍變得日益狹窄,以致最終無人使用佢哋,最終導致語言死亡.透過我哋語言項目,我哋希望可以增加呢啲細小語言使用嘅範圍.我哋亦都認為互聯網(Internet)係一個好好保存以及散佈資訊嘅媒介.因此,我哋將會大量寫作,盡可能提供更多利用嗰啲細小語言寫嘅文章,好讓大家起日常生活更容易接收到用呢啲語言寫嘅資訊(increased accessibility).
項目支柱一:成為語言權威
咩係語言權威(language authority)?
根據著名英文字典Cambridge Dictionary,「權威(authority)」一詞有三個唔同嘅意思:-
(取材自Cambridge Dictionary,原文請按這裡)
- the moral or legal right or ability to control:
- a group of people with official responsibility for a particular area of activity:
- an expert on a subject.
我哋所指想成為嘅「語言權威(language authority)」,其實指嘅就係第三種,亦即係「起語言上嘅專家(expert on languages)」.要澄清嘅係,我哋唔係「語言學嘅專家(expert on linguistics)」.我哋希望實實在在咁學習,保育並且推廣語言.我哋相信語言學係一種非常有用學習語言嘅工具(linguistics as a tool),但係我哋會將重點放起實實在在嘅語言上,尤其係細小語言(minority languages).
收集及使用「authentic materials」
要成為細小語言嘅語言權威嘅重點就係多接觸呢啲語言.我記得當我起中學讀緊書嘅時候,英文老師都會鼓勵同學睇多啲英文書籍,尤其係一啲叫「authentic materials」嘅資源.呢啲資源嘅特性就係佢哋係由母語使用者起日常生活會用到嘅發音,詞彙,句子等等組成嘅.由於每個人嘅成長環境都會影響到佢嘅思想同埋表達方式,文化就慢慢咁從重覆呢種思想同埋表達方式形成.透過呢啲由母語使用者提供嘅「authentic materials」,我哋就可以更加清楚佢哋嘅文化係點,從而模仿(imitation)都佢哋嘅思想同埋表達方式.學習就係咁樣嚟嘅.
以上嘅理論大家心目中或多或少都應該非常清楚.起實際操作方面,我哋語言項目亦都同大家起冇母語使用者在旁嘅環境中學習外語時一樣會遇到問題.問題就係,究竟我哋可以係邊度搵到呢哋「authentic materials」呢?
我哋語言項目暫時利用嘅「authentic materials」係書籍(books).起將來,我哋亦都有意探訪唔同嘅講呢啲細小語言(minority languages)嘅母語使用者並且製作錄音帶(recordings),以便更加親身體驗呢啲語言包含嘅文化.
例子:Dyami Millarson學習Aasters同埋Schiermonnikoogs用到嘅書籍
我相信大家都好想知道我哋語言項目暫時用嘅「authentic materials」書籍究竟係乜.有關於我哋暫時用過嘅書籍,我哋網址都已經有提及.大家可以點按以下嘅超連結:-
(A)我語言老師Dyami Millarson起佢學習泰爾斯海靈島東語(Aasters)嘅一個月挑戰中用過嘅書籍(請按這裡);同埋
(B)佢現在進行緊(為期五十二日)學習斯希蒙尼克奧赫語言 (Schiermonnikoogs)嘅書籍(請按這裡).
我自己用過嘅書籍會遲啲講.
應該點樣閱讀利用細小語言寫嘅書籍?
尋找稀有嘅「authentic materials」係一件事,但係懂得利用呢啲資源係另一回事.起Dyami Millarson整個起一個月學習泰爾斯海靈島東語(Aasters)嘅挑戰中,佢發現咗一個好好用嘅方法:就係強攻動詞(尤其係不規則動詞).佢利用學習Aasters嘅方法可以話係由小至大,循序漸進.首先注意微小嘅細節,以後慢慢咁好似砌模型咁堆砌出整個外語嘅面貌,從而達到成功.
佢一開始由小至大嘅方法可以大概總括為:-
- 注意動詞嘅形態,尤其係不規則動詞(irregular verbs);同埋
- 製作詞彙比較表(Make lists of words),比較你已經認識而且同埋你新學嘅語言有關係嘅語言(亦即係起同一個語言家族嘅語言).
起整個學習過程中,Dyami Millarson亦都有透露話要注意「phonology (音學)」同埋「etymology (字源)」.音學可以令到你知道呢個細小語言究竟佢發音嘅特色同其他相關嘅語言有乜唔同,而字源就提供一大堆可以比較嘅詞彙作為研究.
有興趣詳細指導 Dyami Millarson起一個月內學習泰爾斯海靈島東語(Aasters)使用閱讀資料嘅方法,可以按這裡.
細小語言嘅核心:文化用詞
起閱讀「authentic materials」嘅時候,我哋好容易會發現一啲係果個語言先會用到嘅表達方式,以呢啲表達方式係非常之難可以翻譯到其它語言嘅.例如話荷蘭語(Dutch)嘅形容詞「gezellig」.「gezellig」係一個正面嘅形容詞,形容說話者對某啲群體活動(多於一個人)抱著正面嘅態度.基本上,咩嘢都可以係「gezellig」.只要你感覺良好,就可以講架啦.
當我二零一六年起荷蘭兩個月之內學習緊官方弗里斯蘭語言嘅時候(請按這裡),我都遇到個只有當地弗里斯蘭人(Frisians)會識得用嘅形容詞「noflik」.要識用呢個形容詞,我哋就要睇多啲佢用到嘅地方.當我同Friesch Dagblad做訪問時,訪問我嘅記者Geert Veldstra問我房內嘅溫度究竟舒唔舒適嘅時候,我就會答咗一句「It is my noflik(幾好呀!)」.識得利用只有果個語言會用到嘅概念就代表你已經某程度上掌握咗個語言同埋佢包含嘅文化.
再講起我係泰爾斯海靈島(Terschelling)同其中一個僅剩下嚟講泰爾斯海靈島東語(Aasters)嘅母語使用者見面嘅經驗(有關於我同Dyami Millarson探訪泰爾斯海靈島嘅報道,請按這裡).當時佢講到佢當地生活嘅經驗時,用到一組詞語「op ‘e riid」,然後我見到佢笑得興高采烈.原來,經過我之後起香港自己利用書籍於六個月內學習泰爾斯海靈島東語(Aasters)後(有關呢個成就,弗里斯蘭省嘅電台Omrop Fryslân都有報道,請按這裡),發現原來「op ‘e riid 」指嘅係一個文化活動.佢哋係會一齊非常高興咁騎著馬車起整個泰爾斯海靈島(Terschelling)進行環島遊.當到達某個預先定下嘅目的地之後,佢哋就會跳舞,歌唱同埋大吃大喝.感受到「op ‘ riid」個種心情對學習泰爾斯海靈島東語(Aasters)係非常重要嘅.
項目支柱二:利用細小語言寫作,發放新資訊
點解利用細小語言寫作?
語言係一種溝通工具.當某人再用某種語言溝通嘅時候,果個語言就會死亡.係英文,有一個彥語我覺得係非常合適用起呢個情況嘅:「use it or lose it」.意思就係話,同一樣嘢唔用嘅時候,我哋就會失去佢.同樣地,亦都有人話利用大腦就好似鍛鍊肌肉咁,當我哋唔用嘅時候,我哋嘅知識就會失去.呢點同我哋大腦天然機制有關.我哋大腦會進行「突觸修飾(synaptic pruning)」,亦即係話我哋個腦儲存嘅資訊會隨著時間嘅流逝自然咁流失.呢個現象係自然嘅.呢個就係一個原因,點解如果我哋要拯救細小語言嘅時候,我哋就就要起我哋日常生活多啲利用佢.
如上述,由於互聯網可以令資訊流動性同埋可達性增加,因此我哋採取寫作嘅方法令大家有更多嘅途徑接觸到呢啲語言.再加上我哋選用嘅題材同現今生活會比較息息相關一啲,因此呢個寫作嘅過程亦都有幫助令細小語言迎接新嘅環境(to adapt languages to new environment),提高佢哋係現今社會生存嘅機會.
我哋嘅寫作方式會盡量依照每個細小語言嘅文化背景裡寫.我哋會利用母語使用者因為佢哋自身語言環境產生嘅世界觀(world view)嚟寫作.因此,我哋嘅寫作有種模擬母語使用者思考方式嘅元素,以達致作品有種從佢哋世界框框睇身邊事物嘅感覺.呢個係我哋嘅目標.
再者,當我哋嘅寫作作品成為可供參考嘅「authentic materials」嘅時候,接觸到呢啲細小語言所代表嘅文化嘅大眾又會增加不少.
項目支柱三:保育及推廣細小語言
增加細小語言使用範疇以及增加細小語言年輕人使用人數
呢個終極目標嘅重點係增加細小語言使用嘅地方同埋增加使用佢哋年輕人嘅數量.保育同埋推廣細小語言係單單靠我哋兩個人唔足夠嘅.我哋嘅語言項目嘅目的就係成為發現呢啲語言嘅先河,並且將呢啲語言帶到社會各界嘅面前,令對細小語言有興趣嘅人有多一個資訊嘅渠道.再加上我哋嘅文章普遍與時並進,對生活起現代都市嘅我哋來講會有多一份嘅關係,令閱讀起我哋嘅文章嘅時候更加容易明白細小語言獨有嘅發音,詞彙,應如等等.呢方面對現代化古舊嘅細小語言非常有益.
細小語言係古人知識嘅寶庫(minority languages as treasure trove)
我哋語言項目希望將以前同現今語言學家收集到返黎既資料(例如書籍,錄音等等)重新以另一個符合今日資訊流通快速嘅環境嘅方式示人. 細小語言係知識嘅寶庫,而呢啲知識都儲存器個啲細小嘅語言當中.我哋項目就係開放細小語言,並將我哋得到嘅被動知識(passive knowledge),透過寫作幻化成主動知識(active knowledge),令佢哋重新起我哋現代人嘅腦海佔一席位,不至於被遺忘於歷史嘅洪流當中.


text:
一個永遠有效的策略(一)(蔡嘉民)
喺投資投機嘅路上,相信好多人都想搵一啲必勝嘅策略,或者可以長賺長有唔會失效嘅方法.因為實在有太多坊間策略,一運行就已經唔賺錢,稍為好運啲嘅,就可以贏一排先至開始出現回撤,繼而慢慢失效.其中一個原因係,你所執行緊,賺緊嘅,背後無原因,例如一啲金融或者經濟上嘅理論去支撐,就算策略短期賺錢,都唔代表會長期盈利.即使你做左回測,如果個策略參數只係隨機設定,一個效果優良嘅回測都只不過係數字過度堆砌嘅結果,俗稱數據窺探或數據操弄(Data snooping).相反如果你嘅策略背後係有理論加持,即使你遇倒回撤,你都會堅信策略會幫你賺返.
今次專欄要介紹一樣野叫做風險溢價(Risk premium),喺現實世界其實無處不在.舉例,保險公司賣保險,佢賺嘅就係風險溢價,因為佢承受住要賠償意外嘅風險而去賺你俾嘅保費.再舉個例,美國國債利率現時大約3%左右,而公司債企業債通常係4-5厘以上,例如Tesla 嘅Bond,依家做緊7厘.咁公司債咁高息,點解仲會有人揀國債呢?投資者通常都會假設大國嘅政府一定還倒錢,因為公司係會有倒閉風險,所以如果願意去承受呢個風險而去借錢俾公司的話,你就可以賺得更多,正正就係所謂嘅風險溢價.
喺期權世界入面風險溢價係一個非常重要嘅槪念,甚至係一個指標透露出做長倉(Long)定係短倉(Short)較為有利.計算方法係,將某日子長度嘅引伸波幅(Implied volatility),減去某日子長度嘅歷史波幅(Historical/Realized volatility),例如常用嘅會將30日引伸波幅減30日歷史波幅.現時恆指等價權IV係15左右,而30日歷史波幅大約17,即係風險溢價錄得-2.引伸波幅愈高,而歷史波幅偏低的話,意指期權非常昂貴,可以解讀為市場過分憂慮,做期權短倉就會有利,反之亦然.下次再續


text:
(我哋畢業啦)為朋友獻上深切祝福,5樣畢業禮物好推介
大學畢業作為人生一個重要里程碑,好多人都會選擇送翻份禮物比自己嘅朋友表達祝賀.但畢業禮物嘅選擇咁多,好容易就會中伏買咗啲「雷品」,究竟要送啲咩才能表達心意又實用呢?小編今日就精選咗5款畢業禮物,祝大家同同學仔之間都可以友情長存~
1.畢業花束
對於大家嘅畢業禮,影好多好多靚相is a must,而呢個時候一紮靚靚嘅畢業花束就係影相最好嘅道具.無論係乾花,保鮮花,鮮花,市面上都有好多選擇,豐儉由人.而且送唔同嘅花都有唔同嘅祝福意味,仲可以自行定製朋友最鍾意嘅花,都幾有意義ga~
2.相片回憶錄
相信大家同朋友/自己伴侶之間嘅合照都應該有唔少,呢啲全部都象徵住大家嘅關係同埋美好嘅回憶.將呢啲回憶整成禮物都幾代表到大家同朋友之間嘅感情啊keke,就算唔係好識手作嘅朋友仔都唔緊要,而家市面上有好多半製成嘅禮物盒/爆炸盒教程.只需要一啲你哋之間嘅相同埋寫幾段你對朋友嘅祝福說話就可以啦~相信收到嘅朋友都一定會好感動
3.電子設備配件
大學畢業之後大部分都要踏入社會工作了,所以送文具類別嘅禮物好似已經有啲不合時宜,但係電子設備配飾就好實用啦!無論係做嘢又好/同親朋好友聯絡都係,電話同電腦都好重要.所以送一個好嘅配飾例如電話套/airpod case/電腦配件都好朋友都一定用得著,而且仲好貼心添~
4.畢業公仔
無論男仔女仔,相信都總有自己鍾意嘅公仔角色.無論係hello kitty定係高達/超人都好.一隻畢業公仔總係會為你嘅畢業相增色不少.而家啲畢業公仔仲要係全部有埋畢業袍同埋色帶,同自己隻公仔一齊手拎畢業證書都係一件幾有意義嘅事嚟嘅.ps.而家仲有得定製人形畢業公仔,印埋自己/朋友個樣上去一齊畢業,小編比10個趣!
5.訂製腕錶/飾品
我諗對於好多人嚟講,畢業禮物都想要一份特別而又常用嘅.而對於將要踏出社會嘅大家嚟講,守時都係一個好重要嘅品德嚟ga~而家有好多舖頭嘅訂製腕錶連錶面都可以自己設計同訂製,而且非常獨特同埋凸顯個人風格喔!如果朋友無帶手錶嘅習慣,送定製耳環/手鍊等等嘅飾品都唔錯而且實用性非常高呢.
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活.


text:
YAMATO JAPANESE
大和日語教室
丁丁
機緣巧合之下搵到先生嘅教室,當時想試下個別上堂同學校大班教嘅分別,所以就搵咗先生試堂,一試之後覺得模式幾適合自己,所以就決定跟先生學日文了.😄 先生上堂認真,熟悉佢嘅自編教材,有時又會講下一啲地道日語嘅用法同日本冷知識,互動都好足夠架!最緊要係上堂時間獨霸先生,聽說讀寫嘅機會多咗,咁自然進步都快咗啦!😎 又因為係一對一嘅關係,我經常俾先生到捉錯別字,錯發音,每堂總係被捉到唔少錯處😓,就係因為捉得多,所以更容易入腦,慢慢咁將錯誤改正過來,亦慢慢見進步(當然自己都要努力溫書啦!😂)先生亦更容易對我嘅進度作出調節同配合. 雖然有時上堂會吹到舞雷宮咁遠(係我唔好😅),講下旅行,講下搶機票,又講下追劇,乜都講下,但係我感覺就好似同朋友分享梗咁樣,上堂係輕鬆愉快下進行,唔會趕頭趕命趕進度,啱晒我嘅需要,所以我仲繼續跟先生學囉!😙你仲等咩呀?!🤗
DEE
去過好多唔同學日語嘅地方學日語,終於搵到Yamato日語教室,小班教學超啱我,非常開心.
GENNIE
自己上網搵左好多唔同既私人日語教室,好彩畀我搵到 Yamato日語教室.好多謝せんせい細心的教導!起初原本只係為興趣冇諗過考試的我,最後都聽せんせい的鼓勵下報名參加日本語能力試験,挑戰自己!雖然工作忙碌,好難抽到空閒時間溫書,但最後我都比心機考埋N4! 晶先生,ほんとうにありがとうございました!


text:
可愛到爆燈的 Baptiste Brichon Pâtisserie 聖誕節甜品
飲食天地
Chrysalids 少爺 ・2017-12-30
近排少爺揾到間賣法式甜品嘅店舖,名為 Baptiste Brichon Pâtisserie. 甜品賣相滿分,甜品樣靚可愛不在話下,味道亦十分唔錯,尤其是企鵝. 當然,一分錢一分貨,價錢亦相對比較高,每款甜品都是賣 45 澳門幣. Baptiste Brichon 係老闆嘅姓名.老闆係法國人,不過望落有D似意大利人. 雖然老闆望落比較Cool,其實都好 nice 嘅. 因為12月最大嘅節日係聖誕節關係,所以推出咗一系列同聖誕節有關嘅法式甜品. 先上全家幅,不過當日無買到聖誕樹.後尾先知原來要買一整套先至會包埋聖誕樹. 唉,有些失落. 首先介紹可愛甜品之一嘅雪人.Snowman 係由海綿蛋糕,日本富士蘋果果肉,白桃果凍,茉莉花茶慕絲,玉米片和薄脆餅乾整成.最好味係條頸巾,有種棉花糖嘅口感,不過其實應該係日本富士蘋果果肉.可愛程度只係僅僅比鹿低DD(可能輸係個鼻唔夠大 XD同埋又係得個頭). 其次,亦都係可愛甜品之二嘅聖誕老人.Santa Claus 嘅組成部分有紅絨毛海綿蛋糕, 紅莓果醬,脆米片和黑朱古力忌廉. 第三款要介紹嘅係鹿.Deer 係由朱古力曲奇海綿蛋糕,軟心朱古力再加薄片朱古力薄荷慕絲所整成.薄荷味十分濃郁.鹿嘅紅鼻子係馬卡龍黎嘅,可愛程度只僅次於企鵝(因為又畀甜品大廚斬首). 第四款係人人都想收到嘅禮物.少爺係個孝順仔,所以讓咗爸爸同媽媽試.Gift 裹面有柚子千層班㦸蛋糕,牛奶朱古力脆脆同埋伯爵紅茶慕絲.媽媽試完後讚不絕口,爸爸則一副無咩特別嘅樣子. 第五款係一款頗為特別嘅甜品.將聖誕老人斬首已經夠晒慘慘豬,仲要賣埋頸以下嘅身軀. 這款名為倒轉聖誕老人 Santa Claus Up Side Down 係用車厘子果肉海綿蛋糕,車厘子果凍,再加上香草煉奶慕絲和朱古力曲奇.係一個咁開心嘅聖誕節,居然要食聖誕老人落肚. 腳同皮帶都係由朱古力所組成.可愛程度我簡直係無言,相反,恐佈程度真係好高. 好!來到最後壓軸登場嘅呢款甜品係少爺心目中,無論賣相同味道都係遠遠超過 45 蚊嘅價值.假如你身上只有 45 蚊,又唔知買邊款甜品先至好,咁少爺一定推薦你買呢款甜品.包你賺超過45蚊.佢就係六款甜品之中最可愛,亦都係味道最無得彈嘅企鵝. Penguin 係由黑朱古力海綿蛋糕,白朱古力慕絲及牛奶朱古力奶油夾心所組成.因為少爺係朱味力控,所以偏心就必然的.真係想食多次(可能係唯一一款甜品無畀廚師斬首XD). 因為依家已經過了聖誕節,所以聖誕系列法式甜品可能已經無再出,不過不妨碰下運氣.就算買唔到聖誕甜品,都可以見一見呢位靚仔嘅法國廚師啦! 甜品材料資料來源: Baptiste Brichon Pâtisserie Facebook 專頁 坐標:22.199267, 113.540903 地點:Baptiste Brichon Pâtisserie 地址:澳門連勝街4號益利大廈地下B座 巴士路線:M201 白鴿巢前地﹣8A,18,18A,19,26 M124 白鴿巢總站﹣17 營業時間:12 p.m.至 8 p.m. 圖片來源:Google Map 延伸閱讀: 既騎呢,又創新的一口「鹹蛋麥芽餅」 口痕痕想食特式小食?試試美丹印尼小食店啦! 食黎食去都係豬扒包同葡撻,不如試間新野﹣﹣青洲灶記咖啡


text:
由於疫情影響,好多人都系留喺屋企唔出街,所以重溫咗各種舊戲,而呢排就有網友翻出咗80年代女星葉子楣嘅作品,唔經唔覺間葉子楣都已經53歲嘞,雖然佢已經淡出娛樂圈多年,但時不時會畀媒體影到行蹤,而家嘅佢雖保養得宜,唔失當年風采,不過可惜嘅系佢拒絕再復出.
葉子楣當年系跟父母嚟香港嘅,佢喺1985年加入亞洲電視從配角做起,而之所以會進入電影圈系因為當時為雜志拍下咗份sexy嘅封面相,因為其sexy嘅身材,而畀揾緊入戲圈發展.
葉子楣首部作品系限制級電影《聊齋艷譚》,隨后佢都因為多部戲成為咗當時紅極一時嘅艷星,當時嘅葉子楣可以講系粉絲遍布各地,臺灣地區與及東南亞都有佢粉絲,可想而知當年嘅佢系有幾受歡迎.
雖然葉子楣卑定位艷星,但佢從不喺電影中露點系自己嘅原則,因為佢想將最好嘅卑將來嘅老公,不過葉子楣畀有啲人曲解成系想抬高身價,話因為清楚觀眾會有一種越睇唔到就越想睇嘅心態.
所以喺當時仲有消息稱有片商以800萬貴價要求佢光上身,但最后畀佢拒絕咗,隨后葉子楣喺電影《情圣》,《師兄撞鬼》等作品中表現得十分誇張,高調,所以一直以嚟佢都保持住好高曝光率,觀眾對佢都系印象深刻.
直1990年中期,葉子楣便慢慢噉淡出咗娛樂圈,因為佢遇到骨科醫生呂錫照,佢為咗對方收咗以往嘅形象,打扮樸素過住樸實無華嘅生活.
佢同對方同居咗26年嘅時間,二人一直未結婚,原因嘅系對方曾經歷過一段失敗嘅婚姻,所以對婚姻覺得恐懼冇再婚嘅諗法.
葉子楣都尊重對方,二人冇結婚,冇小朋友,都冇共同嘅身家,佢哋同居嘅地方都葉子楣冇息影前買嘅寓所,葉子楣甘心情愿跟住對方.
有段時間仲有消息傳出有片商出一千萬想畀葉子楣復出拍戲,不過佢拒絕咗,佢喺一次訪問中就表示過做艷星嘅感受,佢話:以前成日要露胸嘅日子好煩,而家嘅生活好完美,唔使再趕通告,捱眼瞓,飛來飛去,我好享受.
可惜喺舊年佢男友喺坐飛機嘅時候突發心臟病過咗身,痛失至愛嘅葉子楣喺近年一直靠愛犬相伴,度過孤零零嘅日子.
雖然話二人冇呢一紙婚書證明,但始終都系走過咗咁多年,男友嘅突然間過生對葉子楣嚟講想必系打擊好大嘅,唔理點,人都要向前行,我哋都希望葉子楣喺往后嘅生活中可以幸福快樂!


text:
難得平日放假,梗係去啲假日去會超多人嘅地方啦!一諗就諗起長洲,仲記得上次入去淨係等船都排晒長龍,好似過關咁,好誇張!入到去四處都人頭湧湧,想嘆下街頭小食,但一見到條人龍就嚇到放棄咗喇!今次一定要食番上次食唔到嘅嘢呀!
寒冷天氣警告之下,的確係有一刻動搖過入長洲嘅決心!腦海一閃,不如搵個商場睇番場戲冇咁凍冰冰喎!但真係冇乜幾可平日放假,所以最終都冇被魔鬼誘惑得到.按原定計劃上船去~
響碼頭等待上船嘅乘客十分疏落,上到船自然大把位啦!好正呀!唔駛等又唔駛迫嘅感覺實在太好喇!
落船後第一檔幫襯嘅就係大大粒魚蛋,在低溫之下新鮮炸起出晒煙,咁凍嘆熱辣辣嘅魚蛋份外美味!而且唔駛加醬汁,原汁原味已經好夠味!食完兩串唔夠喉,仲要再加碼!食飽飽~ 暖笠笠~
突然落起雨來,企咗一陣都未停雨,越落越大,應該要搵個地方避下雨喇!
行下行下,就行咗去長洲體育館,應該可以入去坐低休息一陣兼避雨啦!
晴晴一入到去就話要除鞋,原來發現咗個好地方呀!*o*
嘩!兒童遊戲室!重點係冇人,大玩特玩囉喂!~
牆上有多塊益智遊戲板,又係考智力同耐性嘅時候喇!
女仔係特別鍾意照鏡㗎啦!晴晴都唔例外~ XD
騎上唔同動物嘅感覺係點嘅呢?不如逐隻試下囉!
明明係一隻蟹仔嚟!晴晴將佢調轉咗就話好似一支大牙刷喎!果然創意無限~ XD
嚟到長洲,當然要學下玩風帆啦!咦...吔....好大風浪呀!少啲平衡力都唔得!
穿上蛙鞋,準備去潛水囉!gogogo~
對潛水未係好夠信心嘅話,可以穿上大水泡,學下游水先啦!
游游下又要過去同河馬玩,晴晴同所有動物都做咗好朋友喇!
點樣可以企上去又唔跌呢?努力學習中~ XD
不停爬上去又瀡番落嚟!係咪咁樣玩㗎?好似係畀bb玩嘅似啲喎!
坐車車跟住車道滑落,爽呀!
玩完之後又推番車仔回起點,來來回回,都計唔到玩咗幾多次喇!
突然又話要行平衡木,但係咁闊好似完全冇難度喎!
既然係咁,一於將難度升級,衝過晒所有障礙就完成!Yeah!!!
兒童遊戲室係由兩個壁球室改建而成,玩飽一個後,梗係要玩埋隔離果個啦!
嘩嘩嘩!呢個好似仲啱玩喎!衝呀!~
晴晴好快就黐咗埋牆度,為嘅就係搶包山喇!哈哈!由右攀至左,成個過程就好似緊張刺激嘅搶包山比賽咁呀!
攀爬成功!雖然一個平安包都冇攞到,但係滿足感爆晒燈!
接住落嚟就要玩下呢個遊樂場喇!有邊個小朋友見到會唔心動㗎?*o*
遊樂場頂部仲整咗少少具長洲特色嘅東西,好有風味~
事不宜遲!馬上展開捐癃捐隙,摛來摛去四處探索之旅~
最後,從滑梯一瀡而下,玩得好hyper!瀡滑梯簡宜係小朋友至愛呀!玩到出晒汗喇!
呢兩個轉轉就好似洗車屋果啲大海綿咁,晴晴攝咗埋去就變咗部車,去洗白白囉!XD
洗完白白記得跳埋飛機喎!123456..7~ 完成!
玩咗成個鐘,出面啲雨都停咗喇!我哋係時候又四出搵食囉!^o^
周圍行到凍冰冰,想搵間餐廳食午餐暖下個胃,最終被呢間日本料理嘅sabu sabu吸引咗入去~
估唔到啲嘢食又整得唔錯喎!可以同巿區啲日本餐廳比美.我哋唔客氣喇!(右下角幅相攝自晴晴^^''')
食飽之後,繼續四圍行下啦!行到去呢個掛滿鎖頭同心心嘅圍欄,覺得好靚呀!so sweet~
嘩!大大串薯片!想食佢好耐喇!仲有唔同味道嘅調味粉畀你自助加,我最鍾意係辣粉,勁加狂加喪加~ XD
係時候去搵番啲甜品食下喇!平時響巿區食過好多次掛名「長洲芒果糯米滋」,入到嚟長洲,一定要試地道嘅!
晴晴一咬落去見到大大件芒果就開心到咁嘅樣,好搞笑!除咗芒果之外,我仲買咗兩件榴槤味獨享.正忠長洲糯米滋好似好味過巿區果啲,唔知係咪心理作用呢?XD
穿越長洲嘅大街小巷,四圍行下影下相,咁先似係旅遊加嘛!^^
長洲有不少店舖售賣handmade工藝品,手工精緻,整得好靚!齋睇唔買都已經好開心啦!
回程嘅時候遇著坐慢船,唔想吹風所以揀咗豪華位,令我回憶起中學時代同一大班同學入長洲玩,坐豪華位玩啤牌嘅時光.而家再入嚟已經係帶住小朋友,時間真係過得好快呀!好回味~
今次又凍又落雨,加上係平日,所以入長洲真係冇咩人.食咩都唔駛排隊,想食嘅就即買即食,爽到秘呀!仲畀我哋巧遇長洲體育館嘅兒童遊戲室添!雖然地方唔算大,但已經足夠避雨嘅時候畀晴晴玩樂喇!搶包山同滑浪風帆果part真係好有長洲特色.大家如果同小朋友入開長洲,記得要到兒童遊戲室玩玩.呢度簡直係小朋友入長洲嘅新蒲點呀!
精華片段:
兒童遊戲室@長洲體育館
地址:長洲醫院路三號
電話:2981 6285
開放時間:
早上7時50分至8時40分
早上8時50分至9時40分
早上9時50分至10時40分
早上10時50分至11時40分
早上11時50分至下午12時40分
下午1時50分至2時40分
下午2時50分至3時40分
下午3時50分至4時40分
下午4時50分至5時40分
下午5時50分至晚上6時40分
晚上6時50分至7時40分
晚上7時50分至8時40分
晚上8時50分至9時40分


text:
第五波疫情來勢洶洶,二三月果陣開始爆得最勁,當時啱啱係我先生要離開香港嘅時候,果陣公立醫院越來越多普通病房變身隔離病房,除咗每日上病房睇呢啲確診病人外,身邊越來越多家人朋友同事相繼中招,我又怕自己中招傳染屋企兩位小朋友.呢段日子,獨自面對很難捱.
幸好工人姐姐非常幫得手,每晚放工返屋企已經煮好飯,小朋友功課做好大半;星期六日我又可以帶小朋友到長老屋企玩,我就乘機抖抖.
後來疫情高峰逐漸過去,本來以為工作應該相對輕鬆,但發現病房轉介營養師簡直係海量! 好多中招後嘅老人家,狀態未能夠完全恢復過嚟,無胃口食,普遍體重都下跌5公斤甚至更多.營養師嘅角色係做營養支援,評估病人情況後,喺醫院有限嘅膳食選擇下,盡量額外安排有營養又合適嘅食物,例如粉麵,蒸水蛋,糖水,三文治,營養奶或果汁之類,協助病人盡快恢復狀態從而出院.
可惜有一部份老人家因為狀態太差,出現吞嚥困難或者長期拒絕進食,要插胃喉透過管飼餵食tube feeding去保持營養.另外有啲屋企人就選擇舒緩餵食comfort feeding.
幾年前喺報章專欄我都有寫過,「to feed or not to feed」,喺呢種情況下係好難取捨,要去到插胃喉tube feeding,好多屋企人都唔想,覺得老人家失去尊嚴;但有啲老人家狀態差,又真係可以幾個禮拜都拒絕進食,屋企人又會肉痛,怕老人家唔夠營養食唔飽.建議可以喺老人家精靈嘅時候,先詢問佢嘅意願,咁就到時知道可以點樣處理,合乎佢嘅心意,甚至設定「預設醫療指示」(advance directive),咁就連醫護人員都知道老人家意願.
近年冒起嘅舒緩餵食comfort feeding都係一個選擇,老人家可以繼續用口進食,由經訓練嘅醫護人員及家人去餵佢食.病房會轉介營養師,安排一啲老人家鍾意嘅嘢食例如糖水.又或者如果喺老人院飲開營養奶,我哋又可以安排返,目標希望老人家食得開心又keep到精神,營養足唔足夠就變得次要.有時病房甚至會叫屋企人帶啲老人家鍾意食嘅嘢,食返熟悉嘅味道.呢啲安排都令老人家活得更有尊嚴.
作者:註冊營養師糖果媽媽
文章及圖片授權:營養師糖果媽媽 ‧ 從香港到英國
其他文章:


text:
細細個睇小丸子果時,最令我印象深刻既就係櫻桃家既生常生活,因為往往同自己既屋企有好大出入,所以特別新鮮同埋好奇.由其是係小丸子同埋爺爺既生活點滴,我會諗自己可唔可以日日都見到阿爺?我又可唔可以同阿爺住?阿爺佢身體健唔健康,係唔係行得走得呢?究竟我要幾好彩先至有一個好似同小丸子關係咁好既爺爺呢?或者人大個左會認為阿爺咁樣對個孫係一種溺愛,但對於一個由細到大都感受唔到爺愛既人黎講,呢套卡通片為我既童年對阿爺既幻想,填補上一點點既色彩.小丸子呢套卡通片,帶比我對阿爺有幾個幻想.
第一,我希望阿爺會係一個識字又好文彩既人.係卡通片入面爺爺得閒冇事就會寫番幾句詩,初初睇會唔知佢係到做咩,但係小朋友對於中文既興趣往往就由身邊人所影響.我會諗如果我阿爺成日係我身邊作詩句比我睇,或者我已經受佢影響,成為一個中文系既學生.阿爺有文彩既,自然講野都會有道理,視野都會闊小小,更加唔存在唔識字就去投保皇黨既問題,至少起碼我大個左之後同阿爺都有共通話題,就算冇話題都唔使因為投邊個候選人而嘈交.曾幾何時我阿爺都係一個老師,成日教我老豆做人道理,就好似小丸子阿爺咁,可惜既係當我懂事之後,佢已經唔似卡通片一樣,可以行得走得,周圍去,同孫仔孫女遊山玩水,呢個都係我第二個都阿爺既幻想.
第二,我希望阿爺會係一個老左都身體健康既人.作為一個老人家,最希望當然係退休之後有番d精神寄託,可以行得走得唔使煩到屋企人.而我一直都好希望自己既爺爺係我細細個果時會陪我玩,陪我出街買野,或者當屋企人要番工唔得閒果時就同我出去遠d既地方旅行.仲好記得小丸子點樣成日叫阿爺買野比佢,阿爺又點樣滿足小丸子既要求,你可以話係溺愛,但適當既愛都係一種幸福.老人家老左難免會認唔到身邊既人,要自己一個人住係老人院入面,日日對住自己既院友,得過時過節可以出去玩下,正正因為佢地行動唔方便,令佢地同家人見面既機會都冇.好多既小朋友因為咁樣,而好難見到爺爺,更唔好話建立進一步關係.
第三,我希望阿爺會係一個全心全意錫自己孫仔既人.呢種錫唔一定係要溺愛,反而係一種心靈上既愛護.小丸子既阿爺事無大小都為小丸子操心,孫女想買件靚靚小小既衫去派對,唔想著姐姐既舊衫,阿爺就會立即買比小丸子.當小丸子有勞作要做,但係佢唔識點做既時候,爺爺就會挺身而出,為小丸子出謀獻策.因為我遲出世,現代既香港人又好小同阿爺住埋,所以當我懂事之後,見到佢地既機會真係少之有少,同佢地其實真係冇咩感情可言.同樣地,阿爺都好難話好似小丸子入面既爺爺咁全心全意去錫孫女,畢竟大家既距離都已經遠左.
但我地係唔係只識得苛求而唔知道尊重同埋孝順?係睇依套日本卡通片,見到小丸子點樣任性地對爺爺同埋阿爺點樣滿足孫女要求既同時,大家又知唔知日本係一個好敬重老人家既社會?我唔係要求大家對住班摧毀香港前途既老人家都要強顏歡笑,我只係想大家關心下身邊既老人家.雖然我做唔到一個被爺爺錫既孫仔,但希望自己可以比老人家感受下做小丸子爺爺,有朝一日比自己孫女錫既感覺.


text:
「問題」
近年香港真係有好多唔同嘅社會問題,而最近個幾單我真係無時間逐一去研究,逐一去討論.有一點可以肯定嘅就係香港不斷被蠶食!不論你站係政治嘅左邊定係右邊,又或者你話自己係政治中立都好,香港整體嘅質素不論係邊個層面都不斷下降.你以為自己好安全?唔好意思我諗你真係要諗多次!因為其實係你唔察覺嘅時候已經開始將你慢慢咁蠶食緊.
「蠶食」
好多人會以為我哋係俾政府嘅決策蠶食,而絕大部分嘅時候無可否認佢哋一定係蠶食緊香港社會.只不過我哋又有無諗過係自己蠶食緊自己呢?當然有一啲事同物我哋作為香港人一定去捍衛,不過好多時都係我哋香港人自己攞嚟.繼續咁樣爭拗,到最後就係漁人得利,到時真係埋怨都無用.人絕大部分都係自私,而每當自己嘅利益受到威脅嘅時候先至會走出嚟,但係一切已經太遲了!
「香港」
當然有啲人認為做一啲細微細眼嘅嘢就會冇人知,當然尤其係政府嗰啲所謂嘅政策同諮詢.佢哋嘅小動作真係多到數都數唔晒!有啲人以為依家係幫咗佢哋,但係實質上係利用佢哋.嚟刻以為自己係最大受益者,但係隔幾年之後就淪為受害者.怪就怪你自己當時太過天真,當自己要承擔後果嘅時候就破口大罵.咁仲唔係自己蠶食緊自己?所以香港慢慢就再無自己嘅文化,價值,傳統,等等嘅核心價值.咁唔係好可悲咩?


text:
我放呢件事上黎係因為希望唔好再有人俾呢個賤人呃,但我相信呢度一定有不少受害者.呢個人叫Tony Chan, 全名陳達豪 (Chan Tat Ho),住深水埗,打扮潮童,平時好中意上網識妹妹仔之後帶返屋企,相中我打左格仔既係佢個女朋友.
我認識左佢起碼有八年,以前細個係外國讀書個時識.平時見佢身光頸靚,好中意扮有錢,件件衫對對鞋都過幾千,冇諗過原來佢D錢係靠呃返黎.佢一直都係做sales賣衫,之前係尖沙咀 Armxni Exchange做sales, 而家轉左工所以我搵佢唔到.
話說係一個月前 10月28日,我託佢幫我買個袋$8800,因為佢有折,但我有同佢講如果太麻煩就唔洗,但佢自己話幫我買,因為佢都有野要買.過數之後,我叫佢個袋到左就話我知 (佢話大約需要2星期),我就佢去邊度pick up個袋都OK.我11月22問佢,佢話個袋到左,我問佢點pick up,佢初頭有覆一兩句,之後冇左影,呢一個月whatsapp一直已讀不回,打電話又唔聽,搵極佢都搵唔到.
佢delete我 Facebook 同ig,block我whatsapp同wechat, 唔比我搵到佢同埋佢好似驚有人起佢底.佢到而家個袋又冇俾我,錢佢就照收,呢啲人為左錢可以賤到咁.因為呢件事我搵左佢而家個女朋友,以前女朋友,同埋識佢啲人打聽佢下落,原來呢條友係慣犯!!!!
成日幫人買野收左錢就失蹤,又經常借錢唔還. 因為個數唔大 個個都忍氣吞聲算數冇爆佢大獲.但我決定要放上黎,因為專搵朋友呃既人太可惡!!!!!!!!!! 我地D血汗錢唔係比咁樣俾人呃嫁! 寧願做善事都唔好益呢啲賤人!
前一頁
後一頁


text:
今個中秋仍然悶熱.唔知係咪實行咗屋村扣分制,望出街都唔見到處火光喇.我都幾年冇落街燒蠟燭(都成廿歲人囉!),中秋節嘅氣氛一年年下降.
不過,相信呢個並唔單止係我個人嘅轉變.感覺上,好多小朋友都對落街點蠟燭冇咁熱衷,可能大家都搵到一D更好玩嘅嘢去過中秋喇卦.不過都啱嘅.唔同年代,生活方式係有轉變.
以前,未到中秋節,大家都已經人人一個塑膠燈籠(仲記得當時我有個幪面超人燈籠,同我差唔多高),而且仲會買定十盒左右嘅蠟燭.我仲記得嗰時返下晝班,所以就算第日要返學,當晚都可以玩到1am先走.
講到煲蠟,咁我當然冇煲過啦.唔係扮乖,因為煲蠟都唔係乜壞事,只係一向份人保守,玩嘢細細地就夠,從來唔敢玩大鑊嘢.(如果煲蠟煲得大,真係大鑊㗎.燒親自己燒親人都唔好啦!好傷㗎.)
不過以前中秋,我就興玩殘忍嘢--燒蝸牛.通常D人會鍾意燒蟻,但我覺得太殘忍,一隻蟻好地地又細隻.但可能因為我好驚同好憎蝸牛,所以嗰時燒得幾過癮.
除此之外就燒下紙盒,燒下西柚皮(哈哈,不過西柚皮其實係燒唔著嘅).
再講下月餅,相信大家都鍾意食月餅,近來仲有好多新口味,但我就真係從來都唔食月餅.其實冇話乜怕肥,唔健康嘅,只係我一向都唔鍾意食中式肥膩糕點(所以乜嘢年糕,蘿蔔糕我通通唔食㗎,甚至連糉都唔食… 哈哈).所以D人成日同我講乜冰皮呀,白蓮蓉呀.我通通都唔係好明口感,味道有乜分別…
今個中秋節,我只係喺屋企過,但係就好輕鬆.呢兩日我將所有重讀嘅壓力拋開,呢一年要面對嘅考試壓力都唔理住.或者我係逃避啩,趁住節日氣氛而逃避生活.
不過算啦.半年時間係短,但唔易過㗎.要跑長跑,都唔可以一直開衡turbo嘅.


text:
調景嶺站
調景嶺站(粵拼:tiu4 ging2 leng5 zaam6;英文:Tiu King Leng Station)係港鐵觀塘綫同將軍澳綫嘅一個地底車站,係觀塘綫嘅上行尾站,位於新界西貢區調景嶺翠嶺路旁邊,於2002年8月18號啟用,係觀塘綫唯一一個位於新界區嘅車站.
調景嶺站係座落喺維景灣畔同彩明苑側邊.佢嘅主入口響翠嶺路.呢個站出面有個交通交匯處,可以接駁其它公共交通工具到另外一啲地方.
車站結構改
車站樓層改
調景嶺站有3層,1層大堂同2層月台.大堂位於地面,車站外設有公共運輸交匯處,而月台位於地底,一共有4個月台,起好嗰時已經有月台幕門.
L1層係觀塘綫東面起點站,將軍澳綫乘客可以轉往黃埔嘅觀塘綫列車;L2層則係觀塘綫東面終點站,觀塘綫乘客可以轉往寶琳或康城嘅將軍澳綫列車.
另外,本站設有渡綫,可以畀列車調度又或者畀列車來回觀塘綫同將軍澳綫之間,當有車務調動嗰時,列車可以喺本站進行同方向調度.
車站大堂改
車站商店及自助服務改
出入口改
地面改
- A1 - 公共運輸交匯處
- A2 - 翠嶺路
- B - 都會駅
- 都會駅,香海正覺蓮社佛教正覺中學,優才(楊殷有娣)書院,將軍澳香島中學,健明邨,勤學里,匯知中學,天主教聖安德肋小學
- 設有失明人士引導徑往返地面
- 都會駅,香海正覺蓮社佛教正覺中學,優才(楊殷有娣)書院,將軍澳香島中學,健明邨,勤學里,匯知中學,天主教聖安德肋小學
鄰接車站改
接駁交通改
- 九巴:
- 新世界第一巴士:
- 城巴:
- 過海隧道巴士:
- 新界專線小巴:
- 108A - 調景嶺站 ↔ 坑口(北)
- 110 - 調景嶺站 ↺ 九龍醫院
- 市區的士站
現況改
調景嶺站啟用初期,由於四周只有彩明苑同維景灣畔兩個屋苑,因此車站出入閘人流一直比較少.但由於呢個站係觀塘綫同將軍澳綫嘅轉車站,因此,大部份利用呢個站嘅人流都係轉車嘅乘客,當時成為前香港地鐵系統中出入閘人流較少車站之一.直至鄰近屋苑(如都會駅)同埋學校落成後,車站人流開始上升,並帶動車站商店嘅生意.
另外,由於本站設有調景嶺渡綫,當本站有列車故障或者有將軍澳綫嘅列車臨時需要用本站做總站時,車站月台會出現大量人流.另外,每日亦有港鐵列車用位於本站嘅渡綫進行同方向嘅車務調動,康城站穿梭列車亦會用渡綫調頭.
車站歷史改
車站出口改
喺調景嶺站車站大堂嘅客務中心對出一早已經預留B出口,可以連接都會駅,城中駅同埋調景嶺站公共運輸交匯處,由於調景嶺站啟用時上蓋物業項目尚未落成,所以出口延至2006年11月27日先至啟用.
將軍澳綫新行車模式改
為配合康城站喺2009年7月26號啟用,將軍澳綫喺7月19號開始實施新行車模式.繁忙時間(平日上下晝,星期六上晝)列車以四班做一組,每隔2分30秒一班,頭三班列車將來往寶琳站,第四班就來往康城站.四班列車聯合服務將軍澳站至北角站一段路線,實際上係加密咗班次,但係去寶琳站同坑口站嘅列車就減少,等車時間亦會長咗.
而星期一至六非繁忙時段,星期日同埋公眾假期,前往康城站嘅列車,都唔會由北角站開出,改為每12分鐘由呢個開出,叫做「康城站穿梭列車」.由北角站出發去康城站嘅乘客要先搭去呢個站或者將軍澳站,再轉穿梭列車.而嗰段時間由北角站開往寶琳站嘅班次則維持不變.為咗畀乘客熟習有關安排,港鐵已經喺2009年7月19號開始派出「康城站穿梭列車」,但呢啲列車喺康城站正式啟用前曾經唔喺將軍澳站同康城站之間載客.


text:
Hello多謝你嘅提問~其實陰莖硬度問題都受好多因素影響,為咗更了解你嘅情況都想問吓:
- 見到你提到自己都有一段時間冇自慰,咁想問吓性行為方面呢?或者有冇睇AV嘅習慣?
- 見你提到自己而家冇晨勃嘅情況,想了解下以往晨勃嘅頻率大概嘅情況喺點樣?
- 硬度不足嘅情況維持咗幾耐?
其實陰莖嘅硬度會受唔同心理同生理因素影響:會因為心理壓力太大,令到陰莖無法達致足夠開始到性行為,或者喺一定時間中維持足夠嘅硬度.又或者因為生理原因而導致硬度不足嘅情況.自慰習慣都喺其中一個影響因素之一,例如只依靠某一個刺激來源,習慣咗刺激某一個位置,習慣某個程度嘅敏感度,同埋自慰嘅頻率同時間,都會影響陰莖硬度.
另外,男性並唔喺每日都有晨勃為之正常,現階段建議可以檢視現時嘅生活模式先,例如睡眠習慣,壓力來源,自慰嘅習慣等等.如果呢幾方面,近來都有冇轉變既話,而呢個問題又真喺令你感到十分之擔憂嘅話,建議可以去睇睇家庭醫生,或去睇泌尿外科嘅醫生做番個檢查,了解身體出現咩狀況
至於點樣可以令陰莖硬度提升,建議做「斷續刺激」嘅訓練,即喺當想射精嘅時候就暫停刺激,俾啲時間自己冷靜,當想射精嘅感覺消退/減弱嘅時候,再繼續刺激.如此類推重複幾次,然後先射精,但記得唔好強迫自己長期完全唔射精.呢個訓練主要適用於自慰嘅時候,另外都有一啲訓練係主要針對性行為嘅時候,例如凱格爾運動:喺一種斷收縮骨盤底肌嘅運動嚟嘅.首先要搵到骨盤底肌係邊度先,你可以試下去小便嘅時候嘗試中斷尿流,中斷時用力嘅位置就係骨盤底肌啦.然後就可以試下每日練習.一開始可以嘗試收縮嗰組肌肉5秒,然後放鬆5秒,咁樣為之一組,重複呢組動作10次.然後當身體適應咗,可以再加長加多鍛煉嘅時間同次數.


text:
收租佬的煩惱
作為一個收租佬,當然好處係可以收租達致財務自由,但條路都並非完全平坦的,而且有時亦可以令你好忟憎,所以係我成日叫人買樓的時候,大家都可以攞呢個文章黎作為參考. 講得出煩惱呢個字,如果你要做一個成功的收租佬,一個最大的條件除左要有本錢之外,就係要抵得住"煩".煩呢件事係會由你決定再買一層收租樓時不停增加,特別我希望大家要從多於一層,甚至十層又或一百層樓的時候去諗. 先講今日的大氣候,香港的銀行其實相當嚴謹,老實講做過mortgage的你都知呢家問野係問到篤,而如果你只有一兩三層,其實好多時都有得走位.但你有四五六七八....一千層時,老實講好多野都楂正黎做,而且計你負擔能力時,要問你攞九千幾样證明,而且你又要由頭到尾present你個portfolio一次,唔係跟你個mortgage果條友都真係唔知點幫你寫,做mortgage果段時間你隨時要走唔同的銀行,又要print野scan野,接电話,諗計仔,只求為批出一個mortgage,仲要怕唔批要老撻,相信有過類似經驗的你會明白,而每次多做一次就更加令你煩到JJ都甩. 當然到你收樓之后,好的就直接可以租,唔好的就要搵你的團隊去執.隊長做開做熟都好,始終你多一個project就多D野搞,得閒叫你去地盤check下進度,去揀下料咁,你話係你樓上樓下都算,但好似隊長咁買走周圍都係,有時真係香港一日遊的,呢D時間亦無辦法,局住投資入去. 講放租,搵租客係香港雖然唔難,但要放租又係另一煩事.首先你又要去各大agent放盤/匙,然后又會有各大Agent得閒打下比你你又要陪下佢地吹水,你唔放匙就仲煩,好話唔好聽今日約你一個睇樓,聽朝又約一台,聽晚又約一台客,你果幾日就真係比晒間屋,仲要唔一定三幾個客就租得出,又係果句你得一間就好地地,你試下有十間你就知死,時間成本相當高,有時有D錢真係唔慳得. 比你租到出去,唔好以為就了事,因為D租客一入去實有野煩下你,比如水电媒轉名,又或者你間屋的电器點用打黎問下你,講就好似兩三句,但做一做呢堆野又下下花你半個鐘都有,唔信你試下打晒去水務署再打去电力公司再打去媒氣公司,按hotline d制聽音樂都有排你受.好啦,呢D搞完都算,之后隔幾日一間個租客又話你唔知邊度漏水,冷氣唔夠凍,熱水爐唔夠熱咁,呢D野周時有,所以隊長一般買完樓都大換所有唔太新的电器,


text:
街又冇得出,旅行又冇得去,但係又想體驗下計劃行程,坐火車環遊世界,都仲可以約埋一班朋友一齊玩一款經典Board Game: Ticket To Ride 鐵道任務.呢個遊戲總尾係要鬥高分,過程入面除咗要睇你好唔好彩,仲要睇吓你嘅速度同策略安排,最重要係其他玩家嘅動作有機會一步就打亂晒你所有計劃!
目錄
Ticket to Ride 鐵道任務-基本資料
呢盒咁經典嘅Board Game (桌遊) 2004年已經推出,至今推出過好多唔同嘅版本,除咗最原始嘅美國地圖版,先後仲出過歐洲地圖版,印度地圖版,日本擴充包,倫敦擴充包,非洲擴充包等等,由最開始交通方法只有火車道具,到後期有啲版本加入船,的士等等嘅文通工具.遊戲適合2-5名8歲以上嘅玩家遊玩,遊戲時間大概係30-60+分鐘.
Ticket to Ride 鐵道任務-基本玩法
5名玩家輪流行動,透過抽取火車卡牌,擺放火車車卡,抽取路線任務卡牌 3個動作,目標係喺遊戲版圖入面完成唔同嘅任務路線,乘坐最多最遠嘅火車路線,獲得最高嘅分數,從而贏出呢個遊戲.
Ticket to Ride 鐵道任務-道具介紹
遊戲版圖
由於今次同大家分享嘅係基本版-美國地圖,所以可以睇到版圖內係一個美國嘅地圖,每個城市都會有一個圓點表示,旁邊會寫住城市名稱,城市圓點同城市圓點之間會有用咗唔同顏色嘅長方形格仔連住,啲格仔代表住兩個城市之間嘅火車路線長度,以及需要用咩色嘅火車卡牌去霸路.
而版圖外圍就係由1到100嘅分數,所有玩家都由0分開始,透過每一次放火車車卡,路線任務卡牌去獲得分數,到遊戲完結嘅時候,擁有最長連續火車路線嘅玩家仲可以拎多10分Bonus.
火車卡牌
火車卡牌總共有9款,分別係粉紅,白,藍,黃,橙,黑,紅,綠同百搭,除咗百搭卡係有14張之外,其他色嘅火車卡都係12張.用法係如果城市同城市之間有一段4格嘅黃色火車路,咁就需要手上有4張黃色火車卡牌 (可用百搭色去取代)先可以霸段嗰段路.另外,部份路線係灰色組成,代表玩家可以用一款顏色嘅火車卡牌去霸路,但係唔可以混用幾款顏色,只可以1種顏色+百搭色.
路線任務卡牌
每張路線任務卡牌都會顯示兩個城市名,位置,分數,只要玩家可以將卡上面寫嘅城市用自己嘅火車車卡連接住,就代表完成嗰張卡嘅任務,就可以獲得卡牌上嘅分數.長度越長,難度就越高,但係分數就越高,所以玩家揀選Keep邊張都要好好考慮下完唔完成到.
遊戲結束計分嘅時候,每名玩家手上如果有未完成嘅任務,就需要按卡上分數扣分.
最長連續火車路線Bonus分數卡牌
遊戲結束嘅時候,擁有最長,連續唔斷,唔計分叉路嘅火車路線,咁嗰名玩家就會額外多10分.
火車車卡
每名玩家擁有45個自己顏色嘅火車車卡,每次要喺遊戲版圖度霸住條路,就需要交出足夠數量嘅火車卡牌,之後就放自己嘅火車車卡去嗰一段路度.
玩家指示物
每名玩家都有1粒玩家指示物,用嚟放喺版圖外圍數字上面計分數用.
Ticket to Ride 鐵道任務-基本設定
將遊戲版圖放喺枱中間,每名玩家分配一種顏色嘅玩家指示物&火車車卡,再將玩家指示物放喺計分圈1分出面;
將火車卡牌洗勻,再每名玩家派發4張,淨番嘅火車卡牌就反轉放到遊戲版圖隔離,再將最面嘅5張卡牌翻開放喺遊戲版圖隔離;
將最長連續火車路線Bonus分數卡牌都放埋喺遊戲版圖隔離;
將路線任務卡牌洗勻,每名玩家派發3張,跟住每名玩家可以考慮保留邊幾張,最少要Keep 2張,亦可以Keep晒.淨番唔要嘅卡就放番去卡堆底.然後將路線任務卡牌堆放喺遊戲版圖隔離.玩家手上嘅任務卡需要一直保密,至直最後計算分數先公開.
Ticket to Ride 鐵道任務-進行方式及基本規則
每個回合,每名玩家必須喺以下3個動作中做一個,完成後就輪到下位玩家做,至直所有人都完成一個動作,就可以繼續下一回合:
- 拎火車卡牌:玩家每次可以最多拎2張火車卡牌,佢可以揀喺翻開嘅5張火車卡牌中拎走2張,或者喺卡堆中拎都得,當每次喺翻開咗嘅卡度被拎走1張,就需要立即補一張去空位度.注意:如果喺翻開咗嘅卡度拎走一張百搭色之後,就唔可以拎第2張卡.但如果係喺卡堆度抽中百搭色,都仲可以拎埋第2張卡.
- 霸火車路:玩家可以利用足夠嘅火車卡牌去霸兩個城市之間嘅路,當中要滿足到嗰條路嘅顏色同數量要求,跟住就可以擺自己顏色嘅火車車卡上條路度,代表你已經霸咗.然後就需要根據所擺嘅火車車卡數量去行分數,分數可以睇番遊戲版圖,或者呢度:1卡=1分;2卡=2分;3卡=4分;4卡=7分;5卡=10分;6卡=15分.
- 抽任務卡:玩家可以揀去抽任務卡,每次可以拎最卡堆頂嘅頭3張,最少要保留1張,最多可以保留晒3張,揀淨唔要嘅就放番入卡堆底.
當有玩家喺佢嘅回合到用淨0/1/2個火車車卡就會觸發End Game,所有玩家,包括觸發End Game嘅玩家都可以行埋最終回合,然後就可以計算分數.
Ticket to Ride 鐵道任務-計算分數
計分數相當簡單,由於遊戲進行期間每次霸路都會行咗一定嘅分數,(冇信心嘅可以再計過),跟住就可以睇自己有冇完成到路線任務,有完成到嘅就加分,冇完成到嘅就要扣分,而擁有最長連續火車路線嘅玩家(s)就再加10分.最高分嘅玩家就會贏;如果咁啱有幾個玩家同分,就根據佢哋完成到嘅任務數量多寡而定輸贏;如果又出現同分,咁就睇吓邊位玩家拎到最長連續火車路線Bonus分數卡牌.
總結
Ticket to Ride 鐵道任務 上手冇咩難度,好啱幾個朋友一齊玩,當你見到有個人玩玩吓,表情越嚟越差,仲會眼超超咁𥄫住你,好可能你霸咗佢條路,或者好驚你突然霸咗佢唯一條出路,呢啲唔出聲都覺得激氣嘅過程真係好好笑.仲有啲朋友拎到成手都係任務卡,以為佢最後好多都完成唔到,點知竟然全部都係啲低分數,但係又真係畀佢行得到嘅任務都真係好激氣㗎!
如果睇完有興趣買可以透過大兄台嘅連結到Amazon (US)買:https://amzn.to/3GnHObD (過程中我哋可以獲得些微報酬支持網站營運,而你並唔需要畀額外金錢)
其他Board Game 推介:7 Wonders 七大奇蹟 Exploding Kittens 爆炸貓


text:
甘肅省高中畢業證圖片
甘肅省高中畢業證組圖
陜西省高中畢業證樣本
1995年甘肅省普通高中畢業證
甘肅省隴南市高中畢業證
2008年甘肅省高中畢業證圖片
甘肅省天水市甘谷縣高中畢業證
蘭州市第一中學,蘭州市第七中學,蘭州市第八中學,蘭州市第二中學,蘭州市第五中學,蘭州市第二十七中學,蘭州市第三十三中學,蘭州市外國語高級中學,蘭州市第五十一中學,蘭州市第四中學,蘭州市第三十四中學,蘭州西北中學,蘭州市第六中學,蘭化一中蘭化三中蘭煉一中蘭煉二中蘭州市第二十八中學,西北師范大學附屬中學,蘭州市第十八中學,蘭州市第七十一中學,永登縣第一中學,永登縣第二中學,永登縣西鐵中學,皋蘭縣第一中學,皋蘭縣第二中學,榆中縣第一中學,榆中縣恩玲高級中學,蘭63600部隊東風中學,蘭州市第三中學,蘭州市第十中學,蘭州市第十一中學,蘭州市第十四中學,蘭州民族中學,蘭州市外國語學校,蘭州市第五十二中學,蘭州市第五十六中學,蘭州市第三十六中學,蘭州市第九中學,蘭州市第十二中學,蘭州市第二十二中學,蘭州市第三十一中學,蘭州市第二十一中學,蘭州市第八十三中學,蘭州市第八十一中學,蘭州市第五十五中學,蘭州市第六十六中學,蘭州市第二十中學,蘭州市第四十四中學,蘭州市第四十九中學,蘭州市第五十七中學,蘭州市第六十五中學,蘭州市第二十四中學,永登縣第六中學,永登縣第五中學,永登縣第三中學,永登縣第四中學,榆中縣第二中學,榆中縣第四中學,榆中縣第五中學,榆中縣第七中學.
嘉峪關市高中畢業證樣本及學校名單:
嘉峪關市第一中學,酒鋼三中嘉峪關市第二中學.
金昌市高中畢業證樣本及學校名單:
金昌市第一中學,金川公司總校第一高級中學,金昌市第二中學,永昌縣第一中學,永昌縣第四中學,八冶一中永昌縣第三中學.
白銀市高中畢業證樣本及學校名單:
白銀市第一中學,白銀市第二中學,白銀市實驗中學,白銀市第八中學,白銀市第十中學,白銀市平川中學,白銀市平川中恒學校,白銀市第九中學,靖遠縣第一中學,靖遠縣第二中學,靖遠縣第三中學,會寧縣第一中學,會寧縣第二中學,會寧縣第三中學,會寧縣第四中學,會寧縣第五中學,景泰縣第一中學,景泰縣第二中學,白銀市銀光中學,白銀市第五中學,靖遠縣第四中學,靖遠縣北灣中學,景泰縣京華高級中學.
天水市高中畢業證樣本及學校名單:
天水市第一中學,天水市第三中學,天水市第四中學,天水市第五中學,天水市第二中學,天水市第八中學,天水市第九中學,清水縣第一中學,清水縣第六中學,秦安縣第一中學,秦安縣第二中學,秦安縣第三中學,秦安縣第五中學,秦安縣魏店中學,甘谷縣第一中學,甘谷縣第二中學,甘谷縣第三中學,甘谷縣第四中學,甘谷縣第六中學,武山縣第一中學,武山縣第二中學,武山縣第三中學,張家川縣第一中學,張家川縣第二中學,天水市第六中學,天水長城中學,天水中學,天水市秦州區太京中學,天水市啟升中學,天水市第十中學,天水市梅蘭中學,秦安縣第四中學,秦安縣郭加中學,秦安縣西川中學,天水市秦安民生高級中學,甘谷縣第五中學,甘谷縣像山中學,武山縣馬力中學,張家川縣第三高級中學.
武威市高中畢業證樣本及學校名單:
武威市第一中學,武威市第二中學,武威市第三中學,武威市第六中學,武威第七中學,武威第十八中學,武威鐵路中學,民勤縣第一中學,民勤縣第四中學,古浪縣第一中學,古浪縣第三中學,天??h第一中學,武威市第八中學,武威市第十五中學,武威市第十一中學,武威市第五中學,河西成功學校,民勤縣第三中學,天??h第三中學,天??h民族中學,酒泉市玉門高級中學,酒泉中學,酒泉市第一中學,酒泉市肅州中學,玉門油田外國語高級中學,敦煌中學,敦煌市第三中學,金塔縣中學,瓜州縣第一中學,酒泉育英中學,肅北中學,阿克塞哈薩克族自治縣中學,玉門市第一中學.
張掖市高中畢業證樣本及學校名單:
張掖中學,張掖市第二中學,張掖市實驗中學,民樂縣第一中學,臨澤縣第一中學,高臺縣第一中學,山丹縣第一中學,張掖市第三中學,張掖市第五中學,肅南一中.
慶陽市高中畢業證樣本及學校名單:
慶陽市第一中學,慶陽市第二中學,慶城縣隴東中學,環縣第一中學,環縣第二中學,環縣第四中學,華池縣第一中學,合水縣第一中學,正寧縣第一中學,正寧縣第三中學,寧縣第一中學,寧縣第二中學,寧縣第四中學,鎮原中學,鎮原縣平泉中學,鎮原縣屯字中學,鎮原縣孟壩中學,鎮原縣開邊中學,鎮原縣三岔中學,慶陽市第三中學,慶陽市第四中學,慶陽市西峰區肖金中學,慶陽市西峰育才中學,隴東學院附屬中學,慶城縣驛馬中學,寧縣第三中學,寧縣第五中學,寧縣九龍高中寧縣早勝晨光高級中學.
平涼市高中畢業證樣本及學校名單:
平涼市第一中學,平涼市第二中學,涇川縣第一中學,涇川縣高平中學,靈臺縣第一中學,靈臺縣第三中學,崇信縣第一中學,華亭縣第一中學,莊浪縣第一中學,莊浪縣第二中學,莊浪縣朱店中學,莊浪縣紫荊中學,靜寧縣第一中學,靜寧縣第二中學,靜寧縣威戎中學,靜寧縣成紀中學,靜寧縣甘溝中學,靜寧縣界石鋪中學,靜寧縣仁大中學,平涼市第三中學,平涼市第五中學,平涼市第七中學,平涼英才高級中學,涇川縣玉都中學,涇川縣荔堡中學,涇川縣隴川中學,靈臺縣第二中學,華亭縣第二中學,莊浪縣陽川中學,莊浪縣通化中學,靜寧華源中學.
定西市高中畢業證樣本及學校名單:
定西市第一中學,定西市安定區東方紅中學,通渭縣第一中學,通渭縣第二中學,隴西縣第一中學,隴西縣第二中學,隴西縣文峰中學,隴西縣通安中學,渭源縣第一中學,渭源縣第二中學,臨洮中學,臨洮縣第二中學,漳縣第一中學,岷縣第一中學,定西市安定區中華路中學,定西市安定區內官營中學,定西市安定區寧遠中學,定西市安定區巉口中學,定西市安定五豐綜合中學,定西市博源中學,定西市安定區香泉民族中學,通渭縣馬營中學,通渭縣雞川中學,通渭縣榜羅中學,通渭縣義崗中學,通渭縣李店中學,隴西縣首陽中學,渭源縣蓮峰中學,渭源縣北寨中學,臨洮縣第三中學,臨洮縣第四中學,漳縣第二中學,岷縣第二中學,岷縣第四中學.
隴南市高中畢業證樣本及學校名單:
隴南市第一中學,隴南市武都第二中學,宕昌縣第一中學,成縣第一中學,康縣第一中學,文縣第一中學,西和縣第一中學,西和縣第二中學,禮縣第一中學,禮縣第二中學,禮縣實驗中學,兩當縣第一中學,徽縣第一中學,文縣第三中學,隴南市武都區兩水中學,隴南市武都區八一中學,隴南市武都區揚名中學,白龍江林業管理局中學,隴南市武都區洛塘中學,成縣第二中學,成縣第三中學,文縣第二中學,宕昌縣哈達鋪中學,宕昌縣沙灣中學,康縣第二中學,西和縣第三中學,西和縣第四中學,禮縣第三中學,徽縣第三中學.
臨夏回族自治州高中畢業證樣本及學校名單:
臨夏中學,臨夏回民中學,臨夏縣土橋中學,永靖中學,永靖縣水鄉中學,和政縣第一中學,積石山縣吹麻灘中學,積石山縣積石中學,臨夏河州中學,臨夏縣中學,康樂縣第一中學,永靖縣第九中學,廣河中學,廣河縣回民第二中學,東鄉縣民族中學,東鄉縣第三中學,東鄉縣第二中學.
甘南藏族自治州高中畢業證樣本及學校名單:
合作第一中學,合作藏族中學,舟曲縣第一中學,臨潭縣第二中學,臨潭縣第一中學,卓尼縣藏族中學,卓尼縣第一中學,迭部縣高級中學,瑪曲縣藏族中學,碌曲縣藏族中學,夏河中學,夏河縣藏族中學.
甘肅省高中畢業證樣本圖片說明:
1,圖片大?.?78KB
2,圖片尺寸:600PX*400PX
3,圖片格式:PNG高清
4,圖片備注:所有圖片來源于網絡,如有圖片侵權,請直接聯系網站管理員及時相關刪除對應圖片內容信息,謝謝合作!
其他省份高中畢業證樣本
河北省高中畢業證,山西省高中畢業證,吉林省高中畢業證,遼寧省高中畢業證,黑龍江省高中畢業證,陜西省高中畢業證,青海省高中畢業證,山東省高中畢業證,福建省高中畢業證,浙江省高中畢業證,河南省高中畢業證,湖北省高中畢業證,湖南省高中畢業證,江蘇省高中畢業證,安徽省高中畢業證,廣東省高中畢業證,海南省高中畢業證,貴州省高中畢業證,云南省高中畢業證,天津市高中畢業證,北京市高中畢業證,上海市高中畢業證,重慶市高中畢業證,新疆高中畢業證,內蒙古高中畢業證
標簽:


text:
(葉浩文專欄)理財第一法則,齋儲錢係幫唔到你脫貧,咁可以點?
- 15 Oct 2020
最近睇咗個報導,講有關香港後生仔嘅儲錢習慣同埋投資心態.大部分嘅受訪後生仔都話自己係月光族,最主要原因,係因為賺嘅錢唔多,覺得買唔到樓,對未來又冇咩想像,不如及時行樂,玩咗佢食咗佢咪仲好.
又有另一批後生仔,佢地都有儲蓄嘅習慣,但大多數都係所謂嘅Target Saving族,即係用旅行,買車,結婚等等為儲錢終極目標.但結果,好多時都會當儲到一筆錢之後,做到,買到想要嘅嘢之後,好快又會一筆清袋.而講到投資,大部分受訪後生仔更覺得,錢都唔夠洗,仲點樣去投資?
首先,我認為單純Target Saving唔係儲蓄嘅最好方法,特別係啱啱出嚟做嘢嘅後生仔.可以嘗試用八二或七三比例,用較大比例嘅儲錢去達成自己嘅願望或者諗法,而較小比例就用嚟錢搵錢. 點解要咁做?就係理財第一個重要法則:「任何時候都唔可以令自己冇曬錢!」因為冇本金,即使遇到幾好嘅投資機會,即使有一日樓價大跌一半,其實都係唔關你事.
你可能會話,我搵錢唔多,得咁少錢嚟投資又有乜嘢意思,卜中場波膽感覺仲high.但好多嘢都係比較出黎,本金一千變兩千蚊,你冇乜感覺;但如果十萬變二十萬,我諗你就會覺得好唔同.所以我哋應該趁後生,盡快將我哋少少嘅本金,好似滾雪球一樣,喺可控風險之下盡快將佢滾大.可以試下攞部計數機呢撳下,一項投資,每年畀你賺5%,十年你嘅投資升咗幾多呢?1.05x1.05乘10次,係62.8%!所以睇嚟好微不足道嘅回報,一啲你覺得冇乜感覺嘅投資,都會變成一個可觀嘅回報.
如果可以Back to the Future,係我啱啱畢業嘅時候有人俾呢篇文章我睇,我諗我會更早可以做到財務自由.人越大責任越大,你可能會結婚生仔,甚至有年老嘅父母要養,呢個時候你可能更難去儲蓄.最容易儲錢嘅時候反而係後生嘅時候,因為你需要負責嘅嘢唔多,搵到嘅薪金可以比自己去吃和歡樂,咁不如係呢一部分度攞少少出黎做儲蓄,等未來嘅自己冇咁辛苦咪更好.
其實好多人都覺得香港人死做爛做,壽命仲越黎越長,到退休年齡都冇得退休,咁點解唔早少少用正確嘅投資理念,等自己可以儘快財務自由,早日係自己理想嘅地方做自己鐘意做嘅事呢?即使係長命百歲,都要有足夠嘅資產先可以活得自在.其實講咁多你有冇留意到,時間就係投資最重要嘅元素,越係後生,你就越有本錢去開始.


text:
摘要
雖則各行有各行嘅需求,
但有啲規則真係努力參透極都睇唔透,
究竟係少年我太年輕,
玩唔透辦公室啲規則,
定公司真係有病?
究竟係憨居規則使行業變得憨居,定行業憨居先有呢堆規矩?
最近有網民分享各種公司痴線規則,年輕嘅我睇完都深有同感,實在不片不快.於是整理以下7點莫名奇妙office規則,究竟係我太後生太天真,定大家都頂唔順呢堆規則?
老實講,都無expect過公司會有咩改變,但如果你咁啱睇到呢篇文,咁啱係嗰管理層,咁啱平時用開呢堆憨居規矩,希望你用幾分鐘睇下究竟班員工不滿啲咩啦.
規矩係死的,人係活的.規矩係管理手段,唔係用嚟管死人,令員工無晒活力,而係要適合員工,可以自在而有方向地工作.
8號波繼續WFH
呢種模式係疫情帶蛟嚟嘅新改革,少年我都唔知係咪應該讚公司適應力快,咁快就識靈活運用WFH呢種新模式.今日掛8號波,公司精明啦,直接開口鼓勵大家屋企繼續加油.真係WFH開,覺得大家夠熟練,直接開波做嘢咪得.但問題係,疫情前,打8號波唔返工係公道.開始WFH之後,啲公司食髓知味,明明已經正常復工,到放假又繼續用返WFH呢套,你唔上水好似係你失職.不過,公司角度一定覺得咁先符合成本效益,既然大家WFH係順利,何樂而不為.老實講,可唔可以俾啲彈性,唔好追魂call咁,真係好痛苦.天氣差,工作狀態都差,okay?
討厭指數:✩✩✩✩✩
要報備每日每個時段的工作內容
有網友就分享話用上午下午做報備單位已經係小兒科.有啲行業因為要報bil所以要求更加細緻,要用6分鐘(0.1hr)做單位,夠唔夠恐怖?仲要係每半個月填一次紙本表格,有啲公司就會以週計或者月計.月計的話,老實講,隔咁耐其實記唔到咁仔細,但每個禮拜都要填一次又好煩,所以其實點解唔可以轉用app 紀錄,咁咪方便大家?唔會你又質疑我係咪記錯,我又嫌你咁多表要填.最浮誇的公司更加要求員工去廁所都要報備時間,呢啲真係唔知為咩.
討厭指數:✩✩✩✩
每星期交交工作報告
網民分享呢類多數常見於中資公司,啲大老闆特別鍾意講經講語錄,開會最鍾意就係傾啲學習心得.而打工仔就要每個星期都交一份報告,講自己做過咩,有咩得著,有咩不足,有咩改善方法,好似小學咁,然後等班主任(老闆)批改同點評.填呢堆嘢真係要用一定時間,寫得太少俾人話無認真寫,寫太長老闆就眼花亂咁搵重點.同埋同考試同理,你寫得唔夠正面,又會俾老闆捉著講經,要調整你心態,抄考啲企業家名言就永遠無死.有時最尷尬係,呢啲功課會係公諸於世,何必呢?
討厭指數:✩✩✩
電話要鎖入locker
日資公司最多呢類規矩,好強調公事時間唔可以受私事干預.電話無疑係佢哋眼中一大干擾物,員工帶咗佢喺身就會做唔到嘢咁.少年我係覺得呢項要求有啲無謂,你越要鎖我反而越掛住部機,越認住有人搵我有事,越想快啲hea到放飯時候瘋狂玩手機,呢啲就係所謂逆反心理.你俾員工自己袋返部手機,習慣部手機嘅存在,反而唔會好刻意咁想用手機,同埋,其實當住客人面都唔會用得好密.如果生意好慘淡咁就另計啦,不過無生意時候用電話其實會點影響生意?
Annual dinner 要新人表演
呢個少年我感覺還好,我估關鍵係嗰表演好唔好玩,同埋班同事放唔放.有啲唔俾員工足夠時間或者資源,純粹要求員工攝下時間,大家當然覺得晒自己時間,排練得相當痛苦.少年我都會好奇點解公司唔爽快拎錢請專業嘅表演,但其實就同有無錢無關,純粹佢哋順便攞嚟當team building,以為大家會havefun,唔只係娛賓.其實呢點無問題,但公司俾多啲資源,hr俾多啲心機規劃下嗰資源點用,嗰表演應該會fun好多,而唔會覺得浪費大家時間.
討厭指數:✩✩✩✩(好玩就真係一啲都唔討厭)
唔可以缺席公司旅行
最近疫情就無呢支歌仔唱,但多數公司隔年都會舉行個旅行,老闆見到一定覺得出錢你仲想要啲咩,我多謝你,但可唔可以搞清楚嗰旅行意義同目的.係,你想團結大家,想留下咩共同美好回憶,咁你知唔知嗰前提係咩,係自願啊.係咪一定要病到死,紅事白事先算合理理由,甚至唔去會受到紀律處分,請問係咪軍營?好心勉強無幸福啊,如果員工就係唔想應酬社交,點解要強逼佢要改變,返工應酬已經夠累了大佬們.
討厭指數:✩✩✩
各樣衣著要求
衣著要求一直係一個弔詭的存在,衣著的確同形象掛鉤,但一啲衣著要求真係好束縛人性.例如夏天照著白色長袖襯衫,女仔著裙一定要過膝,唔可以著西褲(呢個就有啲涉及性別歧視),唔可以著背心短褲等等.究竟專業形象係咪意味著死板嘅穿搭,係值得大家思考嘅問題.唔係話要翻天覆地嘅改變,但到底要限制到咩地步,係咪長度等所有嘢都要有一個模板規範,少年我覺得有啲太多囉.
討厭指數:✩✩
禁止辦公室戀愛
呢個真係非人道,唔喺職場識人,請問係咪叫全世界上app搵,或者搵讀書時期舊情人重溫舊夢?同埋感情呢啲嘢其實點用規則限制,最多咪變地下情,麻煩大家,對公司只會多怨言.同埋公司可以有咩根據去限制人發展戀情,怕尷尬?都係情人之間嘅事,關公司咩事呢.好啦,俾你捉到有人怕拖,你可以點做?你要批評員工啲咩呢,未成年戀愛?無人明呢條規矩為咩,員工只會覺得公司反智.
討厭指數:✩ (少年我未有對象)
認真穿搭不是為了取悅他人,只為每天有一個精心準備的開始.
(延伸閱讀)放假症候群未必係偷懶!4招鼓舞團隊士氣
(延伸閱讀)管理下屬系列(一)公司制度與員工需求必定有衝突?


text:
對方突然咆哮:「你搵佢做咩?!我聽得出你係女人!你有咩原因要搵佢?!你要俾我知先!成日咁多女人搵佢,你哋到底想點!!……」
Reference check 一般會喺個 Candidate 拎咗 Offer 之後做,公司會跟據 Candidate 俾嘅資料,然後向以前嘅僱主查詢所提供資料係咪屬實.不過唔係所有公司都會做,一般某啲特定行業或者有少少規模嘅先會去做.其中最常見嘅做法都係不外乎Send / Fax 張 Form 俾舊僱主等佢填,或者打電話去直接同人哋對家個 HR 口頭上證實一下
腦細不嬲記性一般,隨住年紀增長就越來越明顯.講一講個 Background 先,公司有個文職女同事放產假,放假之前公司想請個合約員工,等個同事放產假呢段時間幫吓手,唔駛同佢合作開嘅嗰幾位同事做埋佢嗰份.不過武漢肺炎殺到,即刻話要慳錢,唔請合約員工,要班同事自己啃埋去工作,分擔埋放假嗰位同事啲工作.
而家個個同事Lunch 都喺個位食外賣,腦細就硬係食飯時間特別有吹水Mood,係要趁個個食飯除低口罩就行埋嚟吹水,你想大家食你啲口水就早講啦,小編幫你將啲口水倒入部水機到.Sorry,好似有啲重口味咗. XD
呢位西瓜經理原本嘅工作都做得麻麻地,有待改善.大腦細約咗西瓜諗住聽吓佢有咩講,西瓜當然話會盡量改善,然後留低一句「趁呢個時候通知埋你,我剛剛發現懷孕兩個月」.就係咁,跟住個年乜都無變過.
麻煩你將CV send 去我哋個 Email,[email protected].」
一分鐘後……
電話又響……同一位女士打嚟:「我已經 send 咗,你哋收唔收到?」
到底係咪個個都試過有哩種感覺?
話說公司前線部門入面有一個惡霸經理,已經做咗兩年幾三年架啦,一直以黎都係蝦蝦霸霸,埋佢堆嘅人申請放假就連續放幾耐都得,唔埋佢堆嘅平時就俾啲豬頭骨嘅工作,而想申請放假就哩樣嗰樣咁,簡單啲黎講,即係玩小圈子,成個部門俾佢搞到佢想點就點,仲要佢部門做條數出黎唔靚.有好多同事唔妥佢架啦(包括寫字樓啲經理),投訴嘅投訴,辭職嘅辭職,但係偏偏最大粒嗰個腦細又好 Buy 佢,無論啲以前同事點投訴,都吹佢唔漲.
香港打工仔不嬲都有一個共通點,就係風季嘅時候期待下會唔會突然掛返個八號風球,可以趁機會抖下氣.到底我哋香港人嘅生活係忙碌到一個咩地步,先需要靠打風去休息下?
「我都唔知今日返幾點,唔知係咪同尋日一樣,所以我留咗喺屋企.」
T 女士嘅腦細之後有向人事部反映,話覺得 T 女士做野都跟得幾足,而佢部門又缺緊人,於是想小編同 T 女士佢傾一傾,睇留唔留得到佢.
「公司派我出黎囉,你哋呢?」
香港本身整體嘅人力市場風氣都係,你一日唔跳槽,你一日就唔會獲得更多.你試諗下自己每年到底加幾多人工?除咗政府工同花紅按業績計算嘅工之外,其他絕大部分嘅工都係按照通漲率去加,近十年都係 Around 4% 左右,你自己都有數得計,每年咪又係加得幾百蚊,十年黎,你到底加咗幾多人工?夠唔夠你退休?
如果你問小編接受 Counter Offer 有無問題,小編就覺得係無問題嘅,都係選擇嘅一種,而且腦細都係覺得加人工俾你無問題,先選擇俾哩個 Counter Offer 你,完全唔需要有罪惡感,反而你應該有種感覺就係,明明你值哩個價,佢就偏偏要喺你走嘅時候先肯出俾你.不過小編喺到仲係有些少補充.如果你諗住接受咗個 Counter Offer,然後當咩事都無發生,繼續返去你嘅美好生活,一樣嘅工作,加咗一大截嘅人工,咁樣未免天真咗啲……
會早到 10 – 15 分鐘嘅求職者,喺今時今日都真係算幾難得,畢竟依家都有唔少人見工,興最後一分鐘先到,再唔係就直頭遲到,一係就早到個幾兩個鐘,講緊嘅係不論咩階層嘅職位,有高有低,所以小編心入面都俾咗個 Like 哩位 IT 男.於是乎就隨即喺枱頭搵返 IT 男份 CV 出黎,然後執埋份公司嘅職位申請表,由自己個位行出去接待處,諗住親自帶哩位 IT 男入黎俾佢填 Form.


text: HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員CP值超高,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員使用心得,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員分享文,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員嚴選,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員大推,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員那裡買,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員最便宜, HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員心得分享,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員熱銷,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員真心推薦,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員破盤,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員網購,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員網路人氣商品,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員評價, HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員試用文,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員部落客大推,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員部落客推薦,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員開箱文,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員優缺點比較,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員評估,HO KANG 迪士尼授權 100%純棉 冬夏鋪棉兩用兒童睡袋 加大款-玩具總動員有效


text:
自我介紹,係每次見工面試嘅必答題.要從眾多求職者中脫穎而出,必須從自我介紹就俾一個好印象面試官.做齊以下四樣嘢,自我介紹立刻加分!
1)不要CV聲音導航
一般情況下,面試官喺見你之前已經睇過你嘅CV.去到見工你好應該分秒必爭,盡量讓面試官了解冇記錄喺CV上嘅你.若果你好想提提你嘅學歷,履歷,輕輕帶過就可以,反而可以喺見工面試自我介紹中講下你喺職業生涯中影響你好深遠嘅經歷呀,你前同事/上師對你嘅好評等等,甚至可以講下你以往做嘢另你發現左自己有咩不足之處,然後點樣改善等.當然如果可以講返到申請呢份新工嘅原因就更好!
2)表現專業,自然
未必個個都口齒伶俐到可以諗到乜就即刻好得體咁表達.而自我介紹係必答題,的確值得諗好晒內容先去面試.但係切忌寫好成篇文章,連助語詞同連接詞都背埋,好似錄音機咁播返出嚟!喺屋企準備見工面試自我介紹時,可用point form寫低要點,然後對住塊鏡自我介紹,練習組織成完整流暢嘅段落.呢個練習做得多,對其後嘅對答組織都有幫助㗎!
3)千祈唔好誇大/講大話
見工面試毋庸置疑係要突顯自己嘅優點,但千祈唔好誇大其詞或者講大話.試諗下,如果老闆因為你誇大自己嘅能力而請咗你,到時你表現不如佢地預期,只會令雙方難受.其實面試期間絕對唔需要誇大自己嘅能力,冇人係完美,反而承認自己嘅不足之處,表現出肯學肯改嘅特質,更會令面試官欣賞你嘅老實同真試.
4)人地點解要請你?
自我介紹環節其實好能夠突顯求職者嘅思維.是諗吓,如果你係老闆,你會請以下邊一位?
A:「我期望入職後可以學到更多呢個行業嘅運作模式,擴闊我嘅視野.」
B:「雖然我對行情並唔係十分熟悉,但係我可以憑我嘅人際網絡幫公司物色新客戶,擴展業務.」
A先生只集中講得到份工對自己嘅好處,而B先生嘅目光就遠好多,佢會為公司着想,令自己成為公司有用嘅資產.所以喺自我介紹環節,不仿講下你點解適合呢個職位同埋可以點樣幫公司進步,讓面試官知道你嘅目光不止於自己眼前.
以下附上見工自我介紹範例,各位求職者加油!
自我介紹範例(被裁員而考慮轉行)
我有三年任職航空公司地勤人員嘅經驗.好可惜因為疫情,公司被迫裁員,而我亦都要轉行.呢份工培養到我做事細心,觀察力強,經常留意到客人嘅需要.雖然我冇美妝品牌相關嘅工作經驗,但係我一直經常留意美妝品市場嘅最新動向,亦都好鍾意了解身邊嘅朋友同家人喜愛用啲咩產品.我對用家切身嘅了解或者會為貴公司帶嚟新嘅銷售或者產品研發嘅切入點.


text:
家用激光去斑機 會唔會比美容院皮秒更好?
-
K-MART/N字頭好出名個個都係中國製,睇留言話好好用究竟又係咪?
咁點解D人仲要俾錢出去美容院做千幾蚊一次皮秒? 分別係邊?
-
Hazel_Leung last edited by
感覺上去美容院好似好啲,起碼有專業嘅美容師幫你做,又可以分析下皮膚先
-
cylcylchung last edited by
@hazel_leung 但係家用機好方便咁, 又平
係唔知效果點
-
cmlcml1128 last edited by
試過 唔好哂錢買 廢嫁
-
美容院d機幾十萬至100萬不等 點可以相提並論... 仲要家用機唔識控制成塊面就玩完
我唔會慳個d錢博毀容 我去開間美容院都係良心公價千幾蚊一次
-
Hazel_Leung last edited by
@yumeilin 邊到有良心價咁好
-
@hazel_leung 一定唔會大集團 其實我都只會幫襯中小型美容院
-
@hazel_leung 以為冇乜人講, 岩岩睇到呢個forum都有人提過
bora beauty<< 之前比藍屍話佢地打手多 但自己試完覺得真係有效果又平
最緊要性價比OK
-
MaKaFun last edited by
我之前個男朋友送過比我,我用左幾次就掉左去垃圾桶.
K-mart咁平既野,你唔係咁天真以為幾百蚊一支筆仔就得可以去斑?如果有效所有美容院都執笠.
人地美容院咁大台機先夠能量打,你一支筆仔就得人地就唔洗幾十萬買部機.


text:
五四運動
五四運動係中華民國一次社會運動,1919年5月4號喺北洋政府治下嘅京兆地方發生.呢次運動包括以青年學生為主嘅學生運動,以及廣大市民同商人等基層同中層都有廣泛參與嘅社會運動.成個運動包括示威,遊行,請願,罷課,罷工同暴力對抗政府等多種形式.事件起因係,第一次世界大戰結束之後,喺巴黎和會,列強將德國喺山東嘅權益轉讓畀日本,即係山東問題.當時北洋政府唔能夠捍衛國家利益,協調失敗,引起國人極度不滿,從而上街遊行以及罷學,罷工,罷市表達不滿.當時最著名嘅口號之一係「外爭國權(對抗列強侵權),內除國賊(懲處媚日官員)」「捍衛主權,內除國賊」.卒之中國代表冇簽到《凡爾賽條約》.
廣義上來講,五四運動係一次影響深遠,規模龐大嘅文化運動,包括早前「新文化運動」,對中國近代嘅政治,社會,文化,思想影響極之大.台灣教科書將五四運動同新文化運動拉埋一齊講,兩者合埋叫「五四運動」.
背景改
新思想嘅傳播同埋白話文運動改
西方思想喺晚清,尤其係甲午戰爭(又叫「中日黃海大戰」)之後大量傳入中國,並對年輕一輩中產生咗影響,但係,喺民國初年呢種影響隨住《新青年》等刊物嘅發展以及白話文運動嘅推展,自由,反抗傳統權威等嘅思想,影響咗學生以及一般市民.
北京大學為首開始改革改
中國嘅教育制度喺清末嘅新政之中已經學習西方同埋日本嘅學制,到咗民初,高等教育獲得進一步嘅發展,喺北京大學校長蔡元培嘅領導下,引進咗開放嘅學風,提出「思想自由,相容並包」嘅辦學方針,李大釗,陳獨秀,章士釗,胡適,辜鴻銘(英國文學),劉師培,魯迅(周樹人,教中國小說史),錢玄同(教音韻學),吳梅(教戲曲史),劉半農(教新文學)等俾人請咗喺北大教書,同時培養學生獨立自主開放進步嘅思想同埋精神,呢種思想同埋精神成為咗五四運動嘅重要動力.
民初以來嘅反日以及國恥情緒改
1915年,日本提出二十一條,北洋政府喺5月9號,接納咗其中大多數嘅要求,呢啲原本日方要求保密嘅協定,俾新聞界知道咗,激起咗民族主義嘅情緒,令中國知識分子同埋民眾對於日本以及「賣國」嘅政府強烈不滿,被認為係國恥,同時亦引發唔少嘅反日活動,呢種情緒喺五四運動裏面進一步發展而發揮作用.1917年8月14號,北京政府向德國宣戰,成為咗第一次世界大戰嘅「參戰國」.1918年初,日本向段祺瑞控制嘅北京政府提供咗大量貸款,並且協助組建同埋裝備一支中國參戰軍,啲貸款重俾人用喺安福國會龐大嘅賄選開支.
9月,北京政府同日本交換關於向日本借款嘅公文,作為借款嘅交換條件之一,又交換咗關於山東問題嘅換文,主要嘅內容有:
北京政府喺換文入面,對日本嘅提議「欣然同意」,駐日公使章宗祥向日本政府親自遞交換文,後嚟俾北京學生打.中國對德宣戰,同日本一齊都係戰勝國,但係德國喺山東嘅權益就收唔返,反而俾日本擴大咗,呢一份換文就成為巴黎和會上日本強佔山東嘅藉口.
導火線改
1919年1月,第一次世界大戰戰勝國喺法國巴黎召開「和平會議」,喺會議上,中國政府代表提出廢除外國在華勢力範圍,撤退外國在華駐軍等七項希望,取消日本強加嘅「二十一條」及換文嘅陳述書,但被拒絕.巴黎和會冇當中國係戰勝國,決定將德國喺中國山東嘅權益轉交日本,只係歸還八國聯軍侵入北京時被德國掠走嘅天文儀器.北洋政府重準備喺呢條合約上簽字.消息傳到中國之後,北京學生群情激憤,學生,工商業者,教育界同好多愛國團體紛紛通電,斥責日本嘅無禮行徑,並要求中國政府堅持國家主權.喺呢種情況下,和會代表提出關於山東問題嘅說帖,要求歸還中國喺山東嘅德租界同埋膠濟鐵路主權,以及要求廢除《二十一條》等合法條件.但結果,英,美,法,日,意等國唔理中國民眾呼聲,終於喺4月30號簽訂《協約國和參戰各國對德和約》,即《梵爾賽條約》,仍然將德國喺山東嘅權益轉送日本.喺巴黎和會中,中國政府嘅外交失敗,直接引發中國民眾嘅強烈不滿,從而引發五四運動.


text:
「公開」
其實係一個發達嘅國家,好多政府嘅數據係應該公開俾市民.當然有無人用或者點樣用唔係重點,而係好多公開數據係可以幫到唔同嘅行業.政府係有責任去推動同分享數據!如果將公開數據同公司營運嘅數據結合,其實係有好多唔同嘅分析可以做到.如果連政府都唔帶頭做嘅話,又點會推動到企業去做呢?有時就算我哋想花時間去做分析都無用,因為啲數據都唔知可以係邊到搵!
「數據」
係香港要搵公開數據真係一件好難嘅事,當然香港好多行業仲未重視數據就無得好講.只不過就算係好多人關心嘅金融同地產行業,其實啲數據都唔係好公開.就算某部份嘅數據係有發佈俾公眾,但係啲格式同內容都要經過整理之後先至有用.究竟香港幾時先至有一個系統性嘅數據系統?雖然而家政府有一個所謂嘅數據網站,但係要係入面搵到有用嘅數據都真係幾花時間.
「趨勢」
公開數據已經係世界嘅趨勢,而其實香港係有好多人關心開放數據.而如果將公開數據加以整理同分析,再用簡單嘅方法呈現俾市民,相信市民會更加容易理解一啲社會政策同問題.其實有某部份嘅媒體係會做類似嘅分析,但係相信背後佢哋所花費去整理數據一定大過分析數據.所以就算搵到數據都好,數據嘅格式同架構亦都好重要,如果唔係有數據就等同無數據.
Also published on Medium.


text:
今日係年初二, 亦係哥哥既6歲生日
但係今年哥哥預先話唔要生日禮物, 所以就帶佢嚟佢最鍾意既冰場踩冰!
我哋搭港鐵去到九龍站, 直接上一層轉右一直行到尾
就會見到扶手電梯落番下一層就係冰場啦!
起初睇以為冰場叫做"Yink"原來唔係"Y"係"R"! "Rink"
個場幾新淨! 面積同西九, 太古差唔多, 唔算好大!
起初2點幾去到都好少人, 跟住慢慢3點後就超多人
我哋一去到就遇到有人同職員鬧交, 話說Rink係需要人用八達通Do入閘
有一家人帶住一個手抱BB, 但係職員都要求佢哋Do入去, 個爸爸就發脾氣話個BB唔踩冰點解都要Do入去, 個職員堅持話以人頭計, 每人頭都要用八達通入閘
因為芊芊都係冇八達通, 所以我只好行番去港鐵站買一張用嚟入閘(職員又建議我買冰場專賣的成人八達通$39, 我當然冇理佢)
我唔知最後件事點...不過我覺得呢個規矩真係有D怪, 手抱BB都要八達通入閘?
其實我唔知道第一道閘究竟計唔計錢, 總之入到去櫃枱就度鞋拎鞋, 租用企鵝仔!
之後著好鞋, 拎咗企鵝海豹之後就要再用八達通Do多次入閘先落到冰場
(我估呢個閘就係真正開始計錢, $1 1分鐘)
如果要再離開冰場出去休息就要Do番出閘, 其實我覺得好亂, 同埋喺閘口既職員都掛住玩電話, 都唔理有D人用職員閘口出入, 冇Do入閘....
切記Locker係$10鎖一次開一次
起初以為芊芊會唔肯玩, 因為我估佢著咗溜冰鞋會唔舒服
點知佢覺得好得意都唔覺得辛苦! 跟住梗係出發落冰場前影番張相先啦(因為驚芊芊突然又唔敢行出去)
真係玩到唔捨得走, 差唔多玩咗粒半鐘, 最後離開我哋就喺冰場外面既Triple-O's食個下午茶
我叫咗個芝士漢堡套餐$80, 佢哋玩完之後都特別肚餓!
如果大家都食過, 一見到有片青瓜放喺個飽上面就一定知道係Triple-O's
佢哋兩個不斷喺度整怪樣, 真係激死人又攪笑!!!
食飽飽之後我哋就順路行上去圓方上蓋遊樂場玩!!!GoGoGo
Photo by CANON 5D Mark III, Len | EF 24-70mm f2.8L USM, iPhone 5s
呀劍評分: 8分


text:
好開心,今日我同 Winnie "終於" 約到 Miss Cheng 一齊出嚟食 lunch,好耐都無見過 Miss 啦,佢鬼死咁忙,約襯啲時間都唔得,不過都唔可以賴哂佢嘅,咪最衰就係要就 Winnie 囉,佢淨係星期一 day off 先至得閒 (嘻嘻,一於賴落佢度先),我呢啲咁嘅閒人就大把時間都得啦,攪到呢餐飯好似係 "夾硬焗 Miss出嚟食" 咁樣.
Miss 原本話去黃埔食嘅,因為佢 11:00am 係黃埔間柏斯教完,果度又有一間好值得一試嘅西餐廳,不過我話我唔熟果頭,驚住搵得間餐廳嚟已經唔見咗好多時間,你知啦,Miss 個 schedule 咁密,見佢面啲時間好寶貴 o架嗎!於是我就提議不如去尖沙咀,大家都咁就腳,Miss 話咁就約喺海港城間 Double Star Cafe度食啦,先到先等.
Winnie 早到咗,佢話佢大約 11:30am 到,見間 cafe 先啱啱開門,所以成間舖都係得我哋 3個,不過好彩早到咋,一到 12 點零 1點放食 lunch 時,即刻坐滿哂人啦!所以 Miss 同我哋可以周圍坐,周圍影相,好似間舖係我哋開咁,隨便做乜都得,哈哈.
我哋叫咗 3個 set lunch,分別係泰式紅咖哩豬扒配白飯,鮮日本冬菇意大利軟芝士燴芥子雲吞,同埋西班牙腸菠菜燴意粉.個 waiter 問我哋要咩餐湯,我哋問佢有咩選擇,佢話有XX雜菜湯同XX忌廉湯 (唔好意思,老人癡呆又發作,完全無印象啲湯叫咩名),Miss 好似唔係聽得咁清楚,我跟住就話俾佢聽即係平時嘅紅湯同白湯,於是佢就話要紅湯,跟住又唔記得係我定係 Winnie 話俾個 waiter 聽要 3個紅湯,個 waiter好似唔識聽咁,又再重覆問多我哋一次:「咁係咪即係要 3個XX雜菜湯呀?」心諗,梗係啦,唔同XX忌廉湯係紅色嘅咩!唉!!…… 哎喲, Sorry,唔怪得佢嘅,係我哋唔講清楚個全名,誤導咗佢啫,唔好意思呀 waiter 哥哥!
首先上嘅就梗係餐湯同麵包啦.
飲完湯,主菜嚟啦,呢個就係 Miss 嘅意大利雲吞.嘩,好 "精緻" 呀!
再跟住上嘅呢就係 Winnie 個燴意粉.依,隻碟 "好大" 喎!
呢個就係我 order 嘅泰式紅咖哩豬扒配白飯啦 (做乜 Winnie集手都上埋鏡 o架),豬扒腍就夠腍,不過無乜味,啲咖哩就唔係好辣,我嫌佢唔夠香濃,整體無乜特別.
睇完哂我哋 3個嘅選擇,係咪都覺得我揀果個係最 "豐富" 呢,其實平時晏晝果餐我係唔鍾意食飯嘅,不過好多時出街食我都會揀飯,點解?因為實穩陣囉!份量一定唔會小得去邊,你諗吓,連 Winnie 都話啲嘢食太細碟,我都好少聽到女仔會咁講,尤其 Winnie 係食嘢都唔係多嘅人,都會咁形容,咁你話係咪真係 "好大……碟" 啦!
當我想用刀切開舊豬扒時,先至發覺個 waiter 收咗把刀,唔通佢想我好似喺茶餐廳咁用隻叉拮住塊豬扒嚟食?正當我同佢哋講想叫個 waiter俾把刀我時,Miss 先至話俾我聽原來個 waiter又收起咗佢隻匙羹,攪到佢要用叉食,"拔" 唔到啲醬汁.乜呢間 cafe 啲安排咁得意嘅!?
食完 main course,啲 waiter 同 waitress 就埋嚟收走啲餐具,跟住我哋發現枱面上多咗幾隻細叉,於是我哋就問吓個 waitress 我哋個 set係咪包埋 dessert,點知佢話無包 o架.吓,唔包甜品?咁俾三隻叉我哋做乜!!??要嚟撩牙??………… 咁唔緊要啦,可能到咗 lunch time真係好忙,忙中有錯啫,我哋繼續坐喺度傾多一陣先走啦.傾傾吓,waiter哥哥走埋嚟問我哋可以上埋啲甜品未,我哋即刻好顎然,又話唔包甜品嘅!?個 waiter哥哥 clarify 話係包埋o架,點解呢度啲人咁無共識嘅.依,咁喺枱面上果 3隻叉終於都有佢嘅 "生存價值啦 ".
呢個就係飯後甜品 tiramisu 啦!對於我嚟講都有少少奶羶味,不過我都可以接受到.
最後 waiter哥哥問我哋要咩餐茶,我同 Winnie都要咖啡,Miss就要奶茶,waiter哥哥就問佢要中茶定西茶,我同 Miss就立即做出同一個反應:乜 cafe有中茶嘅?於是 Miss 就問佢有咩茶可以揀,waiter哥哥就話有 Breakfast Tea 同 Earl Grey,咁邊隻算係中茶呢?恕我學識淺薄,我真係唔知邊隻係中茶囉!咁我就建議 Miss要Earl Grey,因為 Earl Grey有加佛手柑香料,香氣撲鼻,點知拎到埋嚟一啲香味都無,我屋企買果啲 Twinings Earl Grey 茶包都唔知香過佢幾多倍,香到連 Lily 都頂佢唔順,反哂胃,要同我交換哂啲 Breakfast Tea.至於我同 Winnie 杯咖啡就好濃,Winnie 都叫我落多少少奶先好飲,因為佢知我個胃不嬲都唔係咁好,之但係濃度同味道就唔成正比,either smell ( 聞味 ) or taste( 口味 )都一樣.
臨走前,我同 Miss講呢間嘢咁怪嘅,點知 Miss仲話呢間已經唔算怪,佢有次去過果間 "麻 X 茶 X" 仲怪 (今次唔係老人癡呆發作,係唔想指名道姓啫) ,當佢去到坐低,個侍應就埋嚟幫佢斟水,Miss 就叫佢拎小小嘢俾佢 (呢次又真係發作啦,唔記得係乜,但係就係一樣好濕碎嘅嘢),點知佢就話等佢斟完 Miss 杯水先啦,到見佢斟完水啦,再叫多佢一次拎嘢,佢都話要掛住斟水,如是者叫咗幾次佢都係話要斟水,我同 Winnie 聽完都笑都 "扒" 咗喺度,Miss 心諗:「咁小事咪順手 fullfill 咗個客嘅要求先囉,洗唔洗咁專,淨刻做斟水一樣呀!咁唔醒目,講得難聽啲,唔怪得之佢做死一世侍應!」我嘅回應就係:「哦,佢哋分工分得仔細專門啫,話唔定佢個 post就係專請番嚟斟水呢!」
雖然今次呢間無佢上次果間咁 "神奇",不過 Miss都話呢間啲工作人員都好似 "少咗一條 X ",我就話點只 "少咗一條 X,少咗三條 X o添啦!(因為 Miss 原本話叫我唔好將佢講嘅嘢 post 出嚟,但係我覺得佢嘅形容好貼切,好想喺個 blog度寫番出嚟,所以為咗尊師重道,唯有 X 咗佢,請大家意會吧!)
食完呢餐,我就清楚知道點解明仔用 "XX" 嚟形容呢間餐廳 (今次亦都唔係癡呆病發作,只係想同大家做吓填充題:請根據上文下理,係XX位置填上最適合的形容詞 ,答中無獎,答錯就獎你親身去呢間 cafe 感受一吓啲氣氛,然後返嚟再答過,答到啱為止 ).


text:
有冇諗過其實喺香港買日本藥妝產品,分分鐘平過喺日本買?一來慳番機票錢,二來部分貨品計番匯率賣得平過日本!喺日本買又要自己格價(可差10-20%!),冇做research仲好易買錯嘢!要知道嚟得香港嘅都係人氣hit items,尤其係以下7大藥妝單品,連日本妹都愛用推介,可以放心入手呀!
1) 必入手單品 — 肌美精3D面膜
日本No.1片裝面膜肌美精,係唔少香港女生去日本時必掃嘅藥妝產品,特別係超浸透3D mask,緊貼面形,浸透均勻,連鼻翼位同下巴位都包到good fit,仲有超多精華潤足幾日好抵用.唔講你唔知,范冰冰都係用家!
2) 打造精靈眼 — D-up雙眼皮貼,假睫毛
日本妹由細眼變大眼全靠兩樣嘢——雙眼皮貼同假睫毛!日本最大化妝及美容用品綜合網@cosme第1位推介係D-up呢個品牌,佢嘅雙眼皮貼一叉一貼就搞掂,仲防水防汗,夏天用效果都好持久,加埋自然款假睫毛,雙眼即時精靈晒.
3) 防痘痘 — 明色美顏水
喺日本藥房,間間都見到呢支藍色樽樽嘅「明色美顏水」.無錯,佢係人氣產品嚟㗎,幾乎個個日本妹都識佢!佢含有水楊酸同Pionin成分,有助清除過厚角質同多餘油脂,預防黑頭及油脂粒,最啱混合性至油性皮膚用.
4) 黑色素殺手 — ShimiAX打斑膏
日本出唔少去斑產品,呢支ShimiAX打斑膏喺日本OL界口碑好好,佢注入高純度維他命C,持續型維他命E及高濃度維他命A,針對擊退各類色斑,由內而外抑制同時排出黑色素,快速改善及預防色斑,雀斑問題.
5) 香港買仲平!豆腐面膜
講真啦,去日本掃藥妝又唔係平好多,分分鐘爆喼行李超重仲蝕呀!如果你係「豆腐面膜」粉絲,記住留番香港買,因為仲平呀!日本賣要2,100 yen,香港萬寧$150有找!佢有咩咁巴閉?咪就係日本累積銷售超過4百萬件,日本樂天面膜5連冠No.1同埋梨花,紀香都私心推薦囉!
6) 吸睛靚包裝 — Organic Rose
好多人鍾意買日本藥妝,唔單止因為好用,價錢實惠,靚靚包裝亦係賣點所在,而Organic Rose就係當中嘅例子.佢一推出即成為@cosme化妝水部門評鑑第1名,一直保持三甲之內,同時亦攞到《VoCE》雜誌票選化妝水第2位.
7) 頭髮保養品 — Ichikami洗護系列
最後要介紹嘅係由堀北真希代言嘅Ichikami洗護系列,佢係日本藥妝三甲品牌,採用最hit嘅Botanical「純.和草」配方,集合十幾種植物成分,滋潤呵護頭皮同髮絲,仲不含矽靈,洗後清爽順滑,無負擔.
Save